
 讗诐 讻谉 谞转转 讚讘专讬讱 诇砖讬注讜专讬谉. 诪讛 砖拽砖讛 注''驻 讛拽讜谞讟专住 讘驻''拽 讚拽讬讚讜砖讬谉 (讚祝 讬讗.) 讙讘讬 讘谞转讬讛 讚专' 讬谞讗讬 讚拽驻讚谉 讗转专拽讘讗 讚讚讬谞专讬 诪驻讜专砖 讘拽讬讚讜砖讬谉: 讻讛诇讻转讗 讘诇讗 讟注诐. 驻讬' 诪讛 砖诪讜注讬诇 诇拽谞讜转 讗讘诇 讟注诐 讬砖 诇诪讛 转拽谞讜 讞讻诪讬诐 诪注诪讚 砖诇砖转谉 转拽谞讜 砖诇讗 讬爪讟专讱 诇讟专讜讞 讜诇注砖讜转 拽谞讬讬谞讬诐 讜讘讛讻讜转讘 谞讻住讬讜 诇讗砖转讜 诪砖讜诐 讚诇讗 砖讘讬拽 诇讘专讬讛 讜讬讛讬讘 诇讗讞专讬谞讬 讜讗讬谉 讚专讱 诇注砖讜转 讻谉 讗诇讗 诇讞诇拽 诇讛 讻讘讜讚 讜诇诪谞讜转讛 讗驻讬讟专讜驻讬讗 讜诪砖讬讗 讗砖讛 诇讘谞讜 讻砖讛讗讘 诪住讬专 讻诇 诪讛 砖讬砖 诇讜 诪谉 讛讘讬转 住诪讻讗 注诇讬讛 讚注转讗 讚讘谉 讻讚诪驻专砖 讘驻' 诪讬 砖诪转 (讘''讘 讚' 拽诪讚.): 讗讘诇 诪转谞讛 诪讜注讟转 讻讜'. 讜讗''转 讛讗 谞诪讬 砖诪注讬' 诇讛 讚讗诪专 专讘 讘驻专拽 讛讝讛讘 (讘''诪 诪讟.) 讚讘专讬诐 讗讬谉 讘讛谉 诪砖讜诐 讞讬住讜专 讗诪谞讛 讜诪讚诪讬 讛转诐 诪转谞讛 诪讜注讟转 诇诪讻专 讚诇讬讻讗 诪注讜转 讘讛讚讬 讚讘专讬诐 讜讬''诇 讚讛讻讗 砖讗讜诪专 诇谞驻拽讚 讗讜 诇讘注诇 讞讜讘 砖讬转谉 诇讜 住诇拽讗 讚注转讬谉 讚拽谞讬 讟驻讬 诪讻砖讗诪专 诪转谞讛 讗谞讬 谞讜转谉 诇讱: 讜诇讗 驻砖 讙讘讬讛 讜诇讗 诪讬讚讬: 驻专''讞 讜讻谉 专''转 砖讛讬讜 讘注诇讬 讚讬谞讬谉 诪讜讚讬诐 诇讜 讗讜 讛讬讛 讛讚讘专 讬讚讜注 讘注讚讜转 讘专讜专讛 讚诇讗 驻砖 讙讘讬讛 诪讬讚讬 讜诪砖诪注 诪讚讘专讬讛诐 讚诪谞驻砖讬讛 讗讬谉 谞讗诪谉 诇讜诪专 讟注讬转讬 讘诪讛 砖讛讜讚讬转讬 讗注''讙 讚讗讬转 诇讬讛 诪讬讙讜 讚讗讬 讘注讬 讗诪专 讞讝专转讬 讜驻专注转讬 讜讻谉 诪砖诪注 诪讛讗 讚转谞谉 讘砖讘讜注讜转 (讚祝 诇讞:) 诪谞讛 诇讬 讘讬讚讱 讗诪专 诇讬讛 讛谉 诇诪讞专 讗诪专 诇讬讛 转谞讛讜 诇讬 讗诐 讗诪专 谞转转讬讜 诇讱 驻讟讜专 讗讬谉 诇讱 讘讬讚讬 讞讬讬讘 讜诪驻专砖 讟注诪讗 讘驻''拽 讚讘讘讗 讘转专讗 (讚祝 讜.) 诪砖讜诐 讚讻诇 讛讗讜诪专 诇讗 诇讜讬转讬 讻讗讜诪专 诇讗 驻专注转讬 讚诪讬 讜讗诪讗讬 诇讗 诪讛讬诪谉 诇讜诪专 诇讜 讗讬谉 诇讱 讘讬讚讬 砖讟注讬转讬 砖讛讬讬转讬 住讘讜专 诇讛讬讜转 讞讬讬讘 讜讗讬谞讬 讞讬讬讘 讻诇讜诐 诪讬讙讜 讚讗讬 讘注讬 讗诪专 驻专注转讬 讗讞''讻 讗诇讗 诪砖诪注 讚讘诪讙讜 诇讗 诪讛讬诪谉 诇讜诪专 砖讟注讛: 讞讚讗 讚讗诪专 专讘 讛讜谞讗 讻讜'. 专''谞 住诇拽讗 讚注转讬讛 砖讛讬讛 讞讜讝专 讘讜 讜诇讗 诪砖讜诐 讚诇讗 驻砖 讙讘讬讛 诪讬讚讬: 讜诪专 住讘专 讛讜诇讱 诇讗讜 讻讝讻讬 讚诪讬. 讜讛砖转讗 住讘讜专 砖讗讜转讜 讟注诐 砖讗讜诪专 砖诪讜讗诇 诪转讜讱 砖讞讬讬讘 讘讗讞专讬讜转讜 讞讜讝专 诇讗 注讬拽专 讟注诐 讛讜讗 讜讻讛''讙 讗砖讻讞谉 (诇拽诪谉 讚祝 讻讛.) 讘讛讛讬讗 讚讛诇讜拽讞 讬讬谉 诪讘讬谉 讛讻讜转讬诐 讚诪注讬拽专讗 讘注讬 诇诪讬诪专 讚讟注诪讗 讚专讘讬 讬讛讜讚讛 诪砖讜诐 讚诇讬转 诇讬讛 讘专讬专讛 讗注''讙 讚拽转谞讬 (砖诐 讻讜.) 讗诪专讜 诇讜 诇专' 诪讗讬专 讗讬 讗转讛 诪讜讚讛 砖诪讗 讬讘拽注 讛谞讜讚 讻讜' 讜讻讛谞讛 专讘讜转: 诇讗 讚讻''注 讛讜诇讱 讻讝讻讬. 驻讬' 讘拽讜谞讟专住 讜讗诐 讛讬讜 讘诪转谞讛 讚诇讬讻讗 讗讞专讬讜转 诪讜讚讛 砖诪讜讗诇 讚讗讬谞讜 讞讜讝专 讜讗讬谉 谞专讗讛 讚讘诪转谞讛 讗讬谉 讛讜诇讱 讻讝讻讬 讻讚驻专讬砖讬转 诇注讬诇 (讚祝 讬讘:) 讗诇讗 讬''诇 讚讻砖驻讟专讜 诪诇讜讛 诪谉 讛讗讞专讬讜转 讗讜 讘讙讟 砖讞专讜专 诪讜讚讛 砖诪讜讗诇 讚讗讬谞讜 讞讜讝专: 诇住讜祝 讗讬砖转诪讬讟 诇讛讜. 诪砖诪注 讚讘讚讬谉 诇讗 讛讬讜 讬讻讜诇讬谉 诇讻讜驻讜 诇讛讞讝讬专 讗注''讙 讚诇讗 讛讜讞讝拽讜 讻驻专谞讬诐 讛讬讬谞讜 诪砖讜诐 讚讗诪转 讛讬讛 砖讛讜讗 砖诇讜讞讜 讜诇讗 诪爪讬 讗诪专 讗讬谉 专爪讜谞讜 砖讬讛讗 驻拽讚讜谞讜 讘讬讚 讗讞专: 

专诪讘"谉

讗"讻 拽谞讬谉 讘讟注讜转 讛讜讗 讜拽谞讬谉 讘讟注讜转 讞讜讝专. 讻转讘 专' 讬爪讞拽 讝"诇, 讻转讘讜 专讘讜讜转讗 讘讛讱 注讜讘讚讗 讛讻讬 讛讜讗 讚讗讬讻' 住讛讚讬 讚拽诪讬讛讜谉 注讘讚讬 讞讜砖讘谞讗 讜讛讻讗 讛讜讛 讞讜砖讘谞讗 讜讗砖转讻讞 讚讟注讜转讗 讛讜讛 讗"谞 讚拽讗 诪讜讚讜 诇讬讛 讞讘专讬讛 讚讛讻讬谉 讛讜讗 讞讜砖讘谞讗 讚讗讬 诇讗 转讬诪讗 讛讻讬 讻诇 砖讟专讗 讚注诇诪' 谞诪讬 谞讬诪讗 讚讟注讜转讗 讛讜讛 讜拽砖讛 诇谉 讜诇讛讬诪谞讬讛 诪讙讜 讚诪爪讬 讗诪专 驻专注转讬讱 讚拽讬"诇 讛诪诇讜讛 讗转 讞讘讬专讜 讘注讚讬诐 讗讬谉 爪专讬讱 诇驻专注讜 讘注讚讬诐 讗"诇 讛讬讻讗 讚讗讬讻' 诪讙讜 诇讗 拽讗诪专讬谞谉 讻讬 讗诪专讬谞谉 讘讚诇讬讻' 诪讙讜 讚讟注讬谉 讘诪注诪讚 砖诇 注讚讬诐 讚讗讬讻' 住讛讚讬 砖诇讗 驻专注. 砖诇讗 讻讜讜谞讜 讛讙讗讜谉 讝"诇 讗诇讗 诇诇诪讚 砖讗讬谞讜 谞讗诪谉 讘讟注谞转 讛讟注讜' 诪讞诪转 注爪诪讛 讗讘诇 讘讘讗 讘讟注谞' 诪讙讜 谞讗诪谉 讜讗驻砖专 砖讚注转 讗诇讜 讛讙讗讜谞讬诐 讝"诇 砖讛讟讜注谉 驻专注转讬 诇讗讞专 砖拽谞讜 诪讬讚讜 诇讗 讗诪专 讻诇讜诐 砖讻讬讜谉 砖住转诐 拽谞讬谉 诇讻转讬讘讛 注讜诪讚 诇讗 讛讬讛 诇讜 诇驻专注讜 讗诇讗 讘驻谞讬 注讚讬诐 讜讻讘专 讻转讘转讬 讚注转 讝讜 讘驻专' 讛讗砖讛 砖谞转讗诇诪谞讛. 
讜讬"讗 砖讗注"驻 砖讛讟讜注谉 驻专注转讬 讗讞专 拽谞讬谉 谞讗诪谉 讗讬谞讜 谞讗诪谉 诇讜诪专 讟注讬转讬 讚讗讬 诇讗讜 讚讛讗 讞讜砖讘谞讗 讚讜拽讗 拽讬诐 诇讬' 讘讙讜讛 诇讗 讛讜讛 诪砖注讘讚 谞驻砖讬讛 讘讬谉 讘讛诪讞讗讛 讘讬谉 讘拽谞讬谉 讜诪讚诪讜 诇讛讗 讚讗诪专讬谞谉 讘砖诇讛讬 讘转专讗 (讚祝 拽注"讛) 砖"诪 砖讗诪专 转谞讜 诪谞讛 诇驻诇讜谞讬 讜讗诪专讜 讬转讜诪讬诐 讞讝专 讜讗诪专 诇谞讜 讗讘讗 驻专注转讬 讗讬谞谉 谞讗诪谞讬谉 诪"讟 讗诐 讗讬转' 讚驻专注讜 诇讗 讛讜讛 讗诪专 转谞讜 讜讗注"驻 砖讛讬转讜诪讬诐 谞讗诪谞讬诐 诇讜诪专 驻专注谞讜 讗谞讜 讗讬谉 谞讗诪谞讬诐 诇讜诪专 讞讝专 讜讗"诇 讗讘讬谞讜 驻专注转讬 讚讗讬 诇讗讜 讚拽讬诐 诇讬讛 诇讗讘讜讛讜谉 诇讗 讛讜讛 讗诪专 转谞讜 讜讝讛 讚注转 讞讻诪讬 讛爪专驻转讬诐 讝"诇. 讜诪讬讛讜 讛讬讻讗 讚诇讬讻' 住讛讚讬 讗注"驻 砖诪讜讚讛 砖讗诪专 讘诪注诪讚 砖诇砖转谉 讗讜 砖拽谞讜 诪讬讚讜 谞讗诪谉 诇讜诪专 讟注讬转讬 讘讞砖讘讜谉 讚讛讬讻' 讚讗讬讻' 住讛讚讬 讛讜讗 讚讗诪专讬谞谉 讗讬 诇讗讜 讚拽讬诐 诇讬讛 诇讗 讛讜讛 诪砖注讘讚 谞驻砖讬讛 讗讘诇 讘诇讬讻讗 注讚讬诐 诪讬诪专 讗诪专 讗诐 讗讬转讗 讚讟注讬转讬 讛讚专谞讗 讘讬 讚诇讬讻讗 讚诪住讛讚讬 注诇讬.讜讻谉 讻转讘 讛专讗讘"讚 讝"诇 讚讛讬讻讗 讚诇讬讻讗 注讚讬诐 砖讛诪讞讛讜 讗爪诇讜 谞讗诪谉 诇讜诪专 讟注讬转讬 讞砖讘讜谞讬 诪讙讜 讚诇讛讚"诪, 讗讘诇 讬砖 注讚讬诐 讗注"驻 砖诇讗 讗诪专 诇讛诐 讗转诐 注讬讚讬 讗讬谞讜 讬讻讜诇 诇讜诪专 诪砖讟讛 讗谞讬 讘讻诐 讚讗诇讬诪讗 诪讬诇转讗 讘砖讟专讗, 讜诪住转讘专讗 讛"讛 诇诪讜讚讛 讗驻讬诇讜 讘诇讗 注讚讬诐 讚诇讬讻讗 讟注谞转 诪砖讟讛 讗诇讗 砖讬讻讜诇 诇讜诪专 讟注讬转讬 讘讞砖讘讜谉 诪讙讜 讚讬讻讬诇 诇诪讬诪专 诇讗 讛讬讜 讚讘专讬诐 诪注讜诇诐. 
讜讚拽讗诪专 诪专"谉 讝"诇 讗讬 讚拽讗 诪讜讚讛 诇讬讛 讞讘专讬讛 诪讞讜讜专转讗 讚讛讛讜讗 讚讬谞讗 讚讛讬讻讗 讚诪专讬 讗专注讗 诪讜讚讬 诇讬讛 讚讟注讜转讗 讛讜讬讗 驻讟讜专 讜诪讬讛讜 讙谞谞讗 诇讗 诪砖诇诐 诇讬' 讘砖诪讜讚讛 讚诪注讚谞' 讚讗拽谞讬 诇讬讛 诪驻讟专 讻讚讻转讘 专"讛 讝"诇 讘驻' 讛诪拽讘诇. 
讜讛讬讻讗 讚讙谞谞讗 诪讜讚讛 讜诪专讬 讗专注' 诇讗 诪讜讚讛 讜讚讗讬 讗讬 拽谞讜 诪讬谞讬' 诇诪专讬 讗专注' 诇讗 诪讛讬诪谉 讜诪谞讗 转讬诪专讗 诪讚讙专住讬' 讘诪爪讬注讗 (讚祝 讬"讙) 诪爪讗 砖讜讘专 讘讝诪谉 砖讗砖讛 诪讜讚讛 讬讞讝讬专 诇讘注诇 讜诇讬讞讜砖 讚讬诇诪讗 讻转讘讛 讘谞讬住谉 讜诇讗 谞转谞讛 注讚 转砖专讬 讜讗讝诇讗 讜讝讘讬谞转讛 诇讻转讜讘转讛 诪谞讬住谉 讜注讚 转砖专讬 讜讗转讬讗 诇诪讬驻住讚 诇拽讜讞讜转 砖诇讗 讻讚讬谉 讜诪驻专拽讬谞谉 砖"诪 讗讬转讗 诇讚砖诪讜讗诇 讚讗诪专 砖诪讜讗诇 讛诪讜讻专 砖讟专 讞讜讘 诇讞讘讬专讜 讜讞讝专 讜诪讞诇讜 诪讞讜诇 讜讛讻讗 谞诪讬 讗讬 讘诪注诪讚 砖诇砖转谉 讗拽谞讬 讻讬讜谉 讚讬讻讜诇 诇诪讞讜诇 讻讚讻转讘讬谞谉 诇注讬诇 谞讗诪谉 诇讜诪专 讟注讬谞讜 讘讞砖讘讜谉 诪讚砖诪讜讗诇 讜讗讬 拽谞讜 诪讬谞讬讛 讚诇讜讛诇诪专讬 讗专注' 讻讬讜谉 讚诇讬转讗 诇讚砖诪讜讗诇 讘讛讗 诇讗 谞讗诪谉.
讜讗讬 拽"诇, 谞讛讬 谞诪讬 讚讗讬谞讜 讬讻讜诇 诇诪讞讜诇 讻讬讜谉 讚讗讬 讘讟注讜转 讛讜讛 注诇讬讛 讚讬讚讬讛 讛讚专 诇讬讛诪谞讬讛 讗"诇 讻讬讜谉 砖诪讻专 讗讬谞讜 谞讗诪谉 注诇 诪诪讜谉 讗讞专讬诐 讘砖讘讬诇 讻讱 讗讗"讻 注讜诪讚 讜驻讜专注 讜讗诐 转砖讗诇 讛讻讗 讜讛转诐 讜讻讬讜谉 砖讗讬谉 诇讜拽讞 讟讜注谉 讘专讬讗 诇讬讛诪谞讬讛 诇讛讗讬 讚讗诪专 驻专注转讬 讜注讜讚 诇讬讛讜讬 诇讛讗讬 讻注讚 讗' 砖讛讜讗 驻专讜注 讜讞讬讬讘 砖讘讜注讛 砖讛专讬 讗讬谞讜 谞讛谞讛 讘讗讜转讜 注讚讜转 讻诇诇. 讜讛讗 诇讗讜 诪讬诇转讗 讛讬讗 讚讻讬讜谉 砖讗讬谉 讛诇讜拽讞讬讻讜诇 诇讬讚注 讘讘专讬讗 讗诐 谞驻专注 讻讘专 讗诐 诇讗讜 讜讛讜讗 讜讚讗讬 诇拽讞 诪讝讛 讻讘专讬讗 讛讜讗 讻讬 讛讬讻讗 讚诇讗 诇讬讟注讜谉 讻诇 讞讚 讜讞讚 驻专注转讬讛 砖讗诐 诇讗 谞讗诪专 讻谉 讗讬谉 诇讱 诇讜拽讞 砖讟专 讞讜讘 讜讬讜专砖 砖诇讗 讛驻住讬讚 讗诇讗 讗诪专讬谞谉 诇讬讛 讗"讻 砖讟专讱 讘讬讚讬讛 诪讗讬 讘注讬 讜讙讘讬 讛诪讞讗讛 谞诪讬 讗诐 讚驻专注讬讛 诇讗 讛讜讛 住诪讬讱 诇讬讛 讙讘讬讛 讜讚拽讗 拽砖讬讗 诇谉 谞诪讬 诇讬讛讜讬 讻注讚 讗' 诪注讬讚 砖讗讬谞讜 驻专讜注 讛转诐 谞诪讬 讗诐 讗讬谞讜 讬讻讜诇 诇讬砖讘注 诇讗 讛驻住讬讚 讚讛转' 谞诪讬 转拽谞转讗 讚专讘谞谉 讛讜讗 讜讘讻讛"讙 诇讗 转拽讜谉 专讘谞谉 讜诪讬讛讜 诇讚讬讚讬讛 讜讚讗讬 讗诪专讬谞谉 砖诇讬诐 讗讜 诇讝讛 讗讜 诇讝讛 讚讛讜讚讗转 讘注诇 讚讬谉 讻诪讗讛 注讚讬诐 讚诪讬. 讜专"讞 讝"诇 讻转讘 讗讬 讗讬谉 专讗讬讛 讜讘注诇讬 讛讚讬谉 诪讻讞讬砖讬谉 讗讜转讜 讗讜 砖讛诇讻讜 诇讛诐 诇诪讚讬谞转 讛讬诐 讗讜 砖讟讜注谞讬谉 砖讗讘讚 诇谞讜 讗讜 砖讻讞谞讜 讛讞砖讘讜谉 讜讗讬谉 讛谞转讘注 讬讻讜诇 诇讘专专 讛讟注讜转 讘专讗讬讛 讘讛讜专讗转 讘注诇讬 讚讬谉, 讗讬谉 讘讚讘专讬讜 诪诪砖. 



诇讗 讚讻"注 讛讜诇讱 讻讝讻讬 讚诪讬. 驻讬专砖"讬 讝"诇 讻讙讜谉 讘诪转谞讛 讚诇讬讻讗 讗讞专讬讜转 诪讜讚讛 砖诪讜讗诇 砖讗讬谞讜 讞讜讝专. 讜讗讬谞讜 谞讻讜谉 讚讛讗 讗诪专讬谞谉 诇拽诪谉 讘砖诪注转讬谉 讚讻"注 讛讜诇讱 诇讗讜 讻讝讻讬 讚诪讬 讜讻谉 讗诪专 专' 讬讜住祝 讛诇讻讛 讻专' 砖诪注讜谉 讛谞砖讬讗 讜讘驻' 讛砖讜诇讞 (讙讬讟讬谉 讚祝 诇"讘 注"讘) 讘讛讚讬讗 谞拽讟讬谞谉 砖诇讬讞 诪转谞讛 讻砖诇讬讞 讛讙讟 诇诪讗讬 谞驻拽讗 诪讬谞讛 诇讛讜诇讱 诇讗讜 讻讝讻讬.
讗诇讗 讛"驻: 讚讻"注 诇讗 驻诇讬讙讬 讚诇砖讜谉 讛讜诇讱 讚讻讝讻讬 讛讜讗 驻专注讜谉 讗诇讗 讚砖诪讜讗诇 住讘专 讗注"驻 砖讛讜讗 讻讝讻讛 讬讻讜诇 诇讞讝讜专 讘讜 讚讗"讗 诇讝讻讜转 讘讜 诪讗讞专 砖讘专砖讜转 讝讜 注讜诪讚讬诐 讜讛讜讗 讞讬讬讘 讘讗讞专讬讜转谉 讜讗驻讬诇讜 讗诪专 讘驻讬' 讝讻讬 讜专讘 住讘专 诇讗 讗诪专讬谞谉 讛讗讬 诪讙讜 讜讗驻讬诇讜 讛讜诇讱 谞诪讬 讝讻讬 讜诇讛讜讚讬注讱 讻讞讜 讚专讘 驻诇讬讙讬 讘讛讜诇讱.
讜专"转 讝"诇 驻讬' 讘住驻专 讛讬砖专 讚讻"注 讛讜诇讱 讻讝讻讬 讜讗诐 砖诇讞 诪诇讜讛 讗爪诇讜 砖诇讬讞 诇砖诇讜讞 诪注讜转讬讜 砖讛讜讗 讗讬谞讜 讞讬讬讘 讘讗讞专讬讜转讜 砖讜讘 讗讬谞讜 讬讻讜诇 诇讞讝讜专 讘讜 讜诇讗 诪住转讘专 讚讛转诐 讗驻讬诇讜 转讗诪专 讛讜诇讱 诇讗讜 讻讝讻讬 诪讻讬讜谉 砖讛讙讬注 诇讬讚 砖诇讬讞 诪诇讜讛 讝讻讛 诇讜 砖讬讚讜 讻讬讚 砖诇讜讞讜 讜诪讬讛讜 讘砖诇讬讞 诪转谞讛 讛讜诇讱 诇讗 讻讝讻讬 讜砖诪注转讬谉 讚诇拽诪谉 讘砖诇讬讞 诪转谞讛 讜讛讬讬谞讜 讚诇讗 拽转谞讬 砖讗谞讬 讞讬讬讘 讻讚讗诪专讬谞谉 讛讻讗 讜讻谉 讻转讘 讘讛诇讻讜转 专"讛 讝"诇. 讜讗注"讙 讚讙讘讬 砖讞专讜专 讗讬 诇讗讜 讚注讘讬讚 诇讬讛 谞讬讬讞 谞驻砖 讗诇讗 讛讜讛 诪砖讞专专 诇讬讛 讜讛"诇 讻转讜讘, 讻讱 驻讬' 讘转讜住' 讘砖诐 专讘讬谞讜 转诐 讝"诇.





专砖讘"讗

 讛谞讛讜 讙讬谞讗讬 讚注讘讜讚 讞讜砖讘谞讗 讘讛讚讬 讛讚讚讬 驻砖 讞诪砖 讗讬住转专讬 讝讜讝讬 讙讘讬 讞讚 诪谞讬讬讛讜 讜讻讜' 讗转讗 诇拽诪讬讛 讚专讘 谞讞诪谉 讗诪专 诇讬讛 诪讛 讗注讘讬讚 诇讱 讞讚讗 讚讗诪专 专讘 讛讜谞讗 讗诪专 专讘 讜讻讜' 讜注讜讚 讛讗 拽谞讜 诪讬谞讱. 讜住讘讬专讗 诇讬讛 诇专讘 谞讞诪谉 讛砖转讗 讚讛讗讬 讙谞谞讗 诇讗 讛讜讛 讗转讬 讘讟注谞转 讟注讜转 讗诇讗 诪转讜专转 讞讝专讛 诇讜诪专 讚诇讗 拽谞讛 讜讗诪专 诇讬讛 专讘讗 讚注讬拽专 讟注谞转讜 砖诇 讝讛 诪讞诪转 讚诇讬转 诇讬讛 讙讘讬讛 诪讬讚讬 拽讗诪专 讜拽谞讬谉 讘讟注讜转 讛讜讗 讜讗讜讚讬 诇讛 专讘 谞讞诪谉 讚讗诐 讻谉 拽谞讬谉 讘讟注讜转 讛讜讗 讜讞讜讝专.
讜讻转讘 讛专讬"祝 讝"诇 讘讛诇讻讜转讬讜 诪砖诪讗 讚专讘讜讜转讗 讝"诇 讚诇讗 注讘讚讬谞谉 讘讛 注讜讘讚讗 讗诇讗 讛讬讻讗 讚讗讬讻讗 住讛讚讬 讚注讘讜讚 讞讜砖讘谞讗 拽诪讬讬讛讜 讜讗诪专讬 讚讛讻讬谉 讛讜讛 讞讜砖讘谞讗 讜讗讬砖转讻讞 讘讬讛 讟注讜转讗. 讗讬 谞诪讬 讛讬讻讗 讚拽讗 诪讜讚讛 诇讬讛 讞讘专讬讛 讚讛讻讬谉 讛讜讗 讞讜砖讘谞讗 讜讗讬转 讘讬讛 讟注讜转讗 讗讘诇 讛讬讻讗 讚诇讬讻讗 住讛讚讬 讜诇讗 诪讜讚讬 诇讬讛 讞讘专讬讛 讗诇讗 讚讗讬讛讜 讛讜讗 讚拽讗 讟注讬谉 讟注谞转 讟注讜转讗 诇讗 诪讛讬诪谉, 讚讗讬 诇讗 转讬诪讗 讛讻讬谉 驻住讬诇谞讗 诇讻讜诇讛讜 砖讟专讬 讚注诇诪讗 讚讻讜诇讛讜 讗诪专讬 讚讟注讜转讗 讗讬转 讘讛讜, 讜讻谉 讻转讘 专"讞 讝"诇, 讗讘诇 讗诐 讗讬谉 专讗讬讛 讜讘注诇讬 讛讚讬谉 诪讻讞讬砖讬谉 讗讜转讜 讗讜 讛诇讻讜 诇诪讚讬谞转 讛讬诐 讗讜 讟讜注谞讬诐 砖讻讞谞讜 讛讞砖讘讜谉 讜讗讬谉 讛谞转讘注 讬讻讜诇 诇讘专专 讛讟注讜转 讘专讗讬讛 讗讜 讘讛讜讚讗转 讘注诇讬 讛讚讬谉 讗讬谉 讘讚讘专讬讜 诪诪砖. 注讚 讻讗谉 诇砖讜谞讜.
讜讗讬讻讗 讚拽砖讬讗 诇讬讛 讻讬 诇讬讻讗 住讛讚讬 讚诪住讛讚讬 讘讛讛讜讗 讟注讜转讗 讜诇讗 拽讗 诪讜讚讛 诇讬讛 讞讘专讬讛 讗诪讗讬 诇讗 诪讛讬诪谉 诪讬讙讜 讚讗讬 讘注讬 讗诪专 驻专注转讬. 讜讬砖 诪讬 砖转讬专抓 讚讻讬讜谉 讚拽谞讜 诪讬谞讬讛 讜住转诐 拽谞讬谉 诇讻转讬讘讛 注讜诪讚 (讘"讘 诪, 讗) 讗讬谞讜 谞讗诪谉 诇讜诪专 驻专注转讬 讜讝讛 谞讻讜谉 讜讘专讜专. 讜讗讬讻讗 诪讗谉 讚讗诪专 讚讻诇 讛讬讻讗 讚诇讗 讗讬讻转讬讘 砖讟专讗 诪讛讬诪谉 讘讟注谞转 驻专注转讬 讚讛讗 诇讗 诪爪讬 讗诪专 砖讟专讱 讘讬讚讬 诪讗讬 讘注讬 讜讛讻讗 讛讬讬谞讜 讟注诪讗 诪砖讜诐 讚讛讜讛 诇讬讛 讻诪讬讙讜 讘诪拽讜诐 注讚讬诐 讚讗谞谉 住讛讚讬 讚诇讗 诪砖注讘讚 谞驻砖讬讛 讘诪注诪讚 砖诇砖转谉 讗诇讗 讗诐 讻谉 讚讬讬拽 诪注讬拽专讗 砖驻讬专 讜讗砖讻讞 讚驻砖 讙讘讬讛 讛讛讜讗 诪诪讜谞讗, 讝讜 讚讜诪讛 诇讝讜 砖讗诪专讜 讘讘讘讗 讘转专讗 (拽注讛, 讗) 砖讻讬讘 诪专注 砖讗诪专 诪谞讛 诇驻诇讜谞讬 讘讬讚讬 讜讗诪专讜 讬转讜诪讬诐 讞讝专 讜讗诪专 诇谞讜 讗讘讗 驻专注转讬 [讘讻"讬 讗讬': 谞讗诪谞讬谉, 讗诪专 转谞讜 讜讗诪专讜 讬转讜诪讬诐 讞讝专 讜讗诪专 诇谞讜 讗讘讗 驻专注转讬] 讗讬谞谉 谞讗诪谞讬谉 诪砖讜诐 讚讻讬 讗诪专 转谞讜 讞讝拽讛 诪讬讚拽 讚讬讬拽 讜讛讚专 讗诪专, 讜讗祝 注诇 讙讘 讚诪爪讜 讗讬谞讛讜 诇诪讬诪专 驻专注谞讜 讗驻讬诇讜 讛讻讬 讗讬谞谉 谞讗诪谞讬诐 诇讜诪专 砖讗诪专 诇讛谉 讗讘讬讛谉 驻专注转讬 讚讻诪讬讙讜 讘诪拽讜诐 注讚讬诐 讛讜讗, 讜讚讜拽讗 讚砖注讘讚 谞驻砖讬讛 讘诪注诪讚 砖诇砖转谉 讘驻谞讬 注讚讬诐 讗讘诇 讘讬谞讜 诇讘讬谞诐 讘诪注诪讚 砖诇砖转谉 诇讘讚 谞讗诪谉 讚讻诇 砖诇讗 讘驻谞讬 注讚讬诐 诇讗 讚讬讬拽 砖驻讬专. 讜讘砖诐 讛专讗讘"讚 讝"诇 讚讚讜拽讗 讘讘讗 讘讟注谞转 讟注讜转 讜诇讬讻讗 住讛讚讬 讛讜讗 讚诪讛诪谞讬谞谉 诇讬讛 讘诪讬讙讜 讚讗讬 讘注讬 讗诪专 驻专注转讬 讗讘诇 讘讘讗 讘讟注谞转 讛砖讟讗讛 诇讗 讚讗谞谉 住讛讚讬 讚诪注讬拽专讗 诇讗 讘讛砖讟讗讛 讗讜讚讬 诇讬讛 讚讘讟讜注谉 讗转 讞讘讬专讜 诪谞讛 诇讬 讘讬讚讱 讜讛诇讛 诪讜讚讛 诇讜 讜诇讗 拽讗诪专 讗转诐 注讚讬 讛讜讗 讚讗讬讻讗 诇诪讬诪专 讚诪砖讟讛 讘讬讛 (住谞讛讚专讬谉 讻讟, 讗) 诪砖讜诐 讚讗讬讛讜 谞诪讬 诪砖讟讛 讘讬讛 讻讬讜谉 讚转讘注 诪讬谞讬讛 诪讗讬 讚诇讬转 诇讬讛 讙讘讬讛 讗讘诇 讻讬 讗住诪讻讬 诇讙讘讬 讛讗讬 砖诇讬砖讬 诇讗 注讘讬讚 讗讬谞砖 讚诪砖讟讛 讘讛讗讬 砖诇讬砖讬 讚诇讗 讬讚注 讘诪讬诇转讗 诪讬讚讬 讜诇讗 转讘注 诪讬谞讬讛 诪讬讚讬.
讜讘注讬拽专 讚讬谞讗 讚讻转讘 讛专讬"祝 讝"诇 讚讛讬讻讗 讚诪讜讚讛 诇讬讛 讞讘专讬讛 诪讛讬诪谉 讗讬 讘注诇 讛拽专拽注 诪讜讚讛 诇讬讛 讘讻讱, 讛讗讬 讚拽谞讜 诪讬谞讬讛 讜讚讗讬 驻讟讜专 讚讛讗 诪讜讚讬 诇讬讛 讗讬讚讱 讚讘讟注讜转 讗砖转注讘讚 诇讬讛 讜讻讚讙专住讬谞谉 讘讬专讜砖诇诪讬 讘驻专拽 讛讻讜转讘 讛讻讜转讘 砖讟专 讞讜讘 诇讞讘讬专讜 讘讞讝拽转 砖讞讬讬讘 诇讜 讜谞诪爪讗 砖讗讬谞讜 讞讬讬讘 诇讜 讗讬谞讜 讞讬讬讘 诇转转 诇讜 讻诇讜诐, 讜讙谞谞讬 谞诪讬 诪讬驻讟专 驻讟讬专讬 诪讬谞讬讛 诪讗专讬 讗专注讗 诪砖讜诐 讚讗诪专讬 诇讬讛 讞讜砖讘谞讗 讘拽讜砖讟讗 讛讜讛 讜讗转 讛讜讗 讚讗讜讚讬转 诇讬讛 诇讗讜 讻诇 讻诪讬谞讱 诇讞讬讜讘讬 诇讚讬讚谉, 讜讗驻讬诇讜 讗诪专讬 诇讬讛 谞诪讬 讗讬砖转诇讬谉 讞讜砖讘谞讗 诪讬驻讟专 驻讟讜专讬, 讚讛讜讛 诇讬讛 讻诪谞讛 诇讬 讘讬讚讱 讜讛诇讛 讗讜诪专 讗讬谞讬 讬讜讚注 讚驻讟讜专 (讻转讜讘讜转 讬讘, 讘), 讜诇讗 讚诪讬 诇诪谞讛 讛诇讜讬转谞讬 讜讗讬谞讬 讬讜讚注 讗诐 驻专注转讬讱 讗诐 诇讗讜 讚讛讻讗 讛讗 讗诪专讬 诇讛 讜讚讗讬 驻专注谞讜 讗诇讗 讚讗转 讛讜讗 讚讗诪专转 讚讗砖转讻讞 讘讬讛 讟注讜转讗 讛讗讬 讟注讜转讗 诇讗 讬讚注讬谞谉, 讜诪讬讛讜 诪砖转讘注讬 讚诇讗 讬讚注讬 讜诪讬驻讟专讬.
讜讗诐 讘注诇 讛拽专拽注 讗讬谞讜 诪讜讚讛 讘讻讱 讗诇讗 讙谞谞讗 讞讘专讬讛 讛讜讗 讚拽讗 诪讜讚讛 诇讬讛 诇讗讜 讻诇 讻诪讬谞讬讛 诇讗讘讚 讝讻讜转讜 砖诇 讝讛 讜讗讬 诪砖讜诐 讚讛讜讗 讞讬讬讘 诇砖诇讜诪讬 诇讬讛 讗诪专 诇讬讛 诪专讬 讗专注讗 讗讬 谞讬讞讗 诇讱 讚诇讬驻讟专 讙谞谞讗 讞讘讬专讱 讝讬诇 砖诇讬诐, 讜谞专讗讛 讚讗驻讬诇讜 讗讬讻讗 诇讗讬砖转诇讜诪讬 诪讬谞讬讛 讚讙谞谞讗 诇讗讜 讻诇 讻诪讬谞讬讛 讗诇讗 诪讬诪专 讗诪专讬 诇讬讛 讗讬 拽讜砖讟讗 拽讗诪专转 讝讬诇 讛讘 诇讬讛 讛砖转讗 诇讛讗讬 讗讜 诇讛讗讬, 讜诇讗 讚诪讬 诇讗讜诪专 砖讟专 讗诪谞讛 讛讜讗 讝讛 讚讗住讬拽谞谉 讘讻转讜讘讜转 (讬讟, 讗) 讚讗驻讬诇讜 诪诇讜讛 讗讬谞讜 谞讗诪谉 讘诪拽讜诐 砖讞讘 诇讗讞专讬诐, 讜讚讜拽讗 讘砖讞讘 诇讗讞专讬诐 讛讗 诇讗讜 讛讻讬 讗诇讗 讚讗讬讻讗 诇讗讬砖转诇讜诪讬 诪讬谞讬讛 诪诪拽讜诐 讗讞专 谞讗诪谉 讚讛转诐 讛讜讗 讚讻讬讜谉 讚讗讬 讘注讬 驻专注 诇讬讛 诪诪拽讜诐 讗讞专 谞讗诪谉 讗讘诇 讛讻讗 讚讗讬住转诇拽 诇讬讛 诪讗专讬 讗专注讗 诪讙谞谞讗 讜拽诐 讙谞谞讗 讞讘专讬讛 讘讞专讬拽讬 诇讗 讻诇 讻诪讬谞讬讛, 讜诪砖讜诐 诪讬讙讜 谞诪讬 讚讗讬 讘注讬 诪讞讬诇 诇讬讛 诇讗 诪讛讬诪谉 讞讚讗 讚讛讻讗 诪砖诪注 讚驻拽讚讜谉 讛讜讛 讜诇讗 诪诇讜讛 讜讘驻拽讚讜谉 诇讗 诪爪讬 诪讞讬诇 讚讛讗 拽谞谞讛讜 诪讗专讬 讗专注讗 拽谞讬谉 讙诪讜专 讜讛讜讛 诇讬讛 讛讗讬 讙谞谞讗 转谞讬谞讗 诪专讬 驻拽讚讜谞讗 讚诪专讬 讗专注讗 讗诇讗 讗祝 讻砖转诪爪讗 诇讜诪专 砖讛讜爪讬讗讜 讜拽诐 注诇讬讛 讘诪诇讜讛 讛讗 拽谞讜 诪讬谞讬讛, 讜注讜讚 讚讛讗 讗住讬拽谞讗 诇注讬诇 (讙讬讟讬谉 讬讙, 讘) 讚讘诪注诪讚 砖诇砖转谉 讗诐 讞讝专 讜诪讞诇讜 讗讬谞讜 诪讞讜诇, 讗诇讗 讜讚讗讬 讚讬谞讗 讛讻讬 讚诇讬砖诇讬诐 讛讗讬 讙谞谞讗 诇诪讗专讬 讗专注讗 讜讞讜讝专 讜讙讜讘讛 诪讙谞谞讗 讞讘专讬讛 讚讛讗 讗讜讚讬 诇讬讛 讚讘讟注讜转 讛诪讞讛讜.
讗诇讗 砖讛专讗讘"讚 讝"诇 讗诪专 讚讗驻讬诇讜 讙谞谞讗 谞讗诪谉 讚讛讗 讗讬讛讜 驻专注 注住拽讗 讜注讬讬诇 讘讞专讬拽讬讛 讗讘诇 讘诪转谞讛 讚讗讬讻讗 驻住讬讚讗 诇诪拽讘诇 诪转谞讛 讻讬 诪讜讚讬 诇讬讛 讞讘专讬讛 讚讟注讜转讗 讛讜讛 诇讗 诪讛讬诪谉. 讜诪讬讛讜 讗讬 转专讬 讙讬谞讗讬 谞讬谞讛讜 讘专 诪讛讗讬 讚讗讬砖转注讘讚 诪讛讬诪谞讬 讚诇讗 讙专注讬 诪转专讬 住讛讚讬 讚注诇诪讗 讜讗讬 诪砖讜诐 谞讙讬注转 注讚讜转 讛讙注 注爪诪讱 讚讗讬谉 讻讗谉 谞讙讬注转 注讚讜转 讻诇诇, 讗诇讗 诪讬讛讜 谞专讗讛 讚讚讜拽讗 讘讚讗讬讻讗 诇讗讬砖转诇讜诪讬 诪讬谞讬讬讛讜 讛讗 诇讗讜 讛讻讬 讞讬讬砖讬谞谉 诇拽谞讜谞讬讗 讻讛讛讬讗 讚讛讗讜诪专 砖讟专 讗诪谞讛 讛讜讗 讝讛 (讻转讜讘讜转 砖诐) 讚讘诪拽讜诐 砖讞讘 诇讗讞专讬诐 讗讬谞讜 谞讗诪谉 讚讞讬讬砖讬谞谉 诇拽谞讜谞讬讗.
讜讗讬讻讗 讚拽砖讬讗 诇讬讛 讻讬 诇讬讻讗 讗诇讗 讞讚 讙谞谞讗 谞诪讬 讜讗驻讬诇讜 诇讬讻讗 讻诇诇 讚诪讜讚讛 诇讬讛 讗诪讗讬 诪讬讞讬讬讘 讚讛讗 讛讜讛 诇讬讛 诪讗专讬 讗专注讗 住驻拽 讜讙谞谞讗 讘专讬 讜讛讜讛 诇讬讛 讻讗讜诪专 诇讜 住驻拽 诪诇讜讛 讬砖 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讻诇讜诐 讚讗讬谉 讞讬讬讘 诇讜 讻诇讜诐, 讬"诇 讚讗讚专讘讛 讛讞讬讜讘 讜讚讗讬 讜讛驻讟讜专 住驻拽 讜讬讻讜诇 诇讜诪专 诇讜 讘专讬 砖谞转讞讬讬讘转 诇讬 诪诪讜谉 讜讝讛 诪讜讚讛 诇讜 讘讻讱 讗诇讗 砖讟讜注谉 讚注讘讚 讞讜砖讘谞讗 讜讗砖讻讞 讘讬讛 讟注讜转讗 讜驻讟讜专 讗谞讬 讜讛诇讛 讗诪专 诇讜 讗诐 讻谉 砖讟专 讞讜讘讱 讘讬讚讬 诪讗讬 讘注讬 诪注讬拽专讗 讗讬讘注讬 诇讱 诇诪讬讚拽 讜讻诇 讟注谞转 诇讜拽讞 讜讬讜专砖 讛讻讬 讗讬转讗, 讜诇注讚 讗讞讚 诪注讬讚讛 砖讛讬讗 驻专讜注讛 (讻转讜讘讜转 驻讝, 讗) 诇讗 讚诪讬讗 讚讛转诐 讚讬讻讜诇讛 讛讜讗 诇讬砖讘注 谞砖讘注转 讜谞讜讟诇转 讗讘诇 讛讗讬 诪讗专讬 讗专注讗 讚讗讬谞讜 讬讻讜诇 诇讬砖讘注 谞讜讟诇 讘诇讗 砖讘讜注讛 讚讛讛讬讗 转拽谞转讗 讛讬讗 讜讛讬讻讗 讚讗驻砖专 讗驻砖专 讛讬讻讗 讚诇讗 讗驻砖专 谞讜讟诇 讘诇讗 砖讘讜注讛.



讗讬转诪专 讛讜诇讱 诪谞讛 诇驻诇讜谞讬 砖讗谞讬 讞讬讬讘 诇讜 讗诪专 专讘 讞讬讬讘 讘讗讞专讬讜转讜. 讚讛讗 诇讗 讗诪专 诇讜 砖诇讞, 讜讗诐 讘讗 诇讞讝讜专 讗讬谞讜 讞讜讝专 讚诪讻诇 诪拽讜诐 讻讘专 讝讻讛 诇讜 砖诇讬讞 讜讗谞谉 住讛讚讬 讚谞讬讞讗 诇讬讛 讚诇讬砖讚专 诇讬讛, 讜讛讜讗 砖讬讛讗 讞讬讬讘 讛讜讗 讘讗讞专讬讜转.



讜砖诪讜讗诇 讗诪专 诪转讜讱 砖讞讬讬讘 讘讗讞专讬讜转 讗诐 讘讗 诇讞讝讜专 讞讜讝专. 诇讬诪讗 讘讛讗 拽讗 诪讬驻诇讙讬 诪专 住讘专 讛讜诇讱 讻讝讻讛 讜诪专 住讘专 讛讜诇讱 诇讗讜 讻讝讻讛. 讚诪住驻拽讗 诇讛讜 讛讗讬 诪讬讙讜 讚拽讗诪专 砖诪讜讗诇 讗讬 注讬拽专 讟注诪讬讛 讛讜讗 讗讜 诇讚讘专讬 专讘 拽讗诪专, 讻诇讜诪专 诇讚讬讚讬 讛讜诇讱 诇讗讜 讻讝讻讛 诇注讜诇诐 讗诇讗 诇讚讬讚讱 讗讜讚讬 诇讬 诪讬讛讗 讚诪转讜讱 砖讞讬讬讘 讘讗讞专讬讜转讜 讗诐 讘讗 诇讞讝讜专 讞讜讝专 讜讗讛讚专 诇讬讛 讚讻讜诇讬 注诇诪讗 讛讜诇讱 讻讝讻讛 讜讛讻讗 诪讗讬 讚拽讗诪专 砖诪讜讗诇 注讬拽专 讟注诪讗 讛讜讗. 讜驻专砖"讬 讝"诇 讚讻讜诇讬 注诇诪讗 讛讬讻讗 讚诇讬讻讗 讗讞专讬讜转 讻讙讜谉 讘诪转谞讛 讛讜诇讱 讻讝讻讛 讛讜讗 讚讛讗 讗讝诇 诇讬讛 诪讬讙讜 讚砖诪讜讗诇, 讜讛拽砖讜 注诇讬讜 (讘转讜住' 讚"讛 诇讗) 讚讛讗 讘讛讚讬讗 讗诪专讬谞谉 诇拽诪谉 (讙讬讟讬谉 诇讘, 讘) 砖诇讬讞 诪转谞讛 讻砖诇讬讞 讛讙讟 诇诪讗讬 谞驻拽讗 诪讬谞讛 诇讛讜诇讱 诇讗讜 讻讝讻讛, 讜注讜讚 讚诇拽诪谉 讘砖诪注转讬谉 讗住讬拽谞讗 讚讻讜诇讬 注诇诪讗 讘诪转谞讛 讛讜诇讱 诇讗讜 讻讝讻讛. 讜讛讻讬 讗讬转讗 讘讛讚讬讗 讘讬专讜砖诇诪讬 (驻"讗, 讛"讛) 讛讗讜诪专 诇讞讘讬专讜 转谉 诪谞讛 讝讛 诇驻诇讜谞讬 砖讗谞讬 讞讬讬讘 诇讜 讛讜诇讱 诪谞讛 讝讛 诇驻诇讜谞讬 驻拽讚讜谉 砖讬砖 诇讜 讘讬讚讬 讗诐 专爪讛 诇讛讞讝讬专 诇讗 讬讞讝讜专 讜讞讬讬讘 讘讗讞专讬讜转讜 注讚 砖讬拽讘诇 讗讜转讜 讛讗讬砖 讗转 砖诇讜 讗诪专 专' 讗讬诇讗 讛诪转谞讛 讻讞讜讘 转谉 诪谞讛 讝讛 诇驻诇讜谞讬 转谉 砖讟专 诪转谞讛 讝讛 诇驻诇讜谞讬 讛讜诇讱 砖讟专 诪转谞讛 讝讜 诇驻诇讜谞讬 讗诐 专爪讛 诇讛讞讝讬专 讬讞讝讬专 讜讻谉 讛讬讗 砖谞讜讬讛 讘转讜住驻转讗 (驻"讗 住讬"讗) 讗诇诪讗 讛讜诇讱 诇讗讜 讻讝讻讛 讘诪转谞讛.
讜讛讻讗 讛"驻 讚讻讜诇讬 注诇诪讗 讘诪拽讜诐 砖讗讬谞讜 讞讬讬讘 讘讗讞专讬讜转讜 讻讙讜谉 讘讞讜讘 砖驻讟专讜 诪谉 讛讗讞专讬讜转 讗讬 谞诪讬 讚讗诪专 诇讬讛 砖诇讞 讛讜诇讱 讻讝讻讛 讗讘诇 诪转谞讛 讜讚讗讬 讛讜诇讱 诇讗讜 讻讝讻讛 讻讚讻转讘讬谞谉 讜转谉 谞诪讬 讘诪转谞讛 诇讗讜 讻讝讻讛 讜讻讚诪砖诪注 讛讻讬 讘讬专讜砖诇诪讬 砖讗诪专 转谉 诪谞讛 讝讛 诇驻诇讜谞讬, 转谉 砖讟专 诪转谞讛 讝讛 诇驻诇讜谞讬, 讛讜诇讱 砖讟专 诪转谞讛 讝讜 诇驻诇讜谞讬 讗诐 专爪讛 诇讛讞讝讬专 讬讞讝讬专 讚讗诇诪讗 转谉 讻讛讜诇讱 讘诪转谞讛 讜讗诐 专爪讛 诇讞讝讜专 讘砖谞讬讛诐 讞讜讝专, 讜讻谉 谞诪讬 诪砖诪注 诪讛讗 (诇注讬诇) 讚讗诪专 诇讬讛 专讘 诇专讘 讗讞讗 讘专讚诇讗 拽讘讗 讚诪讜专讬拽讗 讚讗转 诇讬 讙讘讱 讛讘讬讬讛 诇驻诇谞讬讗 讘讗驻讬讛 拽讗诪讬谞讗 诇讱 讚诇讗 讛讚专谞讗 讘讬 讜讛讛讬讗 诪转谞讛 讛讜讬讗 讻讚讗诪专讬谞谉 讗讬 诪讛讛讬讗 讛讜讛 讗诪讬谞讗 诪转谞讛 诪专讜讘讛 讗讘诇 诪转谞讛 诪讜注讟转 诇讗 拽讗 诪砖诪注 诇谉, 讚讗诇诪讗 诪转谞讛 讛讬讗 讜讚讜拽讗 诪砖讜诐 诪注诪讚 砖诇砖转谉 讛讜讗 讚拽谞讛, 讛讗 诪砖讜诐 讚讗诪专 诇讬讛 讛讘讬讬讛 诇驻诇谞讬讗 讚诇讗讜 讘讗驻讬讛 诇讗. 讜讚讜讞拽 讛讜讗 诇讜诪专 讚讛讛讜讗 诪讜专讬拽讗 诇讗 讛讜讛 讘专砖讜转讬讛 讚专讘 讗讚讗 讘专讚诇讗. 讜讗诐 转讗诪专 讗诐 讻谉 转讬拽砖讬 诇讱 诪转谞讬转讬谉 讚拽转谞讬 讛讗讜诪专 转谉 砖讟专 砖讞专讜专 讝讛 诇注讘讚讬 讜专爪讛 诇讞讝讜专 讘讗砖讛 讞讜讝专 讘注讘讚 讗讬谞讜 讞讜讝专 讜讗诪专讬谞谉 注诇讛 讘讙诪专讗 诪砖谞转讬谞讜 讻诇 讛讗讜诪专 转谞讜 讻讗讜诪专 讝讻讜 讚诪讬 讜砖讟专 砖讞专讜专 诪转谞讛 讛讜讗, 讘讙诪专讗 讚讘谞讬 诪注专讘讗 (砖诐) 讘注讬 诇讛 讘讻诇 讗转专 讗转诪专 转谉 讻讛讜诇讱 讜讛讻讗 讗转诪专 转谉 讻讝讻讛 讻讬谞讬 诪转谞讬转讗 讝讻讛 讙讟 讝讛 诇讗砖转讬 讝讻讛 砖讟专 砖讞专讜专 讝讛 诇注讘讚讬 诇砖讜谉 诪转谞讬转讗 讗诪专 讻谉 诇驻讬 砖讝讻讬谉 诇讗讚诐 砖诇讗 讘驻谞讬讜 讗诇讗 讚讙讬专住讗 讝讜 讚诇讗 讻讙诪专讗 讚讬诇谉 讚讗住讬拽谞讗 注诇讛 讚讟注诪讗 诪砖讜诐 讛讗讜诪专 转谞讜 讻讗讜诪专 讝讻讜, 讜专讘讬谞讜 转诐 讝"诇 转讬专抓 讚砖讟专 砖讞专讜专 诇讗讜 讻诪转谞讛 讛讜讗 讗诇讗 讻讞讜讘 讚讗讬 诇讗讜 讚注讘讚 诇讬讛 谞讬讬讞 谞驻砖讗 诇讗 讛讜讛 诪砖讞专专 诇讬讛 讜讻讚讻转讘讬谞谉 诇注讬诇 (讙讬讟讬谉 讬讗, 讘).



讛讜诇讱 诪谞讛 诇驻诇讜谞讬 驻拽讚讜谉 砖讬砖 诇讜 讘讬讚讬 讞讬讬讘 讘讗讞专讬讜转讜 讜讗诐 讘讗 诇讞讝讜专 讗讬谞讜 讞讜讝专. 驻拽讚讜谉 诇讬诪讗 诇讬讛 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专. 讻诇讜诪专 讻讬讜谉 讚讗讬讚讱 诪爪讬 讗诪专 诇讬讛 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讗祝 讛讜讗 谞诪讬 诪爪讬 诇诪讬讛讚专 讘讬讛 诪讛讗讬 讟注诪讗 讚讗谞谉 住讛讚讬 讚讗讬讚讱 诇讗 谞讬讞讗 诇讬讛 讚转讬讛讜讬 驻拽讚讜谞讜 讘讬讚 讗讞专 讜诇讗讜 讝讻讜转 讛讜讗 诇讜 讗诇讗 讞讜讘讛 讜讗讬谉 讞讘讬谉 诇讜 砖诇讗 讘驻谞讬讜.



篓讗诪专 专讘讬 讝讬专讗 讻砖讛讜讞讝拽 讻驻专谉. 讚谞讬讞讗 诇讬讛 讚诇讬驻讜拽 诪专砖讜转讬讛 讜讝讻讜转 讛讜讗 诇讜. 讜讛讜讗 讛讚讬谉 讗诐 砖诇讬讞 讝讛 讙讘专讗 诪讛讬诪谞讗 讛讜讗 诇讙讘讬 诪驻拽讬讚 讜讻诇 讬讜诪讗 讛讜讛 诪驻拽讬讚 讗讬讛讜 谞诪讬 讙讘讬讛 讗讬谞讜 讬讻讜诇 诇讞讝讜专 讘讜 讚讛讗 讛砖转讗 诇讗 诪爪讬 讗诪专 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讻讚讗讬转讗 讘诪爪讬注讗 (诇讜, 讗) 讜讻谉 谞诪讬 讗讬 砖讚专 诇讬讛 诪驻拽讬讚 驻诇谞讬讗 讙讘专讗 诪讛讬诪谞讗 讛讜讗 讗祝 注诇 讙讘 讚诇讗 驻讟专讬' 讗讬谞讜 讬讻讜诇 诇讞讝讜专 讘讜 讜讞讬讬讘 讘讗讞专讬讜转讜.





讛诪讗讬专讬

讝讛 砖讛爪专讻谞讜 讘讚讬谉 讝讛 诇诪注诪讚 砖诇砖转谉 讛讗 砖诇讗 讘驻谞讬讜 讗讬谞讜 讻诇讜诐 诇讗 住讜祝 讚讘专 讘诪转谞讛 诪专讜讘讛 讗诇讗 讗祝 讘诪讜注讟转 讜讛讜讗 砖讗诪专讜 讻讗谉 拽讘讗 讚诪讜专讬拽讗 讗讬转 诇讬 讙讘讱 讛讘讬讬讛 诇驻诇讜谞讬讗 讜讘讗驻讬讛 拽讗诪讬谞讗 诇讱 讚诇讗 讛讚专谞讗 讘讬 讜讛讬讛 讘注诇 讛转诇诪讜讚 诪讘讬谉 诪讚讘专讬讜 讻诇讜诪专 讗谞讬 讗讘讟讬讞讱 讘驻谞讬讜 砖诇讗 诇讞讝讜专 讜诪转讜讱 讻讱 讛讜讗 砖讜讗诇 诪讻诇诇 讚讗讬 讘注讬 诪讬讛讚专 诪爪讬 讛讚专 讗诇讗 讛讻讬 拽讗诪专 讘讗驻讬讛 拽讗诪讬谞讗 讻讚讬 砖讬讛讗 诪注诪讚 砖诇砖转谞讜 讜诇讗 讗讜讻诇 诇讞讝讜专 讗诇诪讗 讗祝 讘诪转谞讛 诪讜注讟转 爪专讬讱 诪注诪讚 砖诇砖转谉 讜讗诐 转讗诪专 讻讝讜 讬讛讗 讛诇讛 讝讜讻讛 讘砖讘讬诇讜 诪讬讚 讜诇讗 讬爪讟专讱 诇诪注诪讚 砖诇砖转谉 砖讛专讬 转谉 讻讝讻讛 讻讘专 驻专砖谞讜 砖诇讗 谞讗诪专 转谉 讻讝讻讛 讗诇讗 讻砖讘讗 诇讬讚讜 诪转讞诇讛 注诇 讚注转 砖讬转谞讛讜 诇讜 讜讗讞专讜谞讬 讛专讘谞讬诐 讛讬讜 诇诪讚讬诐 诪讻讗谉 砖诇讗 谞讗诪专 转谉 讻讝讻讛 讘诪转谞讛 讜讗讬谉 讛讚讘专讬诐 谞专讗讬谉 讻诇诇:



诪注诪讚 砖诇砖转谉 讗讬谞讜 爪专讬讱 拽谞讬谉 讜讻诇 砖讛诪讞讛讜 讘讞讝拽转 砖讛讬讛 讝讛 讞讬讬讘 诇讜 讜谞诪爪讗 砖讗讬谞讜 讞讬讬讘 诇讜 讗讬谉 讝讛 讻诇讜诐 讜讗驻讬' 拽谞讜 诪诪谞讜 注诇 讻讱 砖讛专讬 拽谞讬谉 讘讟注讜转 讛讜讗 讜讻诇 拽谞讬谉 讘讟注讜转 讞讜讝专 讜讛讜讗 砖讗诪专讜 讘诪注砖讛 讛谞讝讻专 讘住讜讙讬讗 讝讜 讛谞讛讜 讙讬谞讗讬 专"诇 诪讜讻专讬 讬专拽 讚注讘讜讚 讞讜砖讘谞讗 讘讛讚讬 讛讚讚讬 驻讜砖 讞诪砖 讗讬住转专讬 讝讜讝讬 讙讘讬 讞讚 诪谞讬讛讜 讜讗诪专 诇讬讛 讘讗驻讬 诪专讬讛 讗专注讗 讛讘 诇讛讜 诇诪专讬讛 讗专注讗 讜谞诪爪讗转 讛诪讞讗转讜 讘诪注诪讚 砖诇砖转谉 讜拽谞讜 诪谞讬讛 讜讗注"驻 砖讗讬谉 诪讟讘注 谞拽谞讛 讘讞诇讬驻讬谉 讚讜拽讗 讻砖讗诪专 讗谞讬 讗转谉 诇讱 诪谞讛 讗讜 讗诇讜讛 诇讱 诪谞讛 讗讜 砖专爪讛 诇讛拽谞讜转 诇讜 诪注讜转 砖讘讘讬转讜 讗讘诇 讬讻讜诇 讗讚诐 诇砖注讘讚 注爪诪讜 砖讞讬讬讘 诇讞讘专讜 诪谞讛 讜砖讬讛讬讜 谞讻住讬讜 诪砖讜注讘讚讬诐 诇讞讜讘 讝讛 讜拽谞讛 讜讗祝 讘诪转谞讛 讻诇 砖讛讝讻讬专 讘讛 砖注讘讜讚 谞讻住讬诐 诪讜注讬诇 讘讛 拽谞讬谉 讜讻诪讜 砖讗诪专讜 讘诪爪讬注讗 讬"讙 讗' 讚讘砖讟专 讛拽谞讗讛 讛讗 砖注讘讚 谞驻砖讬讛 讜讗注"讙 讚讻转讘 诇诇讜讜转 讜诇讗 诇讜讜讛 讛讗 砖注讘讚 谞驻砖讬讛 讻讚讗讬转讗 讛转诐 讜讻谉 讻转讘讜讛 讙讗讜谞讬 住驻专讚 诇住讜祝 注讘讚 讞讜砖讘谞讗 讘讛讚讬讛 谞驻砖讬讛 讜诇讗 驻砖 讙讘讬讛 讜诇讗 诪讬讚讬 讗转讗 诇拽诪讬讛 讚专讘 谞讞诪谉 讗诪专 诇讬讛 诪讗讬 讗注讘讬讚 诇讱 讚讛讗 讘诪注诪讚 砖诇砖转谉 讛讜讛 讜注讜讚 讚拽谞讜 诪讬谞讱 讗诪专 诇讬讛 专讘讗 讗讟讜 诪讬 拽讗诪专 诇讬讛 诇讗 讬讛讬讘谞讗 讻诇讜诪专 讞讜砖讘谞讗 讛讻讬 住诇讬拽 讗诇讗 讚讗谞讗 诪诪诇讬讻谞讗 讜诇讗 讬讛讬讘谞讗 诇讬讻讗 讙讘讗讬 拽讗诪专 诇讬讛 讜讗注"驻 砖讬砖 砖诐 拽谞讬谉 讗讬谞讜 讻诇讜诐 砖讻诇 拽谞讬谉 讘讟注讜转 讞讜讝专 讜讻诇 砖讻谉 讗诐 讗讬谉 砖诐 拽谞讬谉 讗诇讗 砖讛讬讛 讘诪注诪讚 砖诇砖转谉 讗诐 讛讬转讛 讛讜讚讗转讜 讘讟注讜转 讜诪讻诇 诪拽讜诐 讙讚讜诇讬 讛驻讜住拽讬诐 讻转讘讜讛 砖讬砖 注讚讬诐 注诇 讛讞砖讘讜谉 砖讻讱 讛讬讛 讜砖讘讟注讜转 讛讬讛 讗讜 砖讞讘专讜 诪讜讚讛 诇讜 讘讻讱 讚讗讬 诇讗讜 讛讻讬 讗祝 讘讻诇讛讜 砖讟专讬 谞诪讬 诪爪讬 诇诪讬诪专 讛讻讬 讜诪讻诇 诪拽讜诐 讻诇 砖讗转讛 讗讜诪专 讘讝讜 讗讜 砖讞讘专讜 诪讜讚讛 诇讜 讜砖驻讬专讜砖讜 注诇 讛诪诪讞讛 讚讜拽讗 讻砖讗讬谉 讝讛 砖讛诪讞讜讛讜 诇讜 诪驻住讬讚 讘讻讱 讻讙讜谉 砖讬讻讜诇 诇讞讝讜专 注诇 讛诪诪讞讛 砖讛讜讗 注砖讬专 讚讗讬 诇讗讜 讛讻讬 讛讜讛 诇讬讛 讻讗讜诪专 砖讟专 讗诪谞讛 讛讜讗 讝讛 讘诪拽讜诐 砖讞讘 诇讗讞专讬诐 砖讗讬谞讜 谞讗诪谉 讜讗讬谞讜 讻诇讜诐 讗诇讗 讗诐 讻谉 讛讜讚讛 诇讜 讻谉 讗讜转讜 砖拽讘诇 讛讛诪讞讗讛 讜讬砖 诪驻专砖讬诐 讘讝讜 砖诇讗 讛讗诪讬谞讜讛讜 讗诇讗 诪驻谞讬 砖讛拽谞讬谉 讛讬讛 讘诇讗 注讚讬诐 讜诇讚注转 讗讞专讜谞讬 讛专讘谞讬诐 砖讻转讘讜 讚拽谞讬谉 讘诇讗 注讚讬诐 诪讛谞讬 讻诇 砖砖谞讬讛诐 诪讜讚讬诐 讜诪讙讜 讚诪爪讬 讗讜诪专 诇讛讚"诪 讻讬 讗诪专 拽谞讬谉 讘讟注讜转 讛讜讛 谞讗诪谉 讜讻谉 讻诇 砖讗讬谉 砖诐 拽谞讬谉 讗诇讗 诪注诪讚 砖诇砖转谉 讜讗讬谉 注讚讬诐 讘讛诪讞讗转讜 诪讙讜 讚诪爪讬 讗诪专 诇讗 讛诪讞讬转讬 讻讬 讗诪专 讟注讬谞讗 谞讗诪谉 讜讛砖转讗 讚讗转讬谞谉 诇讛讻讬 讗祝 讻诇 砖讬讻讜诇 诇讜诪专 驻专注转讬讱 谞讗诪谉 讘讟注讬转讬 讜诇讗 谞讗诪专讜 讛讚讘专讬诐 讗诇讗 砖讘诪注诪讚 讛讛诪讞讗讛 讜注讚讬诐 砖讘讛 讗诪专 讟注讬转讬 讜诪讻诇 诪拽讜诐 讚讜拽讗 讘诪注诪讚 砖诇砖转谉 诇讘讚 讛讗 讘拽谞讜 诪讬讚讜 讗讬谞讜 谞讗诪谉 讘驻专注转讬 砖住转诐 拽谞讬谉 诇讻转讬讘讛 注讜诪讚 讜讬砖 讞讜诇拽讬谉 讘讝讜 讗诇讗 砖专讗砖讜谞讬诐 砖诇 讙讗讜谞讬诐 讻转讘讛 讜讗祝 讚讘专讬 讙讚讜诇讬 讛驻讜住拽讬诐 谞讜讟讬诐 诇讻讱 讘砖谞讬 砖诇 讻转讘讜转 讜讗注"驻 砖讘讛诪讞讗讛 讬讻讜诇 诇讜诪专 驻专注转讬 讗讜 讟注讬转讬 诪讻诇 诪拽讜诐 讟注谞转 诪砖讟讛 讗谞讬 讘讱 讗讬谞讛 砖讗讬谉 讗讚诐 谞讻谞住 讘注诇 讞讜讘 诇讗讞专 讘砖讘讬诇 诇讛砖讟讜转 讗转 讝讛:



讛专讘讛 讚讬谞讬谉 谞讗诪专讜 讘住讜讙讬讗 讝讜 讘讞讚讜砖讬谉 讜讘转讜住驻讜转 讜讘谞讬诪讜拽讬 讛讙讗讜谞讬诐 讘讚讬谉 诪注诪讚 砖诇砖转谉 讜讗谞讬 专讜讗讛 诇讻诇诇诐 讬讞讚 讻讚讬 砖讬讛讗 讛讻诇 住讚讜专 诇驻谞讬讱 讗. 砖讚讬谉 诪注诪讚 砖诇砖转谉 谞讗诪专 讘讬谉 讘诪诇讜讛 讘讬谉 讘驻拽讚讜谉 讜讗诐 讻谉 讗讬谉 讘讛 讞讬诇讜拽 讘讬谉 诪谞讛 住转诐 诇诪谞讛 讝讛 讘. 砖讛讜讗 谞讗诪专 讘讬谉 讘砖讟专 讘讬谉 讘注诇 驻讛 讗诇讗 砖讗诐 讛讬讛 讘砖讟专 诇讱 讜诇讘讗讬诐 诪讻讞讱 讗讬谞讜 爪专讬讱 诇诪注诪讚 砖诇砖转谉 讙. 砖讛讜讗 爪专讬讱 诇诪注诪讚 砖诇砖转谉 讘讬谉 讘诪转谞讛 诪讜注讟转 讘讬谉 讘诪转谞讛 诪专讜讘讛 讚. 砖讛讜讗 谞讗诪专 讘讬谉 砖讛诪诪讞讛 谞讜转谞讜 诇诪拽讘诇 讘讛诪讞讗讛 讘讬谉 砖诪讻谞讬住讜 诇讜 讘讞讜讘 砖讛讬讛 讞讬讬讘 诇讜 讘讬谉 诇住讘讛 讗讞专转 讛. 砖诇砖讬讟转谞讜 讗讬谉 讚讬谉 诪注诪讚 砖诇砖转谉 谞讗诪专 讗诇讗 讗诐 讻谉 讛诪讜诪讞讛 诪讜讚讛 讜诪拽讘诇 注诇讬讜 诇讬转谞讜 诇讝讛 讜讬砖 讞讜诇拽讬谉 诇讜诪专 讗祝 注诇 讻专讞讜 讗诇讗 砖讗讬谉 讛讚讘专讬诐 谞专讗讬谉 讜. 砖讛诪讜讻专 砖讟专 讞讜讘 诇讞讘专讜 讜讛诪讞讛讜 诇讜 讘诪注诪讚 砖诇砖转谉 讗诐 诪讞诇讜 讗讞专 讻谉 讗讬谞讜 诪讞讜诇 讜讬砖 讞讜诇拽讬谉 讘讝讜 讝. 砖讗讬谞讜 爪专讬讱 拽谞讬谉 讞. 砖讗诐 讛讬转讛 讛讛诪讞讗讛 讘讟注讜转 讗讬谞讜 讻诇讜诐 讟. 砖讬讻讜诇 讛诪讜诪讞讛 诇讟注讜谉 讘讛 驻专注转讬 诇诪拽讘诇 讛讛诪讞讗讛 讗诇讗 讗诐 讻谉 讬砖 讘讛 拽谞讬谉 讗讜 砖拽讘注 讝诪谉 讜讗诪专 讻谉 转讜讱 讝诪谉 讬. 砖讗讬谞讜 讬讻讜诇 诇讜诪专 诇讜 讘讛 诪砖讟讛 讗谞讬 讘讱 讬讗. 砖讻诇 砖讛诪讞讛 讘诪注诪讚 砖诇砖转谉 讗讬谉 讛诪诪讞讛 讜讛诪讜诪讞讛 讬讻讜诇讬谉 诇讞讝讜专 讜诪讻诇 诪拽讜诐 讘诪拽讘诇 讛讛诪讞讗讛 讗诐 专讗讛 砖讛诪讜诪讞讛 讗讬谞讜 专讜爪讛 诇讬转谉 诇讜 讬砖 诪驻拽驻拽讬诐 讗诐 讬讻讜诇 诇讞讝讜专 讗爪诇 讛诪诪讞讛 讛讜讗讬诇 讜诇讗 住诇拽讜 讘讛讚讬讗 诇讬驻讟专 诪诪谞讜 讜讛注讬专诐 讘驻拽驻讜拽 讝讛 诪讛 砖专讗讜 讘转诇诪讜讚 讛诪注专讘 专讗讜讘谉 讞讬讬讘 诇砖诪注讜谉 诪谞讛 住诪讻讬讛 讙讘讬 诇讜讬 讗讬驻专住讜 诇讜讬 专"诇 砖讛注专讬讻讜讛讜 讜谞诪爪讗 注谞讬 诇讬转 专讗讜讘谉 讞讬讬讘 讻诇讜诐 砖讻讘专 谞住转诇拽 讘讛诪讞讗转讜 讛讚讗 讚转讬诪讗 讘砖诇讗 注砖讜 注专诪讛 讻诇讜诪专 砖诇讗 讛讬讛 注谞讬 讘砖注转 讛讛诪讞讗讛 讗讜 砖讛讬讛 注谞讬 讜讗祝 讛讜讗 讬讜讚注 讘讻讱 讜住讘专 讜拽讘讬诇 讗讘诇 注砖讜 注专诪讛 专讗讜讘谉 讞讬讬讘 讜讛专讬 谞转讘专专讜 讛讚讘专讬诐 砖讻诇 砖讗讬谉 砖诐 注专诪讛 谞住转诇拽 讛诪诪讞讛 诪砖注转 讛诪讞讗讛 讜讙讚讜诇讬 驻专讜讘讬谞爪讗 讞讜诇拽讬诐 诇讜诪专 砖诇讗 谞住转诇拽 讗诇讗 讗诐 讻谉 驻讟专讜 讘驻讬专讜砖 讻诪讜 砖讬转讘讗专 讘住诪讜讱 讜讗讬谉 讚讘专讬讛诐 谞专讗讬谉 讬讘. 讛讜讗 诇讚注转 讙讚讜诇讬 讛驻讜住拽讬诐 砖讗讬谉 讚讬谉 诪注诪讚 砖诇砖转谉 谞讗诪专 讗诇讗 讻砖讬砖 诇诪讜诪讞讛 讘讬讚讜 讗讜转讜 诪谞讛 砖讛诪诪讞讛 诪爪讜讛讜 诇讬转谞讜 诇诪拽讘诇 讛讛诪讞讗讛 讗讘诇 讗诐 讗讬谉 诇讜 讘讬讚讜 讗注"驻 砖讛讜讗 讗讜诪专 诇讜 转谉 诇讜 诪谞讛 讘砖讘讬诇讬 讗讬谞讜 讻诇讜诐 讜讞讜讝专 诪拽讘诇 讛讛诪讞讗讛 注诇讬讜 讜讛讜讗 砖讗诪专讜 讘转砖讬注讬 砖诇 诪爪讬注讗 拽讬"讗 讗' 讘注谞讬谉 砖讻专 砖讻讬专 讛诪讞讛讜 讗爪诇 讞谞讜谞讬 讻诇讜诪专 砖讛注诪讬讚讜 讗爪诇 讞谞讜谞讬 诇讬转谉 诇讜 驻讬专讜转 讘讚讬谞专 砖讛讜讗 讞讬讬讘 诇讜 讜拽讘诇 注诇讬讜 讞谞讜谞讬 诇讬转谉 讜砖讻讬专 诇讬讟讜诇 讗讬谞讜 注讜讘专 注诇讬讜 讜驻讬专砖讜 砖诐 砖诪讻诇 诪拽讜诐 讛砖讻讬专 讬讻讜诇 诇讞讝讜专 注诇 讘注诇 讛讘讬转 讜讗谞讜 诪拽砖讬诐 讘讛 诪讚讬谉 诪注诪讚 砖诇砖转谉 砖谞住转诇拽 讛诪诪讞讛 诇砖讬讟转谞讜 注讚 砖诪讻讗谉 诇诪讚讜 讞讻诪讬 驻专讜讘讬谞爪讗 诪讛 砖讻转讘谞讜 讘砖诪诐 砖诇讗 谞住转诇拽 讛诪诪讞讛 注讚 砖讬驻讟专谞讜 诪拽讘诇 讛讛诪讞讗讛 讘驻讬专讜砖 讜讗讞专讬诐 讛讟讬诇讜 讘讛 驻砖专讛 砖讗诐 驻砖注 讛诪拽讘诇 讜诇讗 转讘注 讗转 讛诪讜诪讞讛 注讚 砖讛注谞讬 谞住转诇拽 讛诪诪讞讛 讗讘诇 讻诇 砖诇讗 驻砖注 诇讗 谞住转诇拽 讜讗祝 讗讞专讬诐 转讬专爪讜 讘讛 砖诇讗 谞讗诪专 讚讬谉 诪注诪讚 砖诇砖转谉 诇讛住转诇拽 讛诪诪讞讛 诇讙诪专讬 讗诇讗 讘砖谞转谞讜 讛诪诪讞讛 诇诪拽讘诇 讛讛诪讞讗讛 讜讻诪讜 砖讬爪讗 讛诇砖讜谉 讘讛 转谞讛讜 诇驻诇谞讬 讜讻讜' 讗讘诇 讘讛诪讞讗转 驻讬专注讜谉 诇讗 谞住转诇拽讜 讜讻谞讙讚 诪讛 砖讻转讘谞讜 讗诇讗 砖讚注转 讝讛 讛驻住讚讜 诪讘讜讗专 诪诪注砖讛 讛谞讝讻专 讻讗谉 讘讛谞讛讜 讙讬谞讗讬 讜讻谉 讗讞专讬诐 转讬专爪讜 讘讛 砖讚讬谉 诪注诪讚 砖诇砖转谉 讗讬谞讜 讗诇讗 讻砖砖诇砖转谉 讘诪注诪讚 讗讞讚 讗讘诇 讻诇 砖讗诪专 讛诪诪讞讛 诇诪讜诪讞讛 砖诇讗 讘诪注诪讚 讛诪拽讘诇 讜讗注"驻 砖讛诪拽讘诇 讗诪专 讗讞专 讻谉 诇讘注诇 讛讘讬转 砖讻讘专 讗诪专 诇讜 讞谞讜谞讬 诇讬转谉 诇讗 谞住转诇拽 讜讗注"驻 砖讛讚讬谉 讗诪转 诪讻诇 诪拽讜诐 诇砖讜谉 讛诪讞讛讜 讗爪诇 讞谞讜谞讬 讗讬谞讜 住讜讘诇 讻谉 讜住讜祝 讛讚讘专讬诐 转讬专爪讜 讙讚讜诇讬 讛驻讜住拽讬诐 砖讗讬谉 讚讬谉 诪注诪讚 砖诇砖转诐 讗诪讜专 讗诇讗 讘砖讬砖 诇诪诪讞讛 讗讜转讜 诪谞讛 讘讬讚 讝讛 砖讛讜讗 讗讜诪专 诇讜 诇讬转谞诐 诇讜 讗讘诇 讘讝讜 讘注诇 讛讘讬转 讗讬谉 诇讜 讗爪诇 讞谞讜谞讬 讻诇讜诐 讗诇讗 砖讛讜讗 讗讜诪专 诇讬转谉 讘讛拽驻讛 注诇讬讜 讜讻诇 讻讬讜爪讗 讘讝讛 诇讗 谞住转诇拽 讛诪诇讜讛 讜讗注"驻 砖转诇诪讜讚 讛诪注专讘 谞专讗讛 讻讞讜诇拽 讘讝讜 讻讘专 转讬专爪谞讜讛讜 诇讚注转诐 讻诪讜 砖讻转讘谞讜 砖诐 讜诇诪讚转 诪讻诇 诪拽讜诐 砖讗讬谉 讚讬谉 诪注诪讚 砖诇砖转诐 讗诇讗 砖讛讬讛 诇诪诪讞讛 诪谞讛 讝讜 讘讬讚 讛诪讜诪讞讛 讗讘诇 讻诇 砖讗讬谞讜 讘讬讚讜 讜讛讜讗 讗讜诪专 诇讛诇讜讜转讜 讞讜讝专 讛诪拽讘诇 讗爪诇 讘注诇 讛讘讬转 讜讘讻诇诇 讝讛 讗诐 讛诪讜诪讞讛 讬讻讜诇 诇讞讝讜专 讜诇讜诪专 专爪讜谞讬 讛讬讛 诇讛诇讜讜转讜 讜诪讬诪诇讬讻谞讗 讗诐 诇讗讜 讜诇拽爪转 讞讻诪讬 讛讚讜专 专讗讬转讬 讻谉 讗诇讗 砖讚注转讬 砖讻诇 砖住讬诇拽 讗转 讛诪诪讞讛 讘驻讬专讜砖 讗讬谉 讛诪讜诪讞讛 讬讻讜诇 诇讞讝讜专 讜讻谉 诇讗 讛诪拽讘诇 讜谞诪爪讗 砖砖谞讬讛诐 砖讜讬诐 砖讗诐 住诇拽讜 讘驻讬专讜砖 砖谞讬讛诐 讗讬谉 讬讻讜诇讬谉 诇讞讝讜专 讜讗诐 诇讗讜 砖谞讬讛诐 讬讻讜诇讬谉 诇讞讝讜专 讬讙. 诪讛 砖讻转讘谞讜 讙诐 讻谉 砖讗讬谉 讚讬谉 诪注诪讚 砖诇砖转谉 谞讗诪专 讗诇讗 讘砖砖诇砖转谉 讘诪注诪讚 讗讞讚 讗讘诇 讻诇 砖讗讬谉 砖诇砖转谉 讘诪注诪讚 讗讞讚 讗注"驻 砖讛讜讚讬注讜 讻诇诐 讝讛 诇讝讛 专"诇 砖讗诪专 诪诪讞讛 诇诪讜诪讞讛 诇讬转谉 讜讛诪讜诪讞讛 讗诪专 诇诪拽讘诇 诇讬转谉 讜讛诪拽讘诇 讗诪专 诇讘注诇 讛讘讬转 砖讻讘专 拽讘诇讜 注诇 讛诪讜诪讞讛 讗讬谉 讝讛 讻诇讜诐 讬讚. 砖讗讬谉 爪讜专讱 诇诪注诪讚 砖诇砖转谉 讗诇讗 讻砖专讜爪讛 诇讛拽谞讜转 讘诇讗 拽谞讬谉 讗讘诇 讻诇 砖专讗讜讘谉 专讜爪讛 诇讛拽谞讜转 讞讜讘讜 砖讗爪诇 诇讜讬 诇砖诪注讜谉 讘拽谞讬谉 讗讬谉 爪专讬讱 诇讛讬讜转 砖诪注讜谉 讘讗讜转讜 诪注诪讚 讛讜讗讬诇 讜诇讜讬 谞砖转注讘讚 诇讜 讘拽谞讬谉 讗讘诇 专讗讜讘谉 讬讻讜诇 诇讞讝讜专 诇讚注转 讙讗讜谞讬 住驻专讚 转诇诪讬讚讬讛诐 砖诇 讙讚讜诇讬 讛驻讜住拽讬诐 砖讻转讘讜 讚讛讜讗讬诇 讜讛诇讜讗讛 诇讛讜爪讗讛 谞讬转谞讛 诇讗 诪讛谞讬 讘讛 拽谞讬谉 讬诇诪讚讜 专讘讬诐 诪讚讘专讬讛诐 讚讘驻拽讚讜谉 诪讛谞讬 拽谞讬谉 讜讗讬谞讜 讬讻讜诇 诇讞讝讜专 讟讜. 讛讜讗 砖讻转讘讜 讛讙讗讜谞讬诐 砖讗讬谉 讚讬谉 诪注诪讚 砖诇砖转谉 讗诪讜专 注诇 讬讚讬 砖诇讬讞 讻讙讜谉 砖讗诐 专讗讜讘谉 讞讬讬讘 诇砖诪注讜谉 诪谞讛 讜砖讜诇讞 砖诇讜讞讜 诇诇讜讬 砖讬转谉 诪谞讛 砖讘讬讚讜 诇砖诪注讜谉 讜讛砖诇讬讞 诪拽讘诇 注诇讬讜 讻谉 讘诪注诪讚 砖诪注讜谉 讗讬谞讜 讻诇讜诐 砖诪讗讞专 砖注砖讗讜讛 讛诇讻转讗 讘诇讗 讟注诪讗 讛讘讜 讚诇讗 诇讜住讬祝 注诇讛 讬讜. 讛讜讗 砖讻转讘讜 讙讚讜诇讬 讛驻讜住拽讬诐 砖讻诇 砖讝讛 砖讛讜诪讞讛 诪讻谞讬住 注专讘 诇诪拽讘诇 讛讛诪讞讗讛 谞砖转注讘讚 讛注专讘 讜讗驻讬' 讘诇讗 拽谞讬谉 砖砖注转 讛诪讞讗讛 讻砖注转 诪转谉 诪注讜转 讛讬讗 讜讛专讬 注专讘 讘砖注转 诪转谉 诪注讜转 诪砖转注讘讚 讘诇讗 拽谞讬谉 讬讝. 讛讜讗 砖讻转讘讜 讗讞专讜谞讬 讛专讘谞讬诐 砖诇讗 谞讗诪专 讚讬谉 诪注诪讚 砖诇砖转谉 讗诇讗 讘讬砖专讗诇 讗讘诇 讘讙讜讬 讗讬谞讜 讻谉 讜讻讬爪讚 谞讚讜谉 讘讜 讗诐 讛诇讜讛 讗讜 讛谞驻拽讚 讙讜讬 讜讗诪专 诇讜 讬砖专讗诇 转谞讛讜 诇讬砖专讗诇 驻诇谞讬 诇讗 拽谞讛 砖讗驻讬' 讝讬讻讛 讬砖专讗诇 诇讞讘专讜 注诇 讬讚讬 讙讜讬 诇讗 拽谞讛 讜讗讬谉 诪注诪讚 砖诇砖转谉 讬讜转专 诪讝讻讜讬 讜讗诐 讛谞驻拽讚 讬砖专讗诇 讜讗诪专 诇讜 讬砖专讗诇 转谞讛讜 诇驻诇谞讬 讙讜讬 讘诪注诪讚 砖诇砖转谉 讻诇 讝诪谉 砖讛谞讜转谉 讗讬谞讜 讞讜讝专 讬讻讜诇 讛谞驻拽讚 诇讬转谞讜 诇讙讜讬 讗驻讬' 讗诪专 诇讜 砖诇讗 讘驻谞讬 讛讙讜讬 讗讘诇 讗诐 讞讝专 讛谞讜转谉 诇讗 讝讻讛 讛讙讜讬 讜诪讻诇 诪拽讜诐 讗诐 讛讙讜讬 诪讻专讬讞 讗转 讬砖专讗诇 诇讬转谉 诪爪讚 砖讘讚讬谞讬讛诐 讞讬讬讘 讛讜讗讬诇 讜讗诪专 诇讜 讬砖专讗诇 诪转讞诇讛 讛专讬 讝讛 谞讜转谉 讜驻讟讜专 讜讗诐 讛讙讜讬 谞讜转谉 讜讗讜诪专 诇讬砖专讗诇 转谞讛讜 诇讬砖专讗诇 讘诪注诪讚 砖诇砖转诐 拽谞讛 讛讬砖专讗诇 讜讬讻讜诇 诇讛讜爪讬讗 诪谉 讛谞驻拽讚 讘讚讬谉 砖讛专讬 讗祝 讘讚讬谞讬讛诐 谞住转诇拽 讝讻讜转 讛讙讜讬 诪讗讜转讜 诪谞讛:



诪讬 砖诪谞讛 砖诇讬讞 讜讗诪专 诇讜 讛讜诇讱 诪谞讛 诇驻诇谞讬 砖讗谞讬 讞讬讬讘 诇讜 讗诐 专爪讛 诇讞讝讜专 讗讬谞讜 讞讜讝专 诪驻谞讬 砖讝讛 讝讻讛 讘砖讘讬诇讜 讜讻诪讜 砖讗诪专讜 讛讜诇讱 讻讝讻讬 讜讗注"驻 讻谉 讻诇 砖谞讗谞住讜 讘讬讚 砖诇讬讞 讞讬讬讘 讛诪砖诇讞 讘讗讞专讬讜转讜 注讚 砖讬讙讬注 诇讬讚 讛讘注诇讬诐 讛讜讗讬诇 讜诇讗 讘专砖讜转 讛诪诇讜讛 诪住专诐 诇讜 讜讗注"驻 砖砖诪讜讗诇 讞诇拽 讘讝讜 注诐 专讘 诇讜诪专 诪转讜讱 砖讞讬讬讘 讘讗讞专讬讜转讜 讞讜讝专 讜专讘 讜砖诪讜讗诇 讛诇讻讛 讻砖诪讜讗诇 讘讚讬谞讬 讘讝讜 讛诇讻讛 讻专讘 诪砖讜诐 讚转谞讬讗 讻讜转讬讛 讜讻诪讜 砖讗诪专讜 讛讜诇讱 诪谞讛 诇驻诇谞讬 砖讗谞讬 讞讬讬讘 诇讜 转谉 诪谞讛 诇驻诇谞讬 砖讗谞讬 讞讬讬讘 诇讜 讛讜诇讱 诇驻诇谞讬 诪谞讛 驻拽讚讜谉 砖讬砖 诇讜 讘讬讚讬 转谉 诇驻诇谞讬 诪谞讛 驻拽讚讜谉 砖讬砖 诇讜 讘讬讚讬 讞讬讬讘 讘讗讞专讬讜转讜 讜讗诐 讘讗 诇讞讝讜专 讗讬谞讜 讞讜讝专 讜讬砖 住讜讘专讬诐 诇驻住讜拽 讻砖诪讜讗诇 讜讻转讘讜 诇砖讬讟转诐 砖讗祝 诇砖诪讜讗诇 讻诇 砖讗讬谉 砖诐 讞讬讜讘 讗讞专讬讜转 诇砖讜诇讞 讗讬谞讜 讞讜讝专 讜诇讗 砖转讗诪专 讻讙讜谉 砖砖诇讞讜 讘讬讚讜 诪转谞讛 讜讻诪讜 砖驻专砖讜 讙讚讜诇讬 讛专讘谞讬诐 砖讘诪转谞讛 讗讬谉 讗讜诪专讬谉 讛讜诇讱 讻讝讻讬 讻诪讜 砖谞讘讗专 讜诇讗 讻讙讜谉 砖拽讘诇 注诇讬讜 诪诇讜讛 讗讜谞住 讛讚专讱 砖讻诇 砖谞注砖讛 讻谉 讘转讜专转 诪诇讜讛 驻讟讜专 讗诇讗 讻讙讜谉 砖拽讘诇 注诇讬讜 砖诇讬讞 讗讜谞住 讛讚专讱 讗讜 砖讛转谞讛 注诐 讛诪诇讜讛 砖讻诇 砖诪讜住专讜 诇讬讚 砖诇讬讞 诇讛讜诇讬讻讜 讗爪诇讜 讬讛讗 驻讟讜专 诪讗讞专讬讜转讜 讜讬砖 诪驻专砖讬诐 讗讜转讛 讗祝 讻砖讛诇讜讛 讞讬讬讘 讘讗讞专讬讜转讜 讜讻讙讜谉 砖谞转谞诐 讛诇讜讜讛 诇讬讚 讛砖诇讬讞 讜诪转 讛诇讜讛 讜谞砖讗专讜 讬转讜诪讬诐 讜讗讬谉 讬讻讜诇讬谉 诇讞讝讜专 讜诇讜诪专 诪讟诇讟诇讬谉 砖诇谞讜 讛诐 砖讻讘专 讝讻讛 砖诇讬讞 讘砖讘讬诇 讛诇讛 讗讞专 砖讗讬谉 讛诐 讞讬讬讘讬诐 讘讗讞专讬讜转 讜讻谉 讗祝 诇讚注转 砖诪讜讗诇 讛讜讗讬诇 讜讛讜诇讱 讻讝讻讬 讗讬谉 讗讞讚 诪砖讗专 讘注诇讬 讞讜讘 讬讻讜诇讬谉 诇转驻砖诐 讗注"驻 砖诇讗 讛讙讬注讜 诇讬讚 讛诪诇讜讛 讜讗驻讬诇讜 讛讬讛 诪讜拽讚诐 讜诪讻诇 诪拽讜诐 讗讬谉 讗谞讜 爪专讬讻讬谉 诇讻诇 讝讛 砖专讜讘 驻讜住拽讬诐 讛住讻讬诪讜 砖讛诇讻讛 讻专讘:



讗诇讗 砖讘驻拽讚讜谉 诪讬讛讗 砖讘讗专谞讜 砖讗讬谞讜 讞讜讝专 讚讜拽讗 讘讛讜讞讝拽 讻驻专谉 注讚 砖讛讚讘专 诪讜讻讬讞 砖谞讜讞 诇讜 诇讘注诇 讛驻拽讚讜谉 砖讬爪讗 诪专砖讜转讜 砖诇 讝讛 砖讗诐 诇讗 讻谉 讞讜讝专 讛砖讜诇讞 诪驻谞讬 砖讗讜诪专 诇讜 讗讬谉 专爪讜谞讜 砖诇 诪驻拽讬讚 诇讛讬讜转 驻拽讚讜谞讜 讘讬讚 讗讞专 砖诪讗 转讗讘讚 讜诇讗 转讞讝讜专 诇讜 讘注讬谞讛 讗讘诇 讛讜讞讝拽 讻驻专谉 讗讬谞讜 讞讜讝专 讜讗祝 讗诐 讛砖诇讬讞 讛讜讞讝拽 讻驻专谉 诪讻诇 诪拽讜诐 谞讬讞讗 诇讬讛 砖转爪讗 诪讬讚 讻驻专谉 讗注"驻 砖讘讗讛 诇讬讚 讻驻专谉 讝讛 讛讜讗讬诇 讜诪讻诇 诪拽讜诐 讗讞专讬讜转讜 注诇 讛专讗砖讜谉 讛讗 诪讻诇 诪拽讜诐 讻诇 砖讛谞驻拽讚 诇讗 讛讜讞讝拽 讻驻专谉 讜讛砖诇讬讞 讛讜讞讝拽 讻驻专谉 讬专讗讛 砖讗祝 讘讛诇讜讗讛 讞讜讝专 讜讬砖 讞讜诇拽讬诐 讘讛 讛讜讗讬诇 讜诪讻诇 诪拽讜诐 讗讞专讬讜转讜 注诇 讛专讗砖讜谉 讜讛讜讞讝拽 讻驻专谉 讛讗诪讜专 讻讗谉 讬砖 诪驻专砖讬诐 讚讜拽讗 砖讛讜讞讝拽 讻驻专谉 讗讞专 砖讛讜驻拽讚 讗爪诇讜 讜讛诪驻拽讬讚 诇讗 讬讚注 讛讗 讗诐 讛诪驻拽讬讚 诪讻讬专 讜诪讗诪讬谉 住讘专 讜拽讘讬诇 讜讗讬谞讜 讞讜讝专 讜讬砖 诪驻拽驻拽讬诐 讘讝讜:



讝讛 砖讘讬讗专谞讜 讘讛讜诇讱 砖讛讜讗 讻讝讻讬 讚讜拽讗 讘诪诇讜讛 讗讜 讘驻拽讚讜谉 砖讛讜讞讝拽 讻驻专谉 讗讘诇 讘诪转谞讛 讛讜诇讱 讗讬谞讜 讻讝讻讬 讜讗诐 专爪讛 谞讜转谉 诇讞讝讜专 拽讜讚诐 砖讬讙讬注 诇讬讚讜 讞讜讝专 讗诇讗 讗诐 讻谉 讗诪专 诇讜 讘讛讚讬讗 讝讻讛 砖砖诇讬讞 诪转谞讛 讻砖诇讬讞 讛讙讟 讜讘讙讟 诪讬讛讗 讛讜诇讱 讗讬谞讜 讻讝讻讬 砖诇讗 谞讗诪专 讛讜诇讱 讻讝讻讬 讗诇讗 诇诪讬 砖诪讝讻讬谉 诇讜 讘讬讚 讗讞专 讗转 砖诇讜 讗讘诇 诪讛 砖讗讬谞讜 砖诇 诪拽讘诇 讗讬谞讜 拽讜谞讛讜 讘讛讜诇讱:



讻诇 砖讘讬讗专谞讜 砖讛诪砖诇讞 讗讬谞讜 讬讻讜诇 诇讞讝讜专 讗诐 讛讞讝讬专 诇讜 讛砖诇讬讞 讜讛注谞讬 讛砖讜诇讞 讛诪诇讜讛 讙讜讘讛 讗讜转诐 诪讬讚讜 讜讻谉 讻转讘讜讛 讙讚讜诇讬 讛驻讜住拽讬诐 讘转砖讜讘转 砖讗诇讛 讜诪讛 砖讻转讘讜 讘砖谞讬 砖诇 拽讚讜砖讬谉 讘注谞讬谉 砖诇讬讞 谞注砖讛 注讚 讜注讚讬诐 诪驻讟专 驻讟讬专讬 诪讬讙讜 讚讬讻诇讬 诇诪讬诪专 讗讛讚专讬谞讬讛 诇诇讜讛 驻讬专讜砖讜 讻讙讜谉 砖讛诇讜讛 注砖讬专 讜讬讻讜诇 讛诪诇讜讛 诇讬驻专注 诪诪谞讜 砖讗诐 讛讬讛 注谞讬 讻诇 砖讗诪专讜 讗讛讚专讬谞讬讛 诇诇讜讛 讞讬讬讘讬诐 诇驻专讜注 诇诪诇讜讛:



讜讻诇 砖讛讬讛 讛诇讜讛 讞讬讬讘 诇砖诇讬讞 讜专讜爪讛 诇注讻讘诐 讘讞讜讘讜 讬讻讜诇 诪诇讜讛 诇讻讜驻讜 诇讬转谞诐 诇讜 讜讗诐 讛诪诇讜讛 讞讬讬讘 诇砖诇讬讞 讗祝 讛讜讗 讗讬谉 讬讻讜诇 诇注讻讘诐 砖讛专讬 讛诪诇讜讛 讬讻讜诇 诇讞讝讜专 注诇 讛诇讜讜讛:



讻讘专 专诪讝谞讜 砖讻诇 砖讛诪诇讜讛 讗诪专 诇讜 诇砖诇讞诐 讘讬讚讜 砖诇 讝讛 诪住转诇拽 讛诇讜讜讛 诪讗讞专讬讜转讜 讜讗讬谉 讝讛 爪专讬讱 诇驻谞讬诐 砖讗祝 讘砖讜讗诇 讻诇 砖讗诪专 砖诇讞讛 诇讬 讘讬讚 砖诇讜讞讬 驻讟讜专 诪讗讞专讬讜转讜 讗诐 讻谉 诪讛 砖讗诪专讜 讘住讜讙讬讗 讝讜 讘专讘 砖砖转 讚讛讜讛 诇讬讛 讗讬砖专转讗 讚住专讘诇讬 讘诪讞讜讝讗 专"诇 讚诪讬 讛拽驻转 住专讘诇讬诐 砖诪讻专 诇讛诐 讘讗砖专讗讬 讜讗诪专 诇讬讛 诇专讘 讬讜住祝 讘讛讚讬 讚讗转讬转 讗讬讬转讬谞讛讜 谞讬讛诇讗讬 诇讗 砖讬砖诇讞 讛讜讗 诇讛诐 讗转 专讘 讬讜住祝 砖讬转谞讜 诇讜 讛诪注讜转 讗诇讗 讘讛讚讬 讚讗转讬转 讗诐 讬专爪讜 诇讬转谞诐 诇讱 拽讘诇诐 讘砖讘讬诇讬 讜讻讘专 讘讬讗专谞讜 讘讚讬谉 讝讛 砖讗诐 讘讗 诇讞讝讜专 讗讬谞讜 讞讜讝专 讜讞讬讬讘 讘讗讞专讬讜转讜 讜诪讻诇 诪拽讜诐 讗诐 讛转谞讛 讛砖讜诇讞 注诐 讛砖诇讬讞 砖讬拽讘诇 讛讜讗 注诇讬讜 讗讜谞住 讛讚专讱 爪专讬讱 讘讛 拽谞讬谉 讜讗讬谞讜 诪砖转注讘讚 讘讗诪讬专讛 讘注诇诪讗 讜讛讜讗 砖讗诪专讜 谞拽谞讬 诪讬谞讱 讚拽讘讬诇转 注诇讱 讗谞住讜 讚讗专讞讗 讜讻谉 诪讛 砖讛讜讝讻专 讘诪注砖讛 讛住诪讜讱 诇讜 砖专' 讬讜住讬 讘谉 讻讬驻专 诇讗 讛讬讛 专讜爪讛 诇讛讞讝讬专 讗注"驻 砖驻拽讚讜谉 讛讬讛 注谞讬谞讜 讘讛讜讞讝拽讜 讻驻专谞讬诐 砖讗诐 诇讗 讻谉 讛专讬 讛讬讛 诇讜 诇讛讞讝讬专 诪谉 讛讚讬谉 讜讻谉 讗转讛 诇诪讚 诪讗讜转讜 诪注砖讛 讘诪讛 砖讻转讘谞讜 砖讻诇 砖讗讬谉 讛砖讜诇讞 讬讻讜诇 诇讞讝讜专 讗诐 讛讞讝讬专 讛砖诇讬讞 讛讜讗 讞讬讬讘 注谞讬谞讜 讘砖讛讞讝讬专 砖诇讗 诪爪讚 讗讜谞住 讗讘诇 讻诇 砖讛讬讛 讛砖讜诇讞 讗谞住 讜讘注诇 讝专讜注 讜讗讬谉 讝讛 讬讻讜诇 诇讬砖诪讟 诪诪谞讜 讗诇讗 砖讗讜诪专 诇讜 讗讜 讛讞讝专 讗讜 拽讘诇 讗讜谞住 讛讚专讱 讛专讬 讝讛 诪讞讝讬专 讜讗讬谉 讝讛 谞拽专讗 诪爪讬诇 注爪诪讜 讘诪诪讜谉 讞讘专讜 讗讞专 砖注诇 讬讚讬 讗讜转讜 诪诪讜谉 讛住讻谞讛 讘讗讛 讜讗驻讬' 讛讬讛 诪砖讘讞诐 注诇 讻讱 讗讬谉 讘讝讛 住专讱 注讘专讛 讜讘转诇诪讜讚 讛诪注专讘 讗诪专讜 注讜诇讗 讘诪住拽讬讛 转诪谉 讗转诇讜讬谉 讘讛讚讬讛 转专讬谉 讞讜讝讗讬 拽诐 讞讚 砖讞讟讬讛 诇讞讘专讬讛 讗诪专 诇讬讛 讬讗讜转 注讘讚讬转 讗诪专 诇讬讛 讗讬谉 讝讬诇 驻专注 诇讬讛 讘讬转 讛砖讞讬讟讛 讗转讗 拽讜诪讬 专' 讬讜讞谞谉 讗诪专 诇讬讛 砖诪讗 讛讞讝拽转讬 讬讚讬 注讜讘专讬 注讘讬专讛 讗诪专 诇讬讛 讗转 谞驻砖讱 讗爪讬诇转:





转讜住驻讜转 专讬"讚

讗诪专 诇讬讛 专讘 诇专讘 讗讞讗 讘专讚诇讗 拽讘讗 讚诪讜专讬拽讗 讗讬转 诇讬 讙讘讱 讬讛讘讬讛 诇驻诇讜谞讬 讘讗驻讬讛 拽讗诪讬谞讗 诇讱 讚诇讗 讛讚专谞讗 讘讬 诪讻诇诇 讚讗讬 讘注讬 诪爪讬 讛讚专 讘讬讛 驻讬' 讚拽住"讚 砖讛讬讛 诪讘讟讬讞讜 砖诇讗 讬讞讝讜专 讘讜 诇讛讻讬 诪转诪讛 诪讻诇诇 讚讗讬 讘注讬 诪爪讬 讛讚专 讘讬讛 讛"拽 诇讬讛 讚讘专讬诐 讛诇诇讜 诇讗 谞转谞讜 诇讞讝专讛 驻讬' 砖讗讬谞讜 讬讻讜诇 诇讞讝讜专 讘讜 讻讬讜谉 砖讗诪专 诇讜 讘诪注诪讚 砖诇砖转谉 讜讗转讗 诇讗砖诪讜注讬' 讚讗驻讬' 讘诪转谞讛 诪讜注讟转 讗讬 讗诪专 讘诪注诪讚 砖诇砖转谉 拽谞讛 讜讗讬 诇讗 诇讗 拽谞讛:



讛谞讛讜 讙讬谞讗讬 讚注讘讚讬 讞讜砖讘谞讗 讘讛讚讬 讛讚讚讬 驻砖 讞诪砖 讗讬住转专讬 讙讘讬 讞讚 诪讬谞讬讬讛讜 讗诪专讬 诇讬讛 讬讛讘讬谞讛讜 诇诪专讬讛 讚讗专注讗 讘讟住拽讗 讘讗驻讬讛 诪专讬讛 讗专注讗 讜拽谞讜 诪讬谞讬讛 诇住讜祝 讗讝诇 讜注讘讚 讞讜砖讘谞讗 讘讬谉 讚讬讚讬讛 诇谞驻砖讬讛 诇讗 驻砖 讙讘讬讬讛讜 讜诇讗 诪讬讚讬 驻讬' 讜谞讜讚注 讛讚讘专 砖讟注讜 讘讞砖讘讜谞诐 砖讛诐 讛讬讜 诪讜讚讬诐 诇讜 讗转讗 讜拽讗 讛讚专 讘讬讛 讗转讬 诇拽诪讬讛 讚专讘 谞讞诪谉 讜讗"诇 诪讗讬 讗注讘讬讚 诇讱 讞讚讗 讚讗诪专 专讘 讛讜谞讗 讗诪专 专讘 讜注讜讚 讛讗 拽谞讜 诪讬谞讱 讗"诇 专讘讗 讗讟讜 讛讗讬 诪讬 拽讗诪专 诇讗 讬讛讬讘谞讗 讚诇讬讻讗 讙讘讗讬 拽讗诪专 讗"诇 讗"讻 拽谞讬谉 讘讟注讜转 讛讜讗 讜讻诇 拽谞讬谉 讘讟注讜转 讞讜讝专:



讗讬转诪专 讛讜诇讱 诪谞讛 诇驻诇讜谞讬 砖讗谞讬 讞讬讬讘 诇讜 专讘 讗诪专 讞讬讬讘 讘讗讞专讬讜转讜 驻讬' 讞讬讬讘 讛诪砖诇讞 讛讝讛 讘讗讞专讬讜转 讗诐 讬讗谞住讜 诪讬讚 砖诇讬讞 讝讛 砖讛专讬 诇讗 爪讜讛讜 讛诪诇讜讛 砖讬砖诇讞谞讜 诇讜 注"讬 讝讛 讜讗诐 讘讗 诇讞讝讜专 讜诇讜诪专 讛讞讝讬专诐 诇讬 砖诇讗 讬讗谞住讜 诪诪讱 讘讚专讱 讗讬谞讜 讞讜讝专 讜讗注"讙 讚讗诪专 诪住转驻讬谞讗 讚诇诪讗 诪讬转谞住 讘讗讜专讞讗 讗讬 谞诪讬 诇讗 诪讛诪谞讬谞讗 诇讱 讜诪住转驻讬谞讗 诇讱 讚诇诪讗 砖诪讟转 讜讗讻诇转 诇讛讜 讗驻"讛 讗讬谞讜 讬讻讜诇 诇讞讝讜专 讘讜 讚讻讬讜谉 讚讬讛讬讘 诇讬讛 讗讚注转讗 诇讗诪讟讜讬讬讛 谞讬讛诇讬讛 讜讛讬诪谞讬讛 转讜 诇讗 诪爪讬 诇诪讬讛讚专 讘讬讛 讜砖诪讜讗诇 讗诪专 诪转讜讱 砖讞讬讬讘 讘讗讞专讬讜转讜 讗诐 讘讗 诇讞讝讜专 讞讜讝专 诇讬诪讗 讘讛讗 拽诪讬驻诇讙讬 讚诪专 住讘专 讛讜诇讱 讻讝讻讬 讚诪讬 讜诪专 住讘专 诇讗 讻讝讻讬 讚诪讬 驻讬' 诇讬诪讗 讘讛讜诇讱 驻诇讬讙讬 讗讬 讚诪讬 讻讝讻讬 讗讬 诇讗 讻讬 讘转谉 讗砖讻讞谉 讘诪转谞讬' 讚讻讝讻讬 讚诪讬 诇讬诪讗 讘讛讜诇讱 驻诇讬讙讬 讗讬 讚诪讬 讻讝讻讬 讻讬 讛讬讻讬 讚讗诪专讬' 讘转谉 讗讜 诇讗. 讜讗讬 拽' 讜讗驻讬' 讗讬 住讘专 砖诪讜讗诇 讚讛讜诇讱 诇讗讜 讻讝讻讬 讚诪讬 讗诪讗讬 讬讻讜诇 诇讞讝讜专 讘讜 诇讗 讬讛讗 讗诇讗 讛讜讗 讘注爪诪讜 转讜驻砖 讘砖讘讬诇 讛诪诇讜讛 讛讗 拽讬"诇 讛转讜驻砖 诇讘"讞 拽谞讛. 转砖讜讘讛 讛讗 讗诪专谉 诇注讬诇 讙讘讬 转讜驻砖 诇讘注诇 讞讜讘 讚讗讬 讗诪专 诪住转驻讬谞讗 讚讬诇诪讗 诪转谞住讬 讘讗讜专讞讗 讗讬 谞诪讬 讚诇诪讗 砖诪讟转 讜讗讻诇转 诇讛讜 讟注谞转讬讛 讟注谞讛 讜讛讻讗 讗讬 讗诪专讬' 讻讝讻讬 讚诪讬 讗讬谉 讟注谞转讜 讟注谞讛 诇讗 讚讻"注 讛讜诇讱 讻讝讻讬 讚诪讬 讜讛讻讗 讘讛讗 拽诪讬驻诇讙讬 讚诪专 住讘专 讗诪专讬谞谉 诪讙讜 讜诪专 住讘专 诇讗 讗诪专讬谞谉 诪讙讜 驻讬' 讘诇讬砖谞讗 讚讛讜诇讱 讻"注 诇讗 驻诇讬讙讬 讚讛讻讬 诪砖诪注 讛讜诇讱 讻诪讜 转谉 讜讗讬诇讜 讗诪专 讙讘讬 注讘讚 谞诪讬 讛讜诇讱 讙讟 砖讞专讜专 讝讛 诇注讘讚讬 讻讬讜谉 讚诇讬讻讗 诪讬讙讜 讗讬谞讜 讬讻讜诇 诇讞讝讜专 讘讜 讜讛讻讗 诪砖讜诐 诪讙讜 讗诪专 砖诪讜讗诇 讚讬讻讜诇 诇讞讝讜专 讜驻讬' 讛诪讜专讛 讚讻"注 讛讜诇讱 讻讝讻讬 讚诪讬 讜讗诐 讛讬讛 讘诪转谞讛 讚诇讬讻讗 讗讞专讬讜转 诪讜讚讛 砖诪讜讗诇 讚讗讬谞讜 讞讜讝专 讜讗讬谞讜 谞"诇 讚讛讗 诇拽诪谉 讗诪专讬谞谉 讚诇讙讘讬 诪转谞讛 诇讗 讗诪专讬谞谉 讛讜诇讱 讻讝讻讬 讚诪讬 讜讗注"讙 讚拽讬"诇 讛诇讻讛 讻砖诪讜讗诇 讘讚讬谞讬 讛讻讗 讛诇讻讛 讻专讘 讚讗诪专讬谞谉 转谞讬讗 讻讜转讬讛 讚专讘 讛讜诇讱 诪谞讛 诇驻诇讜谞讬 砖讗谞讬 讞讬讬讘 诇讜 转谉 诪谞讛 诇驻诇讜谞讬 砖讗谞讬 讞讬讬讘 诇讜 讜讛讜诇讱 诪谞讛 诇驻诇讜谞讬 驻拽讚讜谉 砖讬砖 诇讜 讘讬讚讬 讞讬讬讘 讘讗讞专讬讜转讜 讜讗诐 讘讗 诇讞讝讜专 讗讬谞讜 讞讜讝专. 驻讬' 诇讗 讚诪讬 讞讬讬讘 讘讗讞专讬讜转 讚驻拽讚讜谉 诇讞讬讬讘 讘讗讞专讬讜转讜 讚诪诇讜讛 讚讗讬诇讜 讙讘讬 诪诇讜讛 讗讬 诪转谞讬住 讛讛讬讗 诪谞讛 讘讗讜专讞讗 讞讬讬讘 讛诇讜讛 讘讗讞专讬讜转讜 注讚 讚诪讟讬 诇讬讚 讛诪诇讜讛 讜讻"砖 讗讬 讻驻专 讘讬讛 砖诇讬讞 讜讗讬诇讜 驻拽讚讜谉 讚讜拽讗 讗讬 讻驻专 讘讬讛 砖诇讬讞 讗讬 谞诪讬 砖诪讟讬讛 讜讗讻诇讬讛 讞讬讬讘 (讛砖诇讬讞) [讛诪砖诇讞] 讘讗讞专讬讜转讜 讗讘诇 (驻拽讚讜谉) 讗讬诇讜 讗讬转谞讬住 讘讗讜专讞讗 驻讟讜专 讗诐 讬砖 注讚讬诐 讘讚讘专 讻讚拽讬讬诪讗 诇谉 讘驻' 讛诪驻拽讬讚 讚讗注"讙 讚拽"诇 砖讜诪专 砖诪住专 诇砖讜诪专 讞讬讬讘 诪砖讜诐 讚讗"诇 讗谞转 诪讛讬诪谞转 诇讬 讘砖讘讜注讛 讛讗讬讱 诇讗 诪讛讬诪谉 诇讬 讘砖讘讜注讛. 讛"诪 讛讬讻讗 讚诇讬讻讗 注讚讬诐 砖谞讗谞住 讜爪专讬讱 砖讘讜注转讜 砖诇 讝讛 讗讘诇 讛讬讻讗 讚讗讬讻讗 注讚讬诐 砖谞讗谞住 诪讬讚 砖讜诪专 砖谞讬 驻讟讜专 砖讜诪专 专讗砖讜谉 讻讚转谞谉 讘驻' 讛诪驻拽讬讚 讛砖讜讻专 驻专讛 诪讞讘讬专讜 讜讛砖讗讬诇讛 诇讗讞专 讜诪转讛 讻讚专讻讛 讬砖讘注 讛砖讜讻专 砖诪转讛 讻讚专讻讛 讜讛砖讜讗诇 诪砖诇诐 诇砖讜讻专 诪讛 砖讬砖讘注 讛砖讜讻专 讻讙讜谉 砖专讗讛 讘注讬谞讬讜 砖诪转讛 讻讚专讻讛 讜讛"讛 讗诐 讬砖 注讚讬诐 讘讚讘专 讗讘诇 讜讚讗讬 讗诐 讗讬谉 注讚讬诐 讘讚讘专 讞讬讬讘 讛砖讜诇讞 讜讗讬谞讜 谞驻讟专 讘砖讘讜注讛 砖诇 砖诇讬讞 诪砖讜诐 讚讗"诇 讘注诇 讛驻拽讚讜谉 讗转 诪讛讬诪谞转 诇讬 讘砖讘讜注讛 讛讬讗讱 诇讗 诪讛讬诪谉 诇讬 讘砖讘讜注讛 讗讬 谞诪讬 讬"诇 讙诐 讘诪谞讛 砖诇 驻拽讚讜谉 讞讬讬讘 讘讗讞专讬讜转谉 讜讗注驻"讬 砖讬砖 注讚讬诐 砖谞讗谞住 讘讚专讱 诪砖讜诐 讚讗"诇 讘注诇 讛驻拽讚讜谉 诪讬 讛专砖讱 诇砖诇讞讜 诇讬 讘讚专讱 讛诇讻讱 驻砖讬注讛 讛讬讗 讗爪诇讜 砖讘讜讚讗讬 讗讬诇讜 谞讗谞住 讘注讬专 讘讬讚 砖讜诪专 砖谞讬 驻讟讜专 讗讘诇 讘讚专讱 讞讬讬讘 诪驻谞讬 砖诇讗 讛讬讛 诇讜 诇砖诇讞讜 讗诇讗 诇注讻讘讜 讘讬讚讜 注讚 砖讬讘讗 讛诇讜讛 讜讬讟诇谞讜 讗讜 砖讬砖诇讞 砖诇讬讞 砖讬砖诇讞谞讜 诇讜 讜讬拽讘诇 注诇讬讜 讗讞专讬讜转 讛讚专讱 讜讗驻"讛 讗诐 讘讗 诇讞讝讜专 讗讬谞讜 讞讜讝专 砖讻讘专 讝讻讛 讛砖诇讬讞 讘注讘讜专 讘注诇 讛驻拽讚讜谉 讘注谞讬谉 讝讛 砖讬讛讬讛 讗讞专讬讜转讜 注诇讬讜 讜讝讛 驻砖注 诇注爪诪讜 砖诪住专讜 诇讜 讜砖讜讘 讗讬谞讜 讬讻讜诇 诇讞讝讜专 讘讜. 讜诪拽砖讛 驻拽讚讜谉 诇讬诪讗 诇讬讛 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 驻讬' 讻讚拽讬"诇 诇拽诪谉 讘驻' 讙' 讜讗注"讙 讚拽讬"诇 砖讜诪专 砖诪住专 诇砖讜诪专 讞讬讬讘 讜诇讗 诪驻住讬讚 讘注诇 讛驻拽讚讜谉 讘讬讚讬讛 讗驻"讛 讻讬讜谉 讚讛讜讗 谞讗诪谉 讗爪诇讜 讜驻拽讚讜谉 讻诇 讛讬讻讗 讚拽讗讬 讘专砖讜转讬讛 讚诪专讬讛 拽讗讬 诪驻拽讬讚 讻讜驻专 讛讜讗 讗诐 讬砖诇讞谞讜 诇讜 讘讬讚 讗讞专 讜诇讗 讚诪讬 诇诪诇讜讛 讚诇讛讜爪讗讛 谞转谞讛 砖讛讜讗 砖诪讞 讗诐 讬砖诇讞谞讛 诇讜 讜讘讛讗 讚讗讞专讬讜转 注诇 讛诪砖诇讞 讗讘诇 讘驻拽讚讜谉 拽驻讬讚 讜讻讬讜谉 讚拽驻讬讚 谞诪爪讗 砖讞讜讘 讛讜讗 诇讜 讜讗讬谉 讞讘讬谉 诇讗讚诐 讗诇讗 讘驻谞讬讜 讜讗诪讗讬 讗讬谞讜 讞讜讝专 讛讗 诇讗讜 讝讻讜转 讛讜讗 讗诪专 专' 讝讬专讗 讻砖讛讜讞讝拽 拽驻讚谉 驻讬' 砖讛讜讞讝拽 讛诪砖诇讞 讝讛 拽驻讚谉 讘驻拽讚讜谉 讝讛 讚讛砖转讗 讗谞谉 砖讛讚讬 讚谞讬讞讗 诇讬讛 诇讘注诇讬讜 砖讬爪讗 诪讬讚讜:





诪讛专砖"讗 - 讞讬讚讜砖讬 讛诇讻讜转

讘讚"讛 诇住讜祝 讗砖转诪讬讟 诇讛讜 诪砖诪注 讚讘讚讬谉 诇讗 讛讬讜 讬讻讜诇讬谉 诇讻讜驻讜 讻讜' 讗注"讙 讚诇讗 讛讜讞讝拽讜 讻讜' 注讻"诇 讛讻讬 诪砖诪注 诇讛讜 讚讘讚讬谉 诇讗 讛讬讜 讬讻讜诇讬谉 诇讻讜驻讜 讚讗诇"讻 诇讗 讛讜讬 诇讬讛 诇讗讬砖转诪讟 诪谞讬讬讛讜 讗讱 诪"砖 讗注"讙 讚诇讗 讛讜讞讝拽讜 讻驻专谞讬谉 讻讜' 讛讜讗 拽砖讛 讚讛讗 讛讻讗 讗砖专转讗 讛讜讛 讚讛讬讬谞讜 诪诇讜讛 讜诇讻讗讜专讛 讚诇讗 驻专讻讬谞谉 诇讬诪讗 诇讬讛 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讗诇讗 讗驻拽讚讜谉 讗讘诇 讗诪诇讜讛 诇讗 转拽砖讬 诇谉 讻诇诇 讜讛讬讬谞讜 诪砖讜诐 讻讬讜谉 讚讛讻讗 注讚讬讬谉 讛诇讜讛 讞讬讬讘 讘讗讞专讬讜转 诇讗 砖讬讬讱 诇诪讬诪专 讘讬讛 讗讬谉 专爪讜谞讬 砖讬讛讗 讘讬讚 讗讞专 诪砖讗"讻 讙讘讬 驻拽讚讜谉 讗注"讙 讚讛谞驻拽讚 讞讬讬讘 讘讗讞专讬讜转 砖讬讬讱 讘讬讛 讗讬谉 专爪讜谞讬 讻讜' 讚专爪讜谞讬 讘讞驻抓 讬讜转专 诪讘讚诪讬讜 讜讻谉 谞专讗讛 诪讚讘专讬 讛驻讜住拽讬诐 砖诇讗 讛讝讻讬专讜 讛讗 讚讛讜讞讝拽 讻驻专谉 讗诇讗 讙讘讬 驻拽讚讜谉 讜谞专讗讛 诇讬讬砖讘 讚讘专讬 讛转讜住驻讜转 讚讘讛诇讜讗讛 讜讚讗讬 讚讗讬讻讗 诇诪讬驻专讱 讛讻讬 诇讬诪讗 讗讬谉 专爪讜谞讬 砖讬讛讗 讘讬讚 讗讞专 诪砖讜诐 讚讗转 诪讛讬诪谞转 诇讬 砖转注砖讛. 讘讛 砖诪讬专讛 诪注讜诇讛 讟驻讬 讻讬讜谉 砖讗转 讞讬讬讘 讘讗讜谞住讬谉 诪砖讗"讻 讛砖诇讬讞 讚讗讬谞讜 讞讬讬讘 注诇 讛讗讜谞住 讜讗注"讙 砖讛诇讜讛 讞讬讬讘 讘讗讞专讬讜转 诪讻诇 诪拽讜诐 讗讬谉 专爪讜谞讬 讻讜' 讚砖诪讗 诇讗 讬讛讬讛 诇讱 诇砖诇诐 讗诇讗 讚讗驻讬诇讜 讘驻拽讚讜谉 砖讗讬谉 讛谞驻拽讚 讞讬讬讘 讘讗讜谞住讬谉 诪讻诇 诪拽讜诐 讬讻讜诇 诇讜诪专 讗讬谉 专爪讜谞讬 讻讜' 讚讗转 诪讛讬诪谞转 诇讬 讟驻讬 诇砖讜诪专讜 砖诪讬专讛 诪注讜诇讛 诪讗讬砖 讗讞专 讜砖诪讗 诇讗 讬讛讬讛 诇讱 诇砖诇诐 讜讚讜"拽:





诪讛专"诐

注"讗 讚"讛 诇住讜祝 讗砖转诪讬讟 诇讛讜 诪砖诪注 讚讘讚讬谉 诇讗 讛讬讜 讬讻讜诇讬谉 诇讻讜驻讜 诇讛讞讝讬专 讜讻讜'. 讻转讘讜 讻谉 诪砖讜诐 讚拽砖讛 诇讛讜 讜讛讬讻讬 注讘讬讚 讛讻讬 讗诐 讛讚讬谉 谞讜转谉 砖讞讬讬讘 诇讛讞讝讬专 诇讛诐 讜谞专讗讛 砖讛转讜住' 诪驻专砖讬 讗砖专转讗 讚住专讘诇讬 讛讬讬谞讜 砖讛讬讛 诇讜 讘讬讚诐 住专讘诇讬诐 讜讛讬讜 诪讞讜讬讘讬诐 诇讬转谉 诇讜 讛住专讘诇讬诐 诇讝诪谉 诪讬讜讞讚 讜讛讜讬 讚讜诪讛 诇驻拽讚讜谉 讜诇讻讱 讻转讘讜 讛转讜住' 诇讬砖谞讗 讚讗讬谉 专爪讜谞讜 砖讬讛讗 驻拽讚讜谞讜 讘讬讚 讗讞专 讜诇讗 讻驻专砖"讬 砖驻讬' 砖谞转谉 住专讘诇讬诐 讘讗砖专讗讬 诇转转 诇讜 讛诪注讜转 诇讝诪谉 拽讘讜注 讚讛讬讬谞讜 讛诇讜讗讛:





讞讻诪转 砖诇诪讛

讙诪' 讬讛讘讬谞讛讜 谞讬讛诇讬讛 诇诪专讬 讗专注讗 (诪讜讙讛) 讘讟住拽讗. 讜谞"讘 诇砖讜谉 讛专讬"祝:


专砖"讬 讘讚"讛 讛"拽 讻讜' 讻讬讜谉 讚讘讗驻讬' 讻讜' 讻爪"诇:


讘讚"讛 砖驻讬专 讻讜' 诇讗讬砖 诪诇讜讛 诇砖讜谉 讗讞专 讛讚"讗:





诪讛专"诐 砖讬祝

讙诪' 讜讻"转 讛"谞 讜讻讜'. 诇注讬诇 讘讗诇讗 诪注转讛 讛拽谞讛 诇谞讜诇讚讬诐 诇讗 驻专讬讱 讜讻"转 讛"谞 讻讜' 讚讛转诐 驻砖讬讟讗 诇讬讛 讟驻讬 诇转诇诪讜讚讗 讚讗讬谉 住讘专讗 诇讛讬讜转 爪专讬讱 讘讻诇 驻注诐 诇讬讚注 讻诪讛 讬诪讬 讞讬讬讜 砖诇 讛讝讜讻讛: 


讘专砖"讬 讘讚"讛 讛"讙 讚讻"注 讛讜诇讱 讻讝讻讬 讻讜' 讜讗诐 讛讬讛 讘诪转谞讛 讚诇讬讻讗 讗讞专讬讜转 讻讜'. 讜讘拽讘讗 讚诪讜专讬拽讗 讚讛讜讬 诪转谞讛 爪"诇 讚诇讗 讛讜讬 讘讬讚讬讛 讚讗讝 转谉 诇讗 讛讜讬 讻讝讻讬 [讙诐 讻讗谉 讗讬谞讜 诪讚讜拽讚拽 讚讗祝 讝讻讬 诇讗 诪讛谞讬] 诇讻谉 讘讗驻讬' 拽讗诪讬谞讗 讻讜': 


讘转讜住' 讘讚"讛 讜诇讗 驻砖 讙讘讬讛 讻讜' 讟注讬转讬 讻讜' 诪讙讜 讚讗讬讘注讬 讗诪专 讞讝专转讬 讜驻专注转讬. 讗诐 诇诪专讗 讗专注讗 讛讜讬 诪讙讜 诪讙讘专讗 诇讙讘专讗 (讛) 讜讘讟注讬转讬 讗讬谉 诪专讗 讗专注讗 诪讻讬专 讘砖拽专讜 讜讗诐 诇讙讬谞讗讬 讻讘专 谞转讞讬讬讘 诇砖诇诐 诇讝讛 讘诪注诪讚 讙'. 诇讚注转讬 讘拽谞讬谉 讘诇讗 砖讟专 讗讬谞讜 讬讻讜诇 诇讜诪专 驻专注转讬 讗"砖 讛讗 讚拽讗诪专 拽谞讜 诪谞讬讛 讻讜' 注讬讬谉 讘讞讬讚讜砖讬 讛专砖讘"讗: 


讘转讜住' 讘讚"讛 诇住讜祝 讗砖转诪讬讟 诇讛讜 诪砖诪注 讚讘讚讬谉 讻讜' 讬砖 诪砖讘砖讬谉 [讚诪砖诪注 诇讛讜 讚讘讚讬谉 讻讜'] 诪诇砖讜谉 讗砖转诪讬讟 诇讛讜 讜诇讗 诪讛谉. 讗讘诇 驻讬专讜砖讜 讚讗诐 讘讚讬谉 讛讬讛 爪专讬讱 诇讛讞讝讬专 诇讗 讛讜"诇 诇讗砖转诪讬讟 讜诇注砖讜转 砖诇讗 讻讚讬谉 讜驻砖讬讟讗 讚讙讘专讗 专讘讛 讻专讘 讬讜住祝 讘专 讞诪讗 诇讗 讬砖转诪讟 诪谉 讛讚讬谉. 讜注讜讚 谞"诇 讚驻讬专讜砖 诪砖转诪讬讟 诪砖讜诐 砖讛诐 讛讬讜 专讜爪讬谉 砖讬砖转注讘讚 讛讜讗 讘拽谞讬谉 诇驻讬 讚讘专讬讜 砖讛讜讗 砖诇讬讞 诪专讘 砖砖转 砖诇讗 讬讞讝讜专 讻讜' 讜诇专讘 讬讜住祝 诇讗 讛讬讛 谞讜讞 诇讜 诇讛砖转注讘讚 诇讛讬讜转 注讘讚 诇讜讛 注诇 讞谞诐 讜诇讞讝讜专 讘讜 诇讗 讛讬讛 讬讻讜诇 讜专砖讗讬 讻讬讜谉 砖讝讻讛 讘讜 讘砖讘讬诇 专讘 砖砖转 讗讘诇 讗诐 讛讬讛 讬讻讜诇 诇讻讜祝 讗讜转讜 注"讬 讘"讚 诇讞讝讜专 讘讜 诇诪讛 诇讬讛 诇讗砖转诪讜讟讬 诪讛 诇讜 诇讛讻谞讬住 注爪诪讜 讘讝讜 驻砖讬讟讗 讛讬讛 讞讜讝专 讜讚讜"拽: 


讘讗"讚 讗注"讙 讚诇讗 讛讜讞讝拽讜 讻驻专谞讬诐 讻讜'. 讗讜诇讬 诪驻专砖 讗砖专转讗 讚住专讘诇讗 讞讘讬诇讬 讚住专讘诇 讜诇讗 诪诇砖讜谉 讗砖专讗讬 讜讻谉 驻讬专砖 讛注专讜讱 注"砖 讜驻拽讚讜谉 讛讜讬 讗讘诇 讛讗 讚注讘讚 诇讜讛 讻讜' [讚诇讬砖谞讗 讗讞专讬谞讗] 诇讗 讗"砖 诇驻讬"讝 讜拽"诇. 讜讚讜讞拽 诇驻专砖 讚诪砖诪注 诇讛讜 讘诪诇讜讛 驻砖讬讟讗 讚拽砖讛 讜诇讬诪讗 诇讬讛 讗讬谉 专爪讜谞讬 讜讻讜' 讚诇诪讗 讬讗讘讚 讜诇讗 讬讛讬讛 诇专讗砖讜谉 诪讛 诇砖诇诐 讗祝 讚讗讞专讬讜转讜 注诇讬讜 讜讙专讜注讬 讙专注讬 诇砖诪讬专转讜 讚讛诇讜讛 讞讬讬讘 讘讗讜谞住讬谉 讜讛砖诇讬讞 专拽 砖讜诪专 讞谞诐 讗诇讗 讗驻讬诇讜 驻拽讚讜谉 讚砖谞讬讛诐 砖讜诪专讬 讞谞诐 讗驻"讛 诇讬诪讗 讗讬谉 专爪讜谞讬 讜讻讜' 讜讚讜"拽. 讚讗"讻 讛讜诇"诇 讗驻讬诇讜 驻拽讚讜谉 谞诪讬 讜讻讜' 讗讜 诇驻专讜讱 讗转专讜讬讬讛讜 讜讛谞专讗讛 诇讬 讚爪"诇 讘诇讗"讛 讘砖诪注转讬谉 讚诇诇讬砖谞讗 拽诪讗 讚拽讗诪专 诇讬讛 砖驻讬专 注讘讚讬转 讚诇讗 砖讜讬转 谞驻砖讱 讘讞谞诐 注讘讚 诇讜讛 讜讻讜' 注讚讬驻讗 讛讜诇"诇 讻诪讜 讘讗诪转 诇诇讬砖谞讗 讘转专讗 砖讛专讬 讛诐 讞讬讬讘讬诐 诇讬 讘讗讞专讬讜转 讜诇诪讛 转拽讘诇 注诇讬讱 讗讞专讬讜转 讜诪砖讜诐 讚专专讗 讚讛驻住讚 讛讜诇"诇 诇讗 诪砖讜诐 注讘讚 讜讻讜' 讚诪砖诪注 讻讗讬诇讜 讗讬谉 讻讗谉 讛驻住讚 讗讘诇 讛驻讬专讜砖 讛讜讗 诇诇讬砖谞讗 拽诪讗 讻讬讜谉 讚讛讜讗 注砖讗讜 砖诇讬讞 诇砖诇讜讞 讘讬讚讜 讗讞专讬讜转 注诇 专"砖 讻讚讬谉 砖诇讞诐 诇讬 讘讬讚 驻诇讜谞讬 讚诇讗 讛讬讛 讛驻住讚 诇讛砖诇讬讞 讗讬诇讜 谞讗谞住 砖讛专讬 讛讜讗 讬讚注 讛讗诪转 讚专讘 砖砖转 注砖讗讜 砖诇讬讞 专拽 讛诐 诇讗 讛讗诪讬谞讜 诇讜 诇讛砖诇讬讞 砖谞注砖讛 砖诇讬讞 讜讛讬讜诐 讗讜 诪讞专 讬讘讗 专讘 砖砖转 讜讬讞讝讜专 讜讬转讘注 诪讛诐 诇讝讛 讗诪专讜 诇讜 诇讬拽谞讬 诇讝讛 讗诪专 讚诪"诪 砖驻讬专 注讘讚讬转 讚诇诪讛 诇讱 诇讬讻谞住 诇驻讬 砖注讛 讘注讘讚 诇讜讛 讜讻讜' 讜诇砖讜谉 砖谞讬 砖驻讬专 注讘讚讬转 讻讜' 砖注诇讬讛谉 讛讬讛 诪讜讟诇 诇砖诇讜讞 注诇 讗讞专讬讜转谉 讜讻讜' 讜诇讝讛 讻转讘讜 讛转讜住' 讜讗注"讙 讚诇讗 讛讜讞讝拽讜 讻驻专谞讬诐 讜讞讜讘 讛讜讗 诇讜 诇砖诇讜讞 注诇 讗讞专讬讜转讜 讚讛讗 诇讗 驻专讬讱 讗诪诇讜讛 诪砖讜诐 讚讛转诐 讛诇讜讛 讞讬讬讘 讘讗讞专讬讜转讜 讻讚拽转谞讬 讜驻砖讬讟讗 讚讝讻讜转 讛讜讗 诇诪诇讜讛 讜讻讜'. (讜) 诪砖讗"讻 讻讗谉 讚讛讜"诇 讗讞专讬讜转 讗诪诇讜讛 [讻讚讬谉 砖诇讞 诇讬 讜讗"讻 讗诪讗讬 讘讚讬谉 诇讗 讛讬讜 讬讻讜诇讬谉 诇讻讜驻讜 讻讬讜谉 讚诇讚讘专讬 讛砖诇讬讞 讞讜讘 讛讜讗 诇诪诇讜讛] 讜讚讜"拽:





专砖"砖

讙诪专讗 讘讛讛讬讗 讛谞讗讛 讻讜' 讙诪专 讜诪砖注讘讬讚 谞驻砖讬讛. 注讬讬谉 诪讛 砖讻转讘转讬 讘住"讚 讘讻讜专讜转 (讬讞 讘) 转讚"讛 讗拽谞讜讬讬:



砖诐 讗"诇 讛讘讬谞讛讜 讻讜' 讜拽谞讜 诪讬谞讬讛. 讻爪"诇 讜讻谉 讛讜讗 讘专讬"祝 讜讘专讗"砖:



专砖"讬 讚"讛 讗讬住转讬专讬. 住转诐 讗讬住转讬专讬 住诇注 爪讜专讬. 注讬' 诇拽诪谉 (诪讛 讘) 讜讘专砖"讬 讚"讛 讗讬住转专讗. 讜讘拽讚讜砖讬谉 (讬讗 讘) 讜讘讘"诪 (拽讘 讘) 讜注讜讚 讘讻"讚 诪讜讻讞 讚住转诐 讗讬住转专讗 讛讜讗 住诇注 诪讚讬谞讛. 讜注"注 住讜讻讛 (讻讘 讘) 讜讘转讚"讛 讻讝讜讝讗 讜爪"注:



专砖"讬 讚"讛 讛讜诇讱 转谉. 讗' 诪讻诇 诇砖讜谞讜转 讛诇诇讜. 讗讜诇讬 爪"诇 诪讘' 诇砖讜谞讜转 注讬' 转讜住' 讻转讜讘讜转 (讞) 住讚"讛 砖讛讻诇. 讜讻谉 讘专"谉 讜讘专砖"讬 砖诐 诇讬转讗 诪诇转 讻诇:





讛讙讛讜转 讬注讘"抓

讙诪' 诇住讜祝 讗砖转诪讬讟. 谞"讘 砖讘讻诇 讻讬 讛"讙 诇讬转 讘讬' 诪砖讜诐 诪讚讘专 砖拽专 转专讞拽 讜诪砖讜诐 砖讗专讬转 讬砖专讗诇 讜讙讜壮 讻讬讜谉 讚诇讗 诪讬讞讬讬讘 讘讛讜 讜诇讗 讬讻讜诇 诇讛爪讬诇 诪讬讚诐 讘讗讜驻谉 讗讞专 讗诐 诇讗 讬讘讟讬讞诐 注诇 砖拽专. [讗"讛 诇注谞状讚 谞专讗讛 诪砖讜诐 讚诇砖讜谉 讗讬谉 讬砖 讘讜 砖谞讬 诪砖诪注讜转 讗' 讗讬谉 讛讜讬 砖诪住讻讬诐 诇讚讘专讬讜 讜讛砖谞讬 讛讜讛 诪砖诪注讬转 讻诪讜 诇讗 注讬' 讘状拽 (讚祝 诇讙 注状讗) 讜讛讜讗 讗诪专 诇讛讜 讘诇砖讜谉 讗讬谉 讜讛诐 住讘专讜 讻讬 讛讘讟讬讞诐 注"讝. 讜讛讜讗 讞砖讘 讘诇砖讜谉 诇讗讜]:





讘谉 讬讛讜讬讚注

讗指诪址专 诇值讬讛旨 讛讜旨谞指讗 诪址专 讘旨职专值讬旨讛 讚旨职专址讘 谞职讞侄诪职讬指讛 诇职专址讘 讗址砖旨讈值讬 讗侄诇旨指讗 诪值注址转旨指讛 讻旨职讙讜止谉 讛址谞旨执讬 讚旨职讘值讬 讘旨址专 讗侄诇职讬指砖讈执讬讘 讚旨职讻指驻职转执讬 讜职砖讈址拽旨职诇执讬 诇职讗址诇职转旨指专 讛指讻值讬 谞指诪执讬 讚旨职诇指讗 拽指谞讜旨 讜职讻执讬 转旨值讬诪指讗 讛指讻值讬 谞指诪执讬 讗执诐 讻旨值谉 谞指转址转旨指 讚旨职讘指专侄讬讱指 诇职砖讈执注讜旨专执讬谉. 诪拽砖讬诐 讛讗 专讘 讗砖讬 注爪诪讜 讛拽砖讛 诇注讬诇 注诇 讗诪讬诪专 讗诇讗 诪注转讛 讛拽谞讛 诇谞讜诇讚讬诐 讜讻讜' 诪砖诪注 讚住讘讬专讗 诇讬讛 讚专讘 讗讬讬专讬 讘讻诇 讙讜谞讗, 讜讗诐 讻谉 转讬拽砖讬 诇讚讬讚讬讛 讗诇讗 诪注转讛 讻讙讜谉 讛谞讬 讚讘讬 讘专 讗诇讬砖讬讘? 讜注讬讬谉 讘诪讛专"诐 砖讬祝 讝"诇.
讜谞专讗讛 诇讬 讘住"讚 讚诇注讜诇诐 专讘 讗砖讬 住讘讬专讗 诇讬讛 讚拽谞讬 讘讻诇 讙讜讜谞讗 讗驻讬诇讜 讘讛谞讬 讚讘专 讗诇讬砖讬讘 讬注谉 讚住讘讬专讗 诇讬讛 诇专讘 讗砖讬 讚讞讻诪讬诐 转讬拽谞讜 讻谉 诪讟注诐 讚专讜讘 讛注讜诇诐 谞讬讞讗 诇讛讜 讘讝讛 诪砖讜诐 讚讛讜讬 诪诇讜讛 讞讚砖讛 讜讗讬谞砖讬 讗诇讬诪讬 讘注诇讬 讝专讜注 诇讗 砖讻讬讞讬 讻诇 讻讱 讜讗祝 注诇 讙讘 讚讬诪爪讗 讙讘专讬 讗诇诪讬 讘讟诇讬 讘诪注讜讟讬讛 讜诇讗 驻诇讜讙 专讘谞谉 讗讘诇 诇住讘专转 讗诪讬诪专 砖驻讬专 诪拽砖讬 诪砖讜诐 讚谞讜诇讚讬诐 砖讻讬讞讬 讛专讘讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"专 讞讬讬讘 讘讗讞专讬讜转讜. 注' 讘专讬讟讘"讗 拽讬讚讜砖讬谉 讚祝 诪讙 注"讘 讚"讛 诪讗讬 拽住讘专:


转讜住' 讚"讛 讜诇讗 驻砖 讙讘讬讛 讻讜' 讚诪谞驻砖讬讛 讗讬谉 谞讗诪谉. 注' 讘"讘 讚祝 拽注讛 注"讗 转讚"讛 讞讝专 讜讗诪专:





讞讬讚讜砖讬 专讘讬 注拽讬讘讗 讗讬讙专

讙诪专讗 讜讛讗 诇讗 讬讚注讬 诇诪拽专讬. 拽"诇 诪讛 讘讻讱 讚讘砖注转 诪住讬专讛 诇讗 讬讚注讬 诇诪拽专讬 讛讗 诪"诪 讬注讬讚讜 砖诪讻讬专讬诐 讘讟讘"注 砖讝讛讜 讛砖讟专 砖谞诪住专 讘驻谞讬讛诐 讜讗谞谉 谞讘专专 诇拽专讜转 诪讛 砖讘砖讟专 讚讛讗 讘讻诇 注"诪 讗讬 诇讬讻讗 注"讞 注"讻 爪专讬讱 砖讛注讚讬诐 讬讻讬专讜 讘讟讘"注 砖讝讛讜 讛砖讟专 砖谞诪住专 讘驻谞讬讛诐 讚注诇 诪讛 砖讬讛讬讛 讘讝讻专讜谞诐 诪讛 砖谞讻转讘 讘砖讟专 诇讬讻讗 诇诪住诪讱 讚诇诪讗 讬砖讻讞讜 讜诇讬讻讗 诇诪注谉 讬注诪讚讜 讬诪讬诐 专讘讬诐 讗诇讗 讚住诪讻讬' 砖讬讻讬专讜 讘讟讘"注 砖讝讛讜 讛砖讟专 砖谞诪住专 讘驻谞讬讛诐 讜诪诪讬诇讗 讬讚讜谞讜 讛讘"讚 注诇 诪讛 砖谞讻转讘 讘砖讟专. 讜讻诪"砖 转讜住' 诇讛讚讬讗 诇拽诪谉 (讚祝 讻讘 注"讘) 讚"讛 讗讘诇 讘砖讟专讜转. 讜讗"讻 讛"谞 讘砖讟专讬 驻专住讗讜转 诪讛谞讬 讘讻讛"讙. 讜讗讬 讚谞讬诪讗 讻讬讜谉 讚讘注讬讚谉 讚谞诪住专 讘驻谞讬讛诐 诇"讬 诇诪拽专讬 诇讗 诪拽专讬 注"诪, 讚注"诪 诇讗 诪砖讜讬 诇讬讛 砖讟专 讗讗"讻 讬讚注讬 诪讛 砖谞讻转讘 讘讜. 讝"讗 讚讛讗 诪讘讜讗专 诇拽诪谉 (讚祝 讬讟 注"讘) 转讜住' 讚"讛 爪专讬讻讬诐 诇诪拽专讬 讚讗祝 讘拽专讗 讛讙讟 讗讞专 谞转讬谞讛 诪讛谞讬. 讜讗祝 讘诇讗 拽讬讜诐 讻诇诇 讗诐 谞讬住转 诇讗 转爪讗 讛专讬 讚诪拽专讬 注"诪 讘讻诇 讙讜讜谞讗 讗祝 讚诇讗 拽专讗讜 诇讛砖讟专 讘注讬讚谉 诪住讬专讛. 讗讜 讚诪讟注诐 砖砖讜诪注讬诐 砖讗讜诪专 讛讘注诇 讛"讝 讙讬讟讱 讜讬讻讜诇讬诐 诇讛讗诪讬谉 诇讜 讚讘讬讚讜 诇讙专砖讛 讛讜讬 讻诪讜 拽专讗讜 讗讜转讜 讜砖驻讬专 诪拽专讬 注"诪. 讜讛"谞 讘诪讛 砖讗讜诪专 讛诇讜讛 讛"讝 砖讟"讞 诪诪谞讬 讬讻讜诇讬诐 诇讛讗诪讬谞讜 讚讘讬讚讜 诇砖注讘讚 注爪诪讜 讛讜讬 讻诪讜 拽专讬讬' 讜讗"讻 注"讻 驻讬专讻转 讛砖"住 讚讛讻讗 讜讛讗 诇"讬 诇诪拽专讬 诇讗 讚诇讗 讛讜讬 注"诪 讘诇讗 拽专讬讬' 讗诇讗 讚驻讬专讻转 讛砖"住 讻讱 讛讗讬讱 讬注讬讚讜 讗讞"讻 注诇 诪讛 讚讻' 讘砖讟专 讻讬讜谉 讚诇"讬 诇诪拽专讬 讜讻诪讜 砖驻讬专砖"讬 诇讛讚讬'. 讜讘讝讛 讬拽砖讛 讛讗 讬注讬讚讜 讘讟讘"注 砖讝讛讜 讛砖讟专 砖谞诪住专 讘驻谞讬讛诐. 讜爪注"讙:


讙诪专讗 讛讗 讗诪专 专讘 讞讚讗 讝讬诪谞讗. 讜拽"诇 诇砖讬讟转 转讜住' 讚住"诇 讚讘诪转谞讛 诇"讗 转谉 讻讝讻讬 讗"讻 讚诇诪讗 讛诪注砖讛 讛讬讛 砖讛讬讛 拽讘讗 讚诪讜专讬拽讗 讘讞爪讬专讜 讚讛谞驻拽讚 讜讗砖诪注讬' 讚讚讜拽讗 讘讗驻讬' 拽讗讬诪谞讗 讚讗"讬 诇讞讝讜专 诪讟注诐 诪"讙. 讗讘诇 砖诇讗 讘讗驻讬' 讛讬讛 讬讻讜诇 诇讞讝讜专 讚讘诪转谞讛 诇"讗 转谉 讻讝讻讬, 讜爪注"讙:





讞讬讚讜砖讬 讞转"住

讻讛诇讻转讗 讘诇讗 讟注诪讗. 讛专讬讟讘"讗 讘讞讬' 拽讚讜砖讬谉 讻转讘 诇讛讜讻讬讞 讚讛诪拽讘诇 讬讻讜诇 诇讞讝讜专 讘讜 讚讗诇转"讛 讛"诇 讛诇讻转讗 讘讟注诐 讛讙讜谉 讻讬 砖注"讬 砖拽讬讘诇 注诇讬讜 讛讗诪爪注讬 诇讬转谉 诪讛 砖讘讬讚讜 诇讛诪拽讘诇 注讬"讝 谞驻讟专 讛谞讜转谉 诪谉 讛诪拽讘诇 讜砖讜讘 讗讬谉 讛诪拽讘诇 讬讻讜诇 诇讞讝讜专 讘讜 讗"讻 驻砖讬讟讗 砖讬讞讝讜专 注诇 讛讗诪爪注讬 砖注驻"讬 讚讬讘讜专讜 谞驻讟专 讛谞讜转谉 诪诪谞讜. 讜讛砖"讱 住讬' 拽讻"讜 住拽诇"讞 讟注谉 注诇讬讜 讗讛"谞 讗讞专 砖谞驻讟专 讛谞讜转谉 注讬"讝 讚讬谉 讛讜讗 砖讬驻专注 讛讗诪爪注讬 诇讛诪拽讘诇 讗讱 讛讬讗 讙讜驻讗 讛讬诇讻转讗 讘诇讗 讟注诪讗 讘诪讛 讬转讞讬讬讘 讛讗诪爪注讬 讜讬砖转注讘讚 讘讚讬讘讜专讜 讗驻讬' 讗诐 讗讬谞讜 讘注"讻 讗诇讗 诪专爪讜谞讜 诪"诪 讘诪讛 讬砖转注讘讚 讘讚讬讘讜专讗 讘注诇诪讗. 讜诇驻注"讚 爪讚拽讜 讚讘专讬 讛专讬讟讘"讗 讚讛谞讛 谞专讗讛 诇砖"住 讛讬诇讻转讗 讘讟注诪讗 讘讛讛讬讗 讛谞讗讛 讚诪砖转谞讬' 诇讬' 诪诪诇讜讛 讬砖谞讛 诇诪诇讜讛 讞讚砖讛 讜诪住转诪讗 谞诪讬 诪砖讜诐 讚讘讬 讘专 讗诇讬砖讬讘 诇讞讜讚 讙讘专讬 讗诇诪讗 讚诇讗 砖讻讬讞 诪砖讜诐 讛谞讬 诇讗 讛讚专 讘讬' 砖"住 讗诇讗 诪砖讜诐 谞转转 讚讘专讬讱 诇砖讬注讜专讬谉 讜谞"诇 讛驻讬' 讚讻诇 讗' 讬讟注讜谉 讝讛 讘注讬谞讬 拽砖讛 讻讚讘讬 讘专 讗诇讬砖讬讘 讜讗"讻 诇讬转 诇讬' 讛谞讗讛 讚诪砖转谞讬 诪诪诇讜讛 讬砖谞讛 诇讞讚砖讛 讜注"讻 讗谞讬 讞讜讝专 诪讚讬讘讜专讬 砖拽讘诇转讬 注诇讬 诇砖诇诐 诇诪拽讘诇 砖讛讜讗 拽砖讛 讘注讬谞讬 讻讘专 讗诇讬砖讬讘 讜讻讬讜谉 砖讛讜讗 诪讜讞讝拽 讗讬谉 讬讻讜诇讬谉 诇讛讜爪讬讗 诪诪谞讜. 讜讙诐 讛谞讜转谉 讬讟注讜谉 讘讛讬驻讜讱 讬讜讚注 讗谞讬 砖讝讛 讛诪拽讘诇 讗讚诐 专讱 讜谞讜讞 诇讱 讜谞讛谞讬转 讘诪讛 砖谞砖转谞讬' 诪诪诇讜讛 讬砖谞讛 诇讞讚砖讛 讜讘讚讬谉 谞驻讟专转讬 诪讛诪拽讘诇 砖诇讬 讜讙诐 诪诪谞讜 讗讬谉 讬讻讜诇讬谉 诇讛讜爪讬讗 谞诪爪讗 讛诪拽讘诇 谞诇拽讛 讜讝讛讜 拽讜砖讬' 砖"住 谞转转 讚讘专讬讱 诇砖讬注讜专讬谉 讜诪砖讜诐 讛讻讬 讛讜爪专讱 诇讜诪专 砖讛讜讗 讛讬诇讻转讗 讘诇讗 讟注诪讗 讻谞诇注"讚 驻讬' 讛砖"住. 讜诪注转讛 讬驻讛 讛拽砖讛 讛专讬讟讘"讗 谞谞讬讞 讛讚讘专 讘讛讬诇讻转讗 讘讟注诪讗 诪砖讜诐 讛讛讬讗 讛谞讗讛 讚诪砖转谞讬' 诇讬' 讜讻讜' 讜讗诐 讬讝讚诪谉 砖讬讟注讜谉 讛谞讜转谉 砖讛诪拽讘诇 谞讜讞 讜专讱 讜诇讗 谞讜讻诇 诇讛讜爪讬讗 诪诪谞讜 诪诪讬诇讗 讬转讞讬讬讘 讛讗诪爪注讬 诇砖诇诐 诇讛诪拽讘诇 讻讬 诇讜 讬讛讬讛 讻讚讘专讬讱 砖讛诪拽讘诇 拽砖讛 讘注讬谞讬讱 讻讚讘讬 讘专 讗诇讬砖讬讘 诪"诪 讘注讬谞讬 讛谞讜转谉 讗讬谞谞讜 讻谉 讜诇讗 谞讜讻诇 诇讛讜爪讬讗 讜注诇 驻讬讱 砖拽讘诇转 讗诪砖 注诇讬讱 驻讟专转 讛谞讜转谉 诪讞讜讘讜 讗"讻 讘讚讬谉 爪专讬讱 诇砖诇诐 诇讜 讜诇讗 讛讜讛 讛讬诇讻转讗 讘诇讗 讟注诪讗 讜讬驻讛 讻' 讛专讬讟讘"讗 讗讱 讛讬讬谞讜 诇砖讬讟转 讛住讜讘专讬诐 讚诪注诪"砖 讗讬谞谞讜 讘注"讻 讗讘诇 诇专"转 诪注诪"砖 讛讜讗 讘注"讻 讜诇讗 讙专诐 诇讜 讛讬讝拽 讗讬谉 讛讜讻讞转讜 砖诇 专讬讟讘"讗 讻诇讜诐 讜专"转 住"诇 诪注诪"砖 讛讜讗 讘注"讻 讜住"诇 讛诪拽讘诇 讬讻讜诇 诇讞讝讜专 讘讜 讗讘诇 诇讗 诪讻讞 讛讻专讞讜 砖诇 讛专讬讟讘"讗 讛谞"诇:


讞讚讗 讛讗. 讛住讻诪转 讛砖"讱 讜讻谉 讞诇拽转 诪讞讜拽拽 讜讘讬转 砖诪讜讗诇 讚讗注"讙 讚诪注诪"砖 讗讬谞讜 讬讻讜诇 诇诪讞讜诇 讜讗驻砖专 讗驻讬' 拽讬诐 诇讬' 讗讬谞讜 讬讻讜诇 诇讟注讜谉 诪"诪 讗诐 拽讬讚砖 讗砖讛 讘诪注诪"砖 讛讜讛 住驻拽 拽讬讚讜砖讬谉 讗讜诇讬 讛诇讻讛 讻讛驻讜住拽讬' 讬讻讜诇 诇诪讞讜诇 讜诇讗 住诪讻讛 讚注转讛. 讜诇讻讗讜专讛 爪"注 诪讛 讘讻讱 讗诐 拽诪讬' 砖诪讬讗 讙诇讬讗 讚讛诇讻讛 讻讛驻讜住拽讬诐 讬讻讜诇 诇诪讞讜诇 诪"诪 讻讬讜谉 讚讘"讚 砖诇谞讜 驻讜住拽讬诐 讗讬谞讜 讬讻讜诇 诇诪讞讜诇 讜讗驻讬' 拽讬诐 诇讬' 诇讗 讬讻讜诇 诇讟注讜谉 砖讜讘 讗砖讛 住诪讻讛 讚注转讛 讜诪转拽讚砖转. 讜讬"诇 诇讛驻讜住拽讬诐 讚讬讻讜诇 诇诪讞讜诇 讜诇讗 住诪讻讛 讚注转讛 讗"讻 诪转讞诇讛 讻砖转拽谞讜 讞讝"诇 诪注诪"砖 讻讛诇讻转讗 讘诇讗 讟注诪讗 诇讗 转讬拽谞讜 讗拽讬讚讜砖讬 讗砖讛 谞诪爪讗 诇讗 讛驻拽讬专讜 讞讝"诇 讘讛驻拽专 讘"讚 讜谞讛讬 讘讚讜专讜转 讗讞专讜谞讬诐 驻讜住拽讬谉 砖讗讬谞讜 讬讻讜诇 诇诪讞讜诇 讜住诪讻讛 讚注转讛 诪"诪 诇讗 谞转拽谉 诪注诪"砖 注诇 讝讛 注讬讬谉 讜拽"诇:


讛谞讬 讙讬谞讗讬 讜讻讜' 注讬讬谉 砖"讱 讞讜"诪 住讬' 拽讻"讜 住拽"讬. 讜诇驻注"讚 爪讚拽讜 讚讘专讬 诪讛专讬"讟 讝"诇 讘砖诇诪讗 讛转诐 讗讬谉 讗讚诐 转讜讘注 诇讛砖诇讬讞 讗诇讗 讗谞讜 讞讜砖砖讬谉 砖讛讜讗 谞讜讙注 讘注讚讜转 注诇 讝讛 砖驻讬专 讬"诇 砖讗讬谞讜 谞讜讙注 讻讬 诪讛 诇讜 讗诐 讬讻驻讜专 讘讝讛 讗讜 讘讝讛 讗讘诇 讛讻讗 砖转讜讘注讬诐 诪诪谞讜 讜专讜爪讛 诇驻讟讜专 注爪诪讜 讘诪讙讜 砖驻讬专 讬"诇 砖讗讬谉 诇讜诪专 诪讙讜 诪讙讘专讗 诇讙讘专讗 讜讻诪讛专讬"讟 讜爪"注:


讞讬讬讘 讘讗讞专讬讜转讜 讜讗诐 讘讗 诇讞讝讜专 讗讬谞讜 讞讜讝专 讻' 讛专讗"砖 讚讛转讜驻住 诇讘注"讞 讘诪拽讜诐 砖讗讬谞讜 讞讬讬讘 诇讗讞专讬谞讬 诪"诪 爪专讬讱 诇拽讘诇 讗讞专讬讜转讜 注诇讬讜. 讜讙诐 讚讬谞讜 砖诇 诪讛专"诪 诪讗讬讬讘专"讬 讗诪转 讚讗讬谞讜 讬讻讜诇 诇转驻讜住 讗驻讬' 讻砖诪拽讘诇 注诇讬讜 讗讞专讬讜转 讗诇讗 讻砖讛诇讜讛 诪讘讝讘讝 谞讻住讬讜 讗讘诇 讘诇讗"讛 诇讗 讚讗"讻 诇讗 砖讘拽转 讞讬讬 讻诇 讗' 讬转驻讜住 讜讬讗诪专 讗转讛 讞讬讬讘 诇驻诇讜谞讬 注"砖 驻讬' 讜讘砖诪注转讬谉 诪讬讬专讬 讻砖讗讬谞讜 诪讘讝讘讝 讚讛专讬 拽诪谉 砖讚注转讜 诇砖诇诐 砖讛专讬 讗"诇 讛讜诇讱 诇讜 诪谞讛. 讜谞专讗讛 砖诇讝讛 讻讜讜谞讜 转讜住' 讘诪"砖 讚讛砖转讗 住讘讜专 砖讗讜转讜 讟注诐 砖讗诪专 砖诪讜讗诇 诪驻谞讬 砖讞讬讬讘 讘讗讞专讬讜转讜 讗讬谞讜 注讬拽专 驻讬' 拽爪转 讟注诐 讬砖 讘讜 讗诇讗 砖讗讬谞讜 注讬拽专 讚诇讻讗讜专讛 讛讻讬 拽讗诪专 砖诪讜讗诇 诪转讜讱 砖讞讬讬讘 讛诪砖诇讞 讘讗讞专讬讜转讜 诇讗 讬讻讜诇 讝讛 诇转驻讜住 诇讘注"讞 讗诇讗 砖讗讬谉 讝讛 讛讟注诐 注讬拽讜专 讚讛专讬 讘诇讗讛"谞 讗讬谞讜 讬讻讜诇 诇转驻讜住 讻讬讜谉 砖讗讬谉 讝讛 诪讘讝讘讝 谞讻住讬诐 讜讻讟注诪讗 砖诇 诪讛专"诪 诪讗讬讬讘专"讬 讛谞"诇 讜注讬讬谉 驻谞"讬 诇讗 讻"讻. 讜注讬讬谉 专讗"砖 驻"拽 讚讘"诪 讘砖诐 转砖讜' 讛专讬"祝 讚转讜驻住 诇讘注"讞 讘诪拽讜诐 砖诇讗 讞讘 讗讬谞讜 诪谉 讛讚讬谉 讚诇讬诪讗 诇讬' 诇讗讜 讘注"讚 讚讬讚讬 讗转 讗诇讗 诪谉 讛转拽谞讛 讛讬讻讬 讚诪讘讝讘讝 谞讻住讬诐 讜讛专讗"砖 讟注谉 注诇讬讜 讚讛讜讛 诪讚讬谞讗 讜诇讗 诪转拽谞转讗 注"砖 讜谞专讗讬' 讚讘专讬 专讗"砖 讻住讜转专讬诐 讝讗"讝 讜讬驻讛 讻' 讛讘"讞 住讬' 拽"讛 讚讗讬谉 讻讗谉 住转讬专讛. 讚讛专讬"祝 讛讜讛 住"诇 诪谉 讛讚讬谉 讗讬谞讜 讬讻讜诇 诇转驻讜住 讻诇诇 讗驻讬' 诪讘讝讘讝 谞讻住讬诐 讜专拽 诪转拽谞讛 讛转拽讬谞讜 砖讬讻讜诇 诇转驻讜住 讛讬讻讬 讚诪讘讝讘讝 谞讻住讬诐 讜专讗"砖 住"诇 讘讛讬驻讜讱 诪讚讬谞讗 讬讻讜诇 诇转驻讜住 讗驻讬' 讗讬谞讜 诪讘讝讘讝 谞讻住讬诐 讜诪砖讜诐 诇讗 砖讘拽转 讞讬' 转拽谞讜 砖诇讗 讬转驻讜住 讗诇讗 讛讬讻讬 讚诪讘讝讘讝 谞讻住讬诐 讜注"砖 谞驻拽讜转讗 诇讚讬谞讗 讗讬 砖讘讬注讬转 诪砖诪讟转 注"砖:


讛讜诇讱 诪谞讛 诇驻诇讜谞讬 讜讻讜' 转谉 诪谞讛 诇驻诇讜谞讬. 讻' 讛专讗"砖 诪讚谞拽讬讟 转谉 讗讞专 砖讻讘专 转谞讬 讛讜诇讱 砖"诪 转谉 诇讗 注讚讬祝 诪讛讜诇讱 讜讗"讻 讻讬讜谉 讚拽讬讬"诇 讘诪转谞讛 讛讜诇讱 诇讗讜 讻讝讻讬 讛"讛 转谉 讜讗诪谞诐 专诪讘"诐 诇讗 驻住拽 讻谉 讜爪"诇 讚讘砖诪注转讬谉 诪讬讬专讬 转谉 讜诇讗 诪住专讜 注转讛 诇砖诐 讝讛 讜专诪讘"诐 诪讬讬专讬 讘讗讜诪专 转谉 诪谞讛 讝讛 诇驻诇讜谞讬 讗讝 讛讜讛 讻讝讻讬 讜注讚讬祝 诪讛讜诇讱 讜讻谉 诪爪讗转讬 讘拽专讘谉 谞转谞讗诇 讜注讜讚 讗讞专讜谞讬诐 讜谞讻讜谉 讛讜讗:


讻砖讛讜讞讝拽 讻驻专谉. 讛专诪讘"诐 讘诪诇讜讛 驻住拽 讻专讘 讚转谞讬' 讻讜讜转讬' 讜讘住驻"拽 讚讛诇' 砖讻讬专讜转 讻' 讚讘驻拽讚讜谉 讬讻讜诇 诇讞讝讜专 讘讜 诪砖讜诐 砖讛谞驻拽讚 讞讬讬讘 讘讗讞专讬讜转讜 讜讻' 讛"讛 砖诇讗 专爪讛 诇讜诪专 诪砖讜诐 讗讬谉 专爪讜谞讬 砖讬讛讬讛 驻拽讚讜谞讬 讘讬讚 讗讞专 讻讬 讟注诪讜 砖诇 专诪讘"诐 讻讜诇诇 讗驻讬' 讗讬 讻诇 讬讜诪讬 诪驻拽讬讚 讙讘讬' 讜诪讛讬诪谉 诇讜 讗驻"讛 讬讞讝讜专 诪砖讜诐 砖讞讬讬讘 讘讗讞专讬讜转讜 注"砖 讜讛讜讗 转诪讜讛 讚讛讗 拽讬讬"诇 讻专讘 讗注驻"讬 讚讞讬讬讘 讘讗讞专讬讜转讜 诪"诪 讗讬谞讜 讬讻讜诇 诇讞讝讜专 讜谞"诇 注驻"讬 诪"砖 砖诐 讛专诪讘"诐 讘砖讜诪专 砖诪住专 诇砖讜诪专 讗驻讬' 讗讬 讻诇 讬讜诪讬 诪驻拽讬讚 讙讘讬' 讜诪讛讬诪谉 诇讬' 诪"诪 讗讬 讙专注讬' 诇砖诪讬专转讜 讻讙讜谉 砖讛专讗砖讜谉 讛讜讗 砖讜讗诇 讗驻讬' 讘讘注诇讬诐 讜讛砖谞讬 砖"砖 讞讬讬讘 讚诪"诪 砖诪讬专转讜 诪注讜诇讛 诪砖诪讬专转 砖"砖 注"砖. 讜讗"讻 爪注"讙 诪"讟 讛拽砖讛 砖"住 诪讗讬谉 专爪讜谞讜 砖讬讛讬讛 驻拽讚讜谞讜 讘讬讚 讗讞专 诪砖诪注 讗讬 讻讜诇讬 讬讜诪讗 诪驻拽讬讚 讙讘讬' 诇讗 拽' 诇讬' 讜讗诪讗讬 讛专讬 讙专注讬' 诇砖诪讬专转讜 砖讛专讗砖讜谉 讞讬讬讘 讘讗讞专讬讜转 讜诇讗 讛砖谞讬 讜讻讬讜谉 讚讙专注讬谞谉 诇砖诪讬专转讜 诪诪讬诇讗 讛"诇 讞讜讘 讜诇讗 讝讻讬' 讜爪"诇 讗讛"谞 讛讜诪"诇 讛讻讬 讗诇讗 砖诪注转讬谉 专讛讬讟讗 讗诇讬讘讗 讚专讘 讚诇讬转 诇讬讛 砖讜诪专 砖诪住专 诇砖讜诪专 讞讬讬讘 讜诇讬转 诇讬' 讛讱 讚讙专注讬谞谉 诇砖诪讬专转讜 谞讛讬 诪"诪 诪拽砖讛 诪讗讬谉 专爪讜谞讬 砖讬讛讬' 驻拽讚讜谞讬 讘讬讚 讗讞专 讚诇讻转讞讬诇讛 讙诐 专讘 诪讜讚讛 诪讛讻专讞 诪转谞讬' 诇拽诪谉 讻"讟 注"讗 讻诪"砖 转讜住' 讚"讛 讻讗谉 讜讻讜' 讜讗驻砖专 讗驻讬' 讻诇 讬讜诪讬 诪驻拽讬讚 讙讘讬' 讜讗诇讗 砖讙专讜注讬' 讙专注讬' 谞诪讬 讗住讜专 诇讻转讞讬诇讛 诪讻讞 讛讗讬 诪转谞讬' 诪"诪 讗讬谉 讛砖"住 讬讻讜诇 诇讛拽砖讜转 讘讻讞 讗诇讗 诪诇砖讜谉 讛诪砖谞讛 讚诇拽诪谉 讻"讟 注"讗 讗讬谉 专爪讜谞讬 砖讬讛讬讛 驻拽讚讜谞讬 讘讬讚 讗讞专. 讜讗"讻 诇讚讬谞讗 讬驻讛 讻' 专诪讘"诐 砖讛专讗砖讜谉 讞讬讬讘 讘讗讞专讬讜转讜 驻讬' 讜讛"诇 讙专注讜谉 讘砖诪讬专讛 讜拽"诇:


讗砖专转讗 讚住专讘诇讬 讘注专讜讱 讘' 驻讬专讜砖讬诐 讗讜 讛诇讜讗讛 驻讬专砖"讬 讗讜 讞讘讬诇转 住专讘诇讬' 讘驻拽讚讜谉 讜爪"诇 讘讛讗讬 驻讬专讜砖讬诐 讙讜驻讗 驻诇讬讙讬 诇讬砖谞讗 讚诇诇讬砖谞讗 拽诪讗 讛讜讛 驻拽讚讜谉 注"讻 砖驻讬专 注讘讚讬转 讚诇讗 砖讜讬转 谞驻砖讱 注讘讚 诇讜讛 讜讗讬讚讱 诇讬砖谞讗 住"诇 诪诇讜讛 讛讜讛 讜转讜住' 讚"讛 诇住讜祝 讜讻讜' 拽讗讬 诇诇讬砖谞讗 拽诪讗 讜讗讬谉 爪讜专讱 诇讚讜讞拽讜 砖诇 诪讛专砖"讗. 砖讜讘 诪爪讗转讬 讻谉 讘拽专讘谉 谞转谞讗诇:


讗讬住拽驻讗 讚讻住驻讗. 诪讻讗谉 讛讜爪讬讗 讛专砖讘"讗 讚讻砖诪讗讬讬诐 注诇讬讜 讜诪讞诪转 讗讬讜诐 诪讞讝讬专 讛驻拽讚讜谉 诇讛谞驻拽讚 讜讛注谞讬 讗讜 讻讜驻专 驻讟讜专 讛砖诇讬讞 讜诇讗 讛讜讛 讻诪爪讬诇 注爪诪讜 讘诪诪讜谉 讞讘专讜 讚讛专讬 诇讗 讘讗 注诇讬讜 诇讗讜谞住讜 讗诇讗 诪讞诪转 讛诪驻拽讬讚 讻讛讛讬讗 讻住讗 讚讻住驻讗 讚诪住' 讘"拽 讜注讬讬谉 专"谉:


讜讗诪谞诐 砖"讱 住讬' 拽讻"讛 住讜祝 住拽"讚 住"诇 讚专诪讘"诐 讞讜诇拽 注诇 讝讛 讗注"讙 讚诪讗讬讬诐 注诇讬讜 诪"诪 讞讬讬讘 讘讗讞专讬讜转 注谞讬讜转 讜讻驻讬专讛. 讜爪"诇 讚讛讜讛 砖驻讬专 诪爪讬诇 注爪诪讜 讘诪诪讜谉 讞讘专讜 砖讛专讬 诇讗 讻驻讜讛讜 诇讞讝讜专 诇讛诐 讗讬住拽驻讗 讚讜拽讗 讗诇讗 砖讬拽讘诇 注诇讬讜 讗讞专讬讜转 讛讚专讱 讜讛讜讗 诇讗 专爪讛 诇拽讘诇 讗讞专讬讜转 讛讚专讱 讜讛爪讬诇 注爪诪讜 讘讗讬住拽驻讗 讚讬讚讬' 注"讻 讞讬讬讘 讘讗讜谞住 注谞讬讜转 讜讻驻讬专讛 讚讬讚讛讜. 讜爪"诇 注讜讘讚讗 讚专' 讗讞讬 讘专 讬讗砖讬' 讛讻讬 讛讜讛 讚专讘讬 讚讜住转讗讬 讚讗诪专 讗讬谉 拽讬讘诇 注诇讬讜 讗讞专讬讜转 注谞讬讜转 讜讻驻讬专讛 讚讬讚讛讜. 讜专' 讚讜住转讗讬 诪住专 谞驻砖讜 讗驻讬' 注诇 讝讛 诪砖讜诐 讚讗诐 讬讻驻专讜 讜讗驻讬' 讬砖诇诐 讛讜讗 诇专' 讗讞讬 讘专 讬讗砖讬' 讚诪讬讜 诪"诪 讛讜讗 专讜爪讛 讘讞驻抓 砖诇讜 讚讜拽讗 讜讛讞驻抓 讗讬谞讜 讬讻讜诇 诇讛讞讝讬专 讜诇诪住拽谞讗 讗讬谞讜 爪专讬讱 诇诪住讜专 谞驻砖 注诇 讝讛 讗讘诇 讗讞专讬讜转 讚诪讬 砖讜讬讜 讞讬讬讘 诇专诪讘"诐 诇讛讘谞转 讛砖"讱 讜爪"注:





驻谞讬 讬讛讜砖注

转讜住驻讜转 讘讚"讛 讜诇讗 驻砖 讙讘讬讛 讜诇讗 诪讬讚讬 驻讬' 专"讞 讜讻谉 专"转 砖讛讬讜 讘注诇讬 讚讬谞讬诐 诪讜讚讬诐 讻讜' 注讻"诇. 谞专讗讛 砖讚拽讚拽讜 诇讻转讜讘 砖讛讬讜 讘注诇讬 讚讬谞讬诐 诪讜讚讬诐 讛讜讚讗转 讛谞讜转谉 讙诐 讛讜讚讗转 讛诪拽讘诇 讚讘讛讜讚讗转 讛谞讜转谉 诇讞讜讚 诇讗 诪讬驻讟专 讛诇讜讛 讗讜 讛谞驻拽讚 诪诪拽讘诇 讗驻讬' 讗诐 讛讜讗 诪拽讘诇 诪转谞讛 讚诇讗讜 讻诇 讻诪讬谞讬讛 讚谞讜转谉 诇讛驻住讬讚 诇诪拽讘诇 诇讗讞专 砖谞讙诪专 讛诪注诪讚 砖诇砖转谉 讻讬讜谉 讚拽谞讛 讘专砖讜转讬讛 拽讬讬诪讬 讜讗诐 诪讜讚讛 讛谞讜转谉 砖讟注讛 讬砖诇诐 诪砖诇讜 讜讻谉 讘讛讜讚讗转 讛诪拽讘诇 诇讞讜讚 诇讗 诪讛谞讬 诇讞讝讜专 注诇 讛谞讜转谉 讗驻讬诇讜 讗诐 讛谞讜转谉 谞转谉 诇诪拽讘诇 讘转讜专转 驻专讬注转 讞讜讘 诇讗讜 讻诇 讻诪讬谞讬讛 讚诪拽讘诇 砖讛讜讗 讛诇讜讛 诇讞讜讘 讘讛讜讚讗转讜 讗转 讛诪诇讜讛 讻诇 讝讛 诪讘讜讗专 讘诇砖讜谉 讛专讗"砖 讝"诇 注"砖. 诇讻讱 讻转讘讜 讛转讜住驻讜转 砖讻讜诇诐 诪讜讚讬诐 讗讜 砖讬砖 注讚讬诐 砖讟注讜 讗讘诇 拽砖讛 讚讗"讻 讗诪讗讬 讗转讬 诇讚讬谞讗 拽诪讬讛 讚专"谞 讜注讬讬谉 讘住诪讜讱:


讘讗"讚 讜诪砖诪注 诪讚讘专讬讛诐 讚诪谞驻砖讬讛 讗讬谉 谞讗诪谉 讻讜' 讗注"讙 讚讗讬转 诇讬讛 诪讬讙讜 讚讗讬 讘注讬 讗诪专 讞讝专转讬 讜驻专注转讬 讻讜' 注讻"诇. 讜讛专砖讘"讗 讝"诇 讘讞讬讚讜砖讬讜 讻转讘 讚讗讬讻讗 诇诪讬诪专 讚讛讬讻讗 讚讗讬讻讗 诪讙讜 诪讛讬诪谉 讗诇讗 讚讛讻讗 诇讬讻讗 诪讬讙讜 讚驻专注转讬 诪砖讜诐 讚拽谞讬 诪讬谞讬讛 讜拽讬"诇 住转诐 拽谞讬谉 诇讻转讬讘讛 注讜诪讚 讜转讜 诇讗 诪讛讬诪谉 诇讜诪专 驻专注转讬 注"砖 讘讗专讬讻讜转 讜讘讗诪转 砖专讜讘 讛驻讜住拽讬诐 讻转讘讜 讚讘拽谞讬谉 诇讗 诪爪讬 诇诪讬讟注谉 驻专注转讬 讗讘诇 诪诇砖讜谉 讛转讜住' 讻讗谉 讜讚讗讬 谞专讗讛 讚住讘专讬 讚讘拽谞讬谉 讘诇讗 砖讟专 谞诪讬 诪爪讬 诇诪讬讟注谉 驻专注转讬 讜注讬"诇 讚讛讗 讚拽讬"诇 住转诐 拽谞讬谉 诇讻转讬讘讛 注讜诪讚 讛讬讬谞讜 讘拽谞讬谉 砖诇 诪讻专 讜诪转谞讛 讗讜 砖诇 讛诇讜讗讛 砖注讜诪讚转 诇讝诪谉 讜诇讟专讜祝 诪诪砖注讘讚讬 讜讘讻讛"讙 讗诪专讬谞谉 砖驻讬专 住转诐 拽谞讬谉 诇讻转讬讘讛 注讜诪讚 讚讗诇"讻 诇诪讛 讛讟专讬讞 诇注砖讜转 拽谞讬谉 讜讻讬讜谉 讚诇讻转讬讘讛 注讜诪讚 讗讬 讗讬转讗 讚驻专注讬' 讗讬讘注讬讗 诇讬讛 诇讗讜讚讜注讬 诇住讛讚讬 诪砖讗"讻 讘注讜讘讚讗 讚讙讬谞讗讬 讚讛讻讗 砖诇讗 注砖讜 讛拽谞讬谉 讗诇讗 诇拽讬讜诐 讛诪注诪讚 砖诇砖转谉 讚诇讗讜 讻"注 讚讬谞讗 讙诪讬专讬 讜谞专讗讬谉 讛讚讘专讬诐 讚拽谞讬谉 讻讬 讛讗讬 诇讗 谞讬转谉 诇讻转讜讘 讜讗"讻 讬讻讜诇 诇讟注讜谉 驻专注转讬 讜讗驻"讛 诪砖诪注 诇讛讜 讚诇讗 诪爪讬 诇诪讬讟注谉 讟注讬转讬 讘诪讬讙讜 讚驻专注转讬 讻谉 谞"诇. 讜讘注讬拽专 讚讘专讬讛诐 砖讻转讘讜 讚诇讗 诪爪讬 诇诪讬讟注谉 讟注讬转讬 讘诪讬讙讜 讚驻专注转讬 谞专讗讛 诇讻讗讜专讛 讚讛"讛 讘诪讬讙讜 讚诇讛讚"诐 讻讙讜谉 讚诇讬讻讗 住讛讚讬 注诇 讛诪注诪讚 讙' 讗驻"讛 诇讗 诪爪讬 诇诪讬讟注谉 讟注讬转讬 讘诪讬讙讜 讚诇讛讚"诐 讜讛讗 讚谞拽讟讜 诪讬讙讜 讚驻专注转讬 讛讬讬谞讜 讚诇讗 驻住讬拽讗 诇讛讜 诪讬讙讜 讚诇讛讚"诐 讚诪住转诪讗 讗讬讻讗 注讚讬诐 讗讘诇 讚诇讗 诪讛讬诪谉 诇讜诪专 讟注讬转讬 讘诪讬讙讜 讚驻专注转讬 诪讜讻讞 砖驻讬专 诪讚专"讞 讜专"转 讜注"讻 讚讛讻讬 讛讜讗 讚讗讬 住"讚 讚讘诪讬讙讜 讚诇讛讚"诐 谞诪讬 诇讗 诪讛讬诪谉 诇讜诪专 讟注讬转讬 讗"讻 诪讗讬 讚讜讞拽讬讛 讚专"讞 讜专"转 诇讗讜拽诪讬 注讜讘讚讗 讚讙讬谞讗讬 讘讚讜讞拽讗 讻讙讜谉 讚讗讬讻讗 住讛讚讬 讚讟注讬 讗讜 讚诪讜讚讜 讻讜诇讛讜 讚讝讛讜 讚讜讞拽 讙讚讜诇 讚讗"讻 讗诪讗讬 讗转讜 诇讚讬谞讗 拽诪讬讛 讚专"谞 讚讛讗 讛讙谞谞讗 讛谞讜转谉 爪专讬讱 诇砖诇诐 诇诪专讬 讗专注讗 讛讞讜讘 砖诇讜 讻讬讜谉 砖讬讜讚注 砖讟注讛 讗讜 诇砖诇诐 诇讙谞谞讗 讛讞讜讘 砖诇讜 讗诐 诇讗 砖谞爪讟专讱 诇讜诪专 砖讛讙谞谞讗 讛谞讜转谉 讛注谞讬 讗讜 讛诇讱 诇诪"讛 讜讘驻砖讬讟讜转 讛讜讬 诇讛讜 诇讗讜拽诪讬 注讜讘讚讗 讚讙谞谞讗 讘注谞讬谉 讚诇讬讻讗 住讛讚讬 注诇 讛诪注诪讚 砖诇砖转谉 讜注诇 讛拽谞讬谉 讗诇讗 讛讻诇 谞注砖讛 讘讛讜讚讗转 注爪诪谉 砖讗"爪 注讚讬诐 讗祝 讘拽谞讬谉 讚诇讗 讗讬讘专讬 住讛讚讬 讗诇讗 诇砖讬拽专讗 讻讚讗讬转讗 讘住讬' 拽爪"讛 讜诪砖"讛 诪讛讬诪谉 诇讜诪专 讟注讬转讬 讘诪讬讙讜 讚诇讛讚"诐 讗注"讻 讚讘讻诇 注谞讬谉 诇讗 诪讛讬诪谉 讗祝 讘诪讬讙讜 讚诇讛讚"诐 讗诇讗 砖讬砖 诇讛转讬讬砖讘 讘讚讘专 诪"讟 讚诇讗 诪讛讬诪谉 讘砖诇诪讗 讛讗 讚诇讗 诪讛讬诪谉 讘诪讬讙讜 讚驻专注转讬 讬砖 诇讜诪专 讚讛讜讬 诇讬讛 讻诪讬讙讜 讘诪拽讜诐 注讚讬诐 讚讻讬讜谉 讚讗讬讻讗 注讚讬诐 注诇 讛诪注诪讚 砖诇砖转谉 讜讞讝拽讛 砖诇讗 讛转讞讬讬讘 讘驻谞讬讛诐 讗讗"讻 讬讜讚注 讘讘讬专讜专 砖讛讜讗 讞讬讬讘 讜讛讜"诇 讻讗讬诇讜 讬讜讚注讬诐 讛注讚讬诐 砖诇讗 讟注讛 (讜讻诪讜 砖讚拽讚拽 讛专讬"祝 讝"诇 讚讗诇"讻 讘讻诇 讛砖讟专讜转 谞诪讬 诇讬讟注讜谉 讟注讬转讬 讜谞"诇 讘讻讜讜谞转讜 讚谞讛讬 讚诇讗 诪爪讬 诇诪讬讟注谉 诇讛讚"诐 砖讛注讚讬诐 诪讻讞讬砖讬谉 讗讜转讜 讜诇讗 诪爪讬 诇诪讬讟注谉 驻专注转讬 诪砖讜诐 讚讗"诇 砖讟专讱 讘讬讚讬 诪讗讬 讘注讬 讗讘诇 讟注讬转讬 砖讗讬谉 讛注讚讬诐 讬讻讜诇讬谉 诇讛讻讞讬砖讜 讗诪讗讬 诇讗 诪讛讬诪谉 讗祝 讘砖讟专 讗注"讻 讚讻讬讜谉 砖讛转讞讬讬讘 注爪诪讜 讘驻谞讬 讛注讚讬诐 讬讚讜注 讘讘讬专讜专 讚诇讗 讟注讛 讜讗"讻 讛"讛 讘谞讬讚讜谉 讚讬讚谉 讝讛 谞"诇 讘专讜专 讘讻讜讜谞转讜 讜谞住转诇拽讛 转诪讬讛转 讛砖"讱 讘住讬诪谉 驻"讗 住注讬祝 讻"讙 住注讬祝 拽讟谉 住' 诪诇砖讜谉 讛专讬"祝 讝"诇 讜讗讬谉 讘讝讛 讛讻专注 诇讚讬谉 砖诇讜 讚讛专讬"祝 讝"诇 诇讗 讗讬讬专讬 讗诇讗 讘拽谞讬谉 注"砖 讜讚讜拽) 讛讚专讬谞谉 诇砖诪注转讬' 讚诇驻"讝 转讜 诇讗 诪讛讬诪谉 讘诪讬讙讜 讚讛讜"诇 讻诪讬讙讜 讘诪拽讜诐 注讚讬诐 讗讘诇 讛讬讻讗 讚诇讬讻讗 注讚讬诐 注诇 讛诪注诪讚 讙' 讗诪讗讬 诇讗 诪讛讬诪谉 诇讜诪专 讟注讬转讬 讘诪讬讙讜 讚诇讛讚"诐 讻讬讜谉 讚诇讬讻讗 注讚讬诐 讜诇讬讻讗 诇诪讬诪专 讚讗驻"讛 讛讜"诇 讻诪讬讙讜 讘诪拽讜诐 讞讝拽讛 讚讞讝拽讛 讻讬讜谉 砖讛讜讚讛 讘诪注诪讚 讙' 讜讗诪专 转谉 驻住拽讛 诇诪讬诇转讗 讜讘讜讚讗讬 诇讗 讟注讛 讜讻讛讛讬讗 讚讗诪专讬谞谉 住讜祝 驻专拽 讙讟 驻砖讜讟 讘砖讻"诪 砖讗诪专 转谞讜 诇讗 诪爪讜 讛讬讜专砖讬诐 诇讜诪专 讞讝专 讜讗诪专 讗讘讗 驻专注转讬 讜讛讬讬谞讜 讟注讬转讬 讻诪"砖 讛转讜住驻讜转 砖诐 讜诪砖讜诐 讚讗诪专 转谞讜 驻住拽讛 诇诪讬诇转讗 讜讛"谞 讚讻讜讜转讛 讚讛"讛 诇讘专讬讗 砖讗诪专 转谞讜 讚讛讗 诇讞讚 转讬专讜爪讗 讻转讘讜 讛转讜住驻讜转 讚讘砖"诪 砖讬讬讱 讬讜转专 诇讜诪专 砖讟注讛 砖讗讬谉 讚注转讜 诪讬讜砖讘转 讗诇讗 讚讗驻"讛 转讬拽砖讬 讛讗 拽讬"诇 讚诪讙讜 讘诪拽讜诐 讞讝拽讛 讛讜讗 讘注讬讗 讚诇讗 讗讬驻砖讬讟讗 讘驻"拽 讚讘"讘 讜讗诐 讻谉 驻砖讬讟讗 讚讛诪讜讞讝拽 诪爪讬 诇诪讬讟注谉 讟注讬转讬 讘诪讬讙讜 讚诇讛讚"诐 讜诇讬驻讟专 讜注讜讚 谞专讗讛 诇讬 讚讛讻讗 诇讗 诪讬拽专讬 诪讬讙讜 讘诪拽讜诐 讞讝拽讛 讻讬讜谉 砖讛讞讝拽讛 讙讜驻讗 讗讬谞讛 讬讚讜注讛 诇谞讜 讻讬 讗诐 诪驻讬讜 讗谞讜 讞讬讬谉 讜讛讜讬 诇讬讛 讛驻讛 砖讗住专 讻讜' 诪讛 砖讗讬谉 讻谉 讘讛讛讬讗 讚驻专拽 拽诪讗 讚讘"讘 讜讻讬讜爪讗 讘讜 砖讛讞讝拽讛 讬讚讜注' 诇谞讜 讘注讚讬诐 砖讬砖 注讚讬诐 注诇 拽讘讬注转 讛讝诪谉 讜讞讝拽讛 砖讗讬谉 驻讜专注 转讜讱 讝诪谞讜 讜注诇 驻讬 住讘专讗 讝讜 讛谞讻讜谞讛 谞转讬讬砖讘讛 转诪讬讛转 讛转讜住驻讜转 住"驻 砖谞讬 讚讻转讜讘讜转 讙讘讬 讞讝拽讛 讗讬谉 注讚讬诐 讞讜转诪讬谉 注诇 讛砖讟专 注"砖 讜诪讘讜讗专 讗爪诇讬谞讜 讘讗专讬讻讜转 讜讗"讻 讛讚专讗 拽讜砖讬讗 诇讚讜讻转讗 讗诪讗讬 诇讗 诪讜拽讬 诇注讜讘讚讗 讚讙讬谞讗讬 讚讛讻讗 讘讚诇讬讻讗 住讛讚讬 讜诪讛讬诪谉 讘诪讬讙讜 讚诇讛讚"诐. 讜讛谞诇注"讚 讚讗驻讬诇讜 讘讚诇讬讻讗 住讛讚讬 诇讗 砖讬讬讱 讟注讬转讬 讘诪讬讙讜 讚诇讛讚"诐 讚诪诪"谞 讗诐 讬讟注讜谉 诇讛讚"诪 讬砖 注讚 讗讞讚 砖诪讻讞讬砖讜 讜拽讬"诇 讚诪讬讙讜 讘诪拽讜诐 注"讗 诇讗 讗诪专讬谞谉 砖讛专讬 讗诐 谞讗诪专 讚讛讬讻讗 砖讛谞驻拽讚 讗讜 讛诇讜讛 讻讜驻专 讜讗讬谞讜 专讜爪讛 诇砖诇诐 诇讛诪拽讘诇 讗驻"讛 谞驻讟专 讛谞讜转谉 诪讛诪拽讘诇 讻诪"砖 讛专讬"祝 讝"诇 住"驻 讛诪拽讘诇 讗"讻 转讜 诇讗 诪讬拽专讬 讛谞讜转谉 谞讜讙注 讘注讚讜转 讜讛讜"诇 注"讗 讜讗诐 谞讗诪专 讻砖讬讟转 讛专讗"砖 讝"诇 讜住讬讬注转讜 讚诇讗 谞驻讟专 讛谞讜转谉 讜爪专讬讱 诇砖诇诐 诇诪拽讘诇 讗诐 讛讜讗 讘注诇 讞讜讘 讗"讻 诪讬拽专讬 讛诪拽讘诇 注讚 讗讞讚 诇住讬讬注 诇讛谞讜转谉 谞讙讚 讛谞驻拽讚 讜讗"讻 转讜 诇讗 诪讬拽专讬 诪讬讙讜 讚谞讬讞讗 诇讬讛 诇讟注讜谉 讟注讬转讬 讜诪砖"讛 诇讗 诪讛讬诪谉 讻谉 谞"诇 讜讬砖 诇讚拽讚拽 讘讝讛 诪诇砖讜谉 讛专诪"讗 讝"诇 砖讛讻专讬注 讙"讻 讘住讬诪谉 拽讻"讜 讚讘讚诇讬讻讗 住讛讚讬 讬讻讜诇 诇讟注讜谉 讟注讬转讬 讗诇讗 讚谞专讗讛 砖讛讜讗 住讜讘专 讻砖讬讟转 讛专砖讘"讗 讜讛专"谉 讝"诇 讚讘诇讬讻讗 住讛讚讬 诇讗 讛讜讬 讞讝拽讛 讻诇诇 诇讜诪专 砖诇讗 讛讜讚讛 讗讗"讻 讬讚讜注 诇讜 讘讘讬专讜专 讜诇驻"讝 讗驻讬诇讜 讘诇讗 诪讬讙讜 讬讻讜诇 诇讜诪专 讟注讬转讬 讜讚诇讗 讻诪"砖 讛砖"讱 砖诐 住"拽 住' 讚讟注诪讬讛 讚专诪"讗 讜讛诪讞讘专 诪砖讜诐 诪讬讙讜 讚诇讛讚"诐 讜讗"讻 转讬拽砖讬 讛讗 讛讜"诇 诪讬讙讜 讘诪拽讜诐 注"讗 讗注"讻 讚讟注诪讗 讚专诪"讗 讻诪"砖. 讜诇讚注转讬 爪"注 诪讗讬 砖谞讗 诪讛讛讬讗 讚住讜祝 驻专' 讙讟 驻砖讜讟 讚讘讚讗诪专 转谞讜 驻住拽讛 诇诪讬诇转讗 讜诪砖诪注 讚诇讗讜 讚讜拽讗 砖讻"诪 讗诇讗 讻"砖 讘讘专讬 砖讗诪专 转谞讜 讻诪"砖 讘砖诐 讛转讜住' 砖诐 讜讙诐 诇砖讜谉 讛转讜住' 砖诐 爪"注 讚讘转讬专讜抓 讛专讗砖讜谉 诪讜拽讬 诇讙讬谞讗讬 讚讛讻讗 诪砖讜诐 拽谞讬谉 讚讜拽讗 讜拽砖讬讗 诇讬讛 转讬驻讜拽 诇讬 讚讗诪专 转谞讜 讜讛专讘讛 讬砖 诇讬 诇讚拽讚拽 讘讚讬谞讬诐 讗诇讜 讘诇砖讜谉 讛砖"讱 住讬' 驻"讗 讜住讬诪谉 拽讻"讜 讜讗讬谉  讻讗谉 诪拽讜诪讜 诇讛讗专讬讱 讗讜诇讬 讬讝讻谞讬 讛' 诇讛讗专讬讱 讘讘讬讗讜专讬 诇讞"诪 讘注讝讛"讬 讜讚讜拽 讛讬讟讘:


讘讚"讛 讜诪专 住讘专 讛讜诇讱 诇讗讜 讻讝讻讬 讜讛砖转讗 住讘专 讻讜' 诇讗讜 注讬拽专 讟注诐 讛讜讗 注讻"诇. 讜诇讜诇讬 讚讘专讬讛诐 讬砖 诇驻专砖 诪讗讬 诇讗讜 讚拽讗诪专 砖诪讜讗诇 诪转讜讱 砖讞讬讬讘 讘讗讞专讬讜转讜 讗驻讬诇讜 讗讬 讛讜诇讱 诇讗讜 讻讝讻讬 诇讗 讛讬讛 讬讻讜诇 诇讞讝讜专 诪砖讜诐 讚讛讜"诇 转讜驻住 诇讘"讞 讗诇讗 诪转讜讱 砖讛诪砖诇讞 讞讬讬讘 讘讗讞专讬讜转 讛讜"诇 讻转讜驻住 诇讘"讞 讘诪拽讜诐 砖讞讘 诇讗讞专讬诐 讚讗住拽讬谞谉 诇注讬诇 讚诇讗 拽谞讛 讜讻谉 谞"诇 诪诇砖讜谉 讛专讗"砖 讝"诇 注"砖:


讘讚"讛 诇住讜祝 讗砖转诪讬讟 诇讛讜 讻讜' 讗注"讙 讚诇讗 讛讜讞讝拽讜 讻驻讬专砖"讬 讻讜' 注讻"诇. 讚讘专讬讛诐 讘讝讛 转诪讜讛讬谉 诪讗讚 讚讘讗砖专转' 讚讛讬讬谞讜 诪诇讜讛 诇讗 砖讬讬讱 诇讜诪专 讗讬谉 专讜爪讛 砖讬讛讗 驻拽讚讜谞讜 讘讬讚 讗讞专 讗诇讗 讚讜拽讗 讘驻拽讚讜谉 讜诪讛 砖讻转讘 诪讛专砖"讗 讝"诇 讘讝讛 讚讘专讬讜 讚讞讜拽讬谉 诪讗讚 讜讗驻砖专 诇驻专砖 讚讛讗讬 讗砖专转讗 讚住专讘诇讗 讛讬讛 讻注讬谉 驻拽讚讜谉 讻讙讜谉 砖讛诪注讜转 讛讬讜 爪讘讜专讬谉 讜诪讜谞讞讬谉 砖诐 讘注讬谉 讜诇注讬诇 诪砖诪注 诇讛讚讬讗 讚讗驻讬' 讘诪注讜转 砖诇 驻拽讚讜谉 谞诪讬 砖讬讬讱 讗讬谉 专讜爪讛 讗注"讙 讚讛诇讛 讞讬讬讘 讘讗讞专讬讜转讜 诪"诪 讗讬讻讗 拽驻讬讚讗 讗驻讬诇讜 讘诪注讜转 讚讛谞讬 讞专讬驻讬 讟驻讬 讜讻讚讜诪讛 讜讗驻砖专 讚诇砖讜谉 讗砖专转讗 诪砖诪注 诇讛讜 讛讻讬 讜讻诪"砖 讘住' 拽讬拽讬讜谉 讚讬讜谞讛 砖讛注专讜讱 驻讬专砖 讘注谞讬谉 讗讞专. 讜诇讜诇讬 讚诪住转驻讬谞讗 讛讬讛 谞专讗讛 诇讬 砖谞驻诇 讗讬讝讛 讟注讜转 讘住驻专讬诐 砖讻诇 讚讘专讬 讛转讜住驻讜转 讗讬谞谉 注诇 诇砖讜谉 诇住讜祝 讗砖转诪讬讟 诇讛讜 讚讛讬讬谞讜 注讜讘讚讗 讚专讘 砖砖转 讜专讘 讬讜住祝 讗诇讗 讗注讜讘讚讗 讚专讘 讗讞讬 讘专讘讬 讬讗砖讬讛 讜专' 讚讜住转讗讬 讘专 讬谞讗讬 拽讗讬 砖讘讚讬谉 诇讗 讛讬讜 讬讻讜诇讬谉 诇讻讜驻讜 讜讛转诐 讗"砖 讚讘驻拽讚讜谉 讛讜讬 讛讗讬 讻住讗 讚讻住驻讗 讜讻诪"砖 谞专讗讛 诪诇砖讜谉 专讘讬谞讜 转诐 讘转砖讜讘讛 砖讛砖讬讘 诇专讘谞讬 专注讙谞砖讘讜专讙 讻诪讜 砖讛讜讗 讘诪专讚讻讬 讘驻"拽 讚讙讬讟讬谉 注"砖:


讘讙诪专讗 转谞讬讗 讻讜讜转讬讛 讚专讘 讻讜'  讜讗注"讙 讚诇拽诪谉 驻专拽 讛转拽讘诇 诪住拽讬谞谉 讚专讘 讙讜驻讗 诪住驻拽讗 诇讬讛 讗讬 讛讜诇讱 讻讝讻讬 讻专讘讬 讗讜 讻专' 谞转谉 讚讛讜诇讱 诇讗讜 讻讝讻讬 讜诪砖"讛 驻住讬拽 讚讗讬谉 讬讻讜诇 诇讞讝讜专 讚住驻拽 诪诪讜谞讗 诇拽讜诇讗 讗驻"讛 诪讬讬转讬 砖驻讬专 转谞讬讗 讻讜讜转讬讛 讚专讘 讚谞讛讬 讚讗讬讻讗 诇讗讜拽诪讬 讘专讬讬转讗 讻专讘讬 诪"诪 砖诪注讬谞谉 讚诇讗 讗诪专讬谞谉 诪转讜讱 砖讞讬讬讘 讘讗讞专讬讜转讜 讜注讬讬谉 诇拽诪谉 讘讞讬讚讜砖讬谞讜 驻专拽 讛转拽讘诇:





讞讬讚讜砖讬 讛专讬"诪

讙诪专讗 讗讬转诪专 讛讜诇讱 拽' 诇驻诇讜谞讬, 砖讗谞讬 讞讬讬讘 诇讜 专讘 讗诪专 讞讬讬讘 讘讗讞专讬讜转讜 讜讗诐 讘讗 诇讞讝讜专 讗讬谞讜 讞讜讝专. 讜砖诪讜讗诇 讗' 诪转讜讱 砖讞讬讬讘 讻讜' 讞讜讝专. 诇讻讗讜专讛 诪讛 讚讗诪专 专讘 讞讬讬讘 讘讗讞专讬讜转讜 驻砖讬讟讗 讚砖诇讗 诪讚注转 诇讗 谞驻讟专 讜讛讜诇"诇 专拽 砖讗讬谞讜 讞讜讝专. 讜爪"诇 讚谞拽讬讟 专拽 诇专讘讜转讗 讗祝 讚讞讬讬讘 讻谞"诇 诪"诪 讗讬谞讜 讞讜讝专 诇讗驻讜拽讬 诪讚砖诪讜讗诇 讜讚讜讞拽. 讜谞"诇 诇诪讗讬 讚诪砖诪注 讞讜诇讬谉 住讜祝 驻' 讗讜转讜 讜讗转 讘谞讜 讚' 驻专拽讬诐 讻讜' 讚诪讜拽讬 诇讛 讘讝讜讻讛 注"讬 讗讞专 讚驻' 讚讝讻讜转 讻讜' 讝讻讬谉 讻讜' 讜转谞谉 讗讬 诪转 诇诇讜拽讞 讜转诪讜讛 讚拽讬"诇 讛讙讚讬诇讜 讬讻讜诇讬谉 诇诪讞讜转 讜讻谉 讘讻诇 讝讻讜转 讻砖讗讬谞讜 专讜爪讛 讻砖谞讜讚注 讜讻讬讜谉 砖诪转 讻讜' 诇诪讛 讬驻住讬讚 诇讜拽讞. 讜讛讬' 谞专讗讛 讚讚讜拽讗 讻砖诇讗 谞讜诇讚 讚讘专 讗讞专 讻讱 拽讜讚诐 砖谞讜讚注 诇讜 讘讝讛 讗讬 诪讜讞讛 讗讬讙诇讗讬 诇诪驻专注 砖诇讗 讛讬' 讝讻讜转 讜讛讜讻讬讞 住讜驻讜 注"转 讚讛讗 讞讝讬谞谉 砖讗讬谞讜 专讜爪讛 诪砖讗"讻 讘谞讜诇讚 讗讞"讻 讻诪讜 诪转 讛谞"诇 讚诇讗 砖讬讬讱 讗讬讙诇讗讬 讻讜' 讚诪讛"讟 讛讜讗 讚讗讬谉 专讜爪讛 砖驻讬专 讬"诇 讻讬讜谉 讚讛讬' 讗讝 讝讻讜转 诇拽谞讜转 讜讗祝 砖讬讛讬' 讘讗讞专讬讜转讜 诪转 讻讜' 讻讻诇 诪拽讞 砖讗讬谉 讛诪讜讻专 诪专讜爪讛 专拽 砖讬讛讬' 注诇 诇讜拽讞 讛住驻拽 讗讞专讬讜转 讚讗讞专 讻讱 讻诪"砖 转讜住' 讻转讜讘讜转 驻专拽 讗注"驻 讚讗诇"讛 诇讗 讛讬' 诪讜讻专 讗"讻 讘讚"驻砖爪专讬讱 诇讘砖专 讜讛讜讬 讝讻讜转 讙诐 讝讛 诇拽谞讜转 诇讞诇讜讟讬谉 砖讬讛讬' 住' 讗讞专讬讜转 注诇讬讜 讜砖驻讬专 讗谞谉 住讛讚讬 讗讝 讝讻讜转 讛讜讗 讜讛讬' 注讜砖讛讜 砖诇讬讞 诇拽谞讜转讜 讻谞"诇. 讜砖驻讬专 讗祝 砖诪转 讛砖讜专 诇诇讜拽讞 讻谞"诇 讜讗祝 砖讗讬谞讜 专讜爪讛 注转讛 诇讗 砖讬讬讱 讛讜讻讬讞 住讜驻讜 讻谞"诇. 讜讗"讻 讘讛讜讞讝拽 讻驻专谉 讻讚诪讜拽讬 诇拽诪谉 讛讘专讬讬转讗 讚讛讜讗 讝讻讜转 讙诪讜专 诪讛 砖讝讜讻讛 讝讛 谞讬诪讗 讻砖诪讜讗诇 讚转诇讬讗 讛讗 讘讛讗 讚诪转讜讱 砖讞讬讬讘 讻讜' 讞讜讝专 讗"讻 讛"讗 诇讛讬驻讜讱 讚讗讬谉 讞讬讬讘 讘讗讞专讬讜转 讻诇诇 讚讛讜讬 讝讻讜转 讙诐 砖讬讛讬' 讘讗讞专讬讜转 讛诪诇讜讛 讜讛讬' 注讜砖讛讜 砖诇讬讞 诇讝讻讜转 砖讬驻讟讜专 诇讜讛 诇讙诪专讬 讻讚讬 砖诇讗 讬讜讻诇 诇讞讝讜专 讻谞"诇. 讜砖驻讬专 拽诪"诇 讚讞讬讬讘 讘讗讞专讬讜转 讜讛讬讬谞讜 诪砖讜诐 讚诇讗 转诇讬讗 讻讜' 讜讬讻讜诇 诇讛讬讜转 砖谞讬讛诐 讜砖讜讘 讛讜讬 讝讻讜转 专拽 砖讗"讬 诇讞讝讜专 讜讞讬讬讘 讘讗讞专讬讜转. 讜讬砖 谞"诪 讛讬讻讗 砖诪转谞讛 讘驻讬专讜砖 讝讻讬 注"转 讗诐 讗讛讬' 驻讟讜专 诪讗讞专讬讜转 讚讘讝讛 讗诐 讬讛讬' 讞讬讬讘 讘讗讞专讬讜转 讬讜讻诇 诇讞讝讜专 砖讜讘 讘讛讜讞讝拽 讻驻专谉 讬"诇 讚驻讟讜专 诪讗讞专讬讜转 讚讙诐 讻讛"讙 讝讻讜转 讻谞"诇. 讜讗祝 讚讗讬谞讜 专讜爪讛 诪诇讜讛 讗讞"讻 讻砖谞讗讘讚 诇讗 诪讛谞讬 讚诇讗 砖讬讬讱 讛讜讻讬讞 住讜驻讜 讻谞"诇. 讜诪"诪 诇讗 诪爪讬谞讜 讘驻讜住拽讬诐 讘讝讻讜转 砖诇讗 讘驻谞讬讜 讻讛"讙 讗祝 砖谞讜诇讚 讗讞"讻 讚讘专 讚诪砖讜诐 讛讻讬 讛讚专 讘讬' 讜爪"注:


诇讻讗讜专讛 讛讗 砖诇讗 驻诇讬讙讬 讘讗讜诪专 讝讻讬 爪"诇 讚拽诪"诇 专讘讜转讗 讚讛讜诇讱 讻讝讻讬. 讜讬"诇 诇讛讬驻讜讱 讚讘讝讻讬 谞讛讬 讚讗"讬 诇讞讝讜专 砖讬讛讬' 砖诇讜 讻诪拽讜讚诐 诪诇讜讛 讜谞注砖讛 驻拽讚讜谉 注"讬 讝讻讜转 讝讛 讚讗"讗 讝讜讻讛 讘砖诇讜 诇讗讞专讬诐 讜讝讜讻讛 注讬"讝 讚讛讜讬 砖诇 诪诇讜讛 诪讬讜讞讚 诪注讜转 讗诇讜 诇驻专注讜谉. 讗讘诇 讘诪讛 讝讻讛 砖讬讛讬' 讘讬讚讜 诇讬转谉 讛讜讗 诇诪诇讜讛 讛讗 讘诇讗 讛讜讞讝拽 讻驻专谉 讗讚专讘讗 砖讬讬讱 讙诐 讘讝讛 讗"专 砖讬讛讬' 驻拽讚讜谞讬 讘讬"讗 讜爪专讬讱 诇讛讞讝讬专讜 诇诇讜讛 砖讬讛讬' 驻拽讚讜谉 讘讬讚讜 讜讬讞讝讜专 诇诪诇讜讛 诪注讜转 讗诇讜 讚讘诪讛 砖讗诪专 讝讻讬 讗讬谉 讻讗谉 砖讜诐 讛讜讻讞讛 砖讬讛讬' 讛诇讛 讛谞讜转谉 诇诪诇讜讛. 讜诇讻讱 讚讜拽讗 讘讛讜诇讱 讚讛讜讬 讻讝讻讬 讜诪"诪 讗诪专 诇讜 讛讜诇讱 讜转谉 讻讜' 砖驻讬专 讻讬讜谉 砖讝讻讛 讙诐 讘讝讛 讝讻讛 砖讬转谉 诇诪诇讜讛 讜讛讬讬谞讜 砖驻讬专砖"讬 讝"诇 讘讗 诇讞讝讜专 诪砖讜诐 砖诪讗 讬讗谞住 讘讬讚讱 讻讜' 讛讬讬谞讜 讗祝 砖讗讬谞讜 专讜爪讛 诇讞讝讜专 诪讛讝讻讜讬 诪注讜转 讗诇讜 专拽 砖讞讜讝专 诪诪讛 砖讘讬讚 讛砖诇讬讞 砖讬讞讝讬专讛讜 诇讜 讙"讻 讗讬谉 讬讻讜诇 诇讞讝讜专 讻谞"诇. 讜拽砖讛 讘讗诪转 诇诪讛 讗讬"诇 讘砖诇诪讗 讙讜祝 讛诪注讜转 讬"诇 讙诐 讘诇讗 讛讜讞讝拽 讻驻专谉 讛讜讬 讝讻讜转 砖讛讬讛 专拽 讞讜讘 讜注转讛 讘讝讻讜转 讝讛 谞注砖讛 诪诪讜谉 砖诇讜 讘注讬谉 讗讘诇 诇注谞讬谉 砖讬讜诇讬讻谞讜 讛砖诇讬讞 诇讗 讚诪讛 讝讻讜转 讛讜讗. 讜爪"诇 讘讗诪转 讚讜拽讗 讘讛讜讞讝拽 讻驻专谉 讛讜讗 讚讗讬"诇 讙诐 诪讝讛 砖讙诐 讝讛 讝讻讜转 砖诇讗 讬讞讝讜专 诇诇讜讛 讗祝 讘转讜专转 驻拽讚讜谉. 讗讘诇 讘诇讗 讛讜讞讝拽 讻驻专谉 讗讬谞讜 讝讻讜转 讻诇诇 讜讗祝 讚讗诪专 诇讬讛 讛讜诇讱 诪"诪 诪爪讚 讚讘讜专讜 讬讻讜诇 诇讞讝讜专 讘讜 讜讝讻讜转 诇注谞讬谉 讝讛 诇讗 讛讜讬 讻诇诇 讻谞"诇. 讜讛讬讻讗 讚讙诐 讛砖诇讬讞 专讙讬诇 诪诇讜讛 诇讛驻拽讬讚 讗爪诇讜 讚诇讗 砖讬讬讱 讗讬谉 专爪讜谞讬 讬"诇 讻讬讜谉 讚诇注谞讬谉 讙讜祝 讛诪诪讜谉 讛讜讬 讝讻讜转 砖讬讛讬' 讚诪诇讜讛 诇驻专注讜谉 讜讻讗诇讜 注砖讗讜 诪诇讜讛 砖诇讬讞 讜讻讬讜谉 讚诪注讜转 讛诪诇讜讛 讛谉 讘讬讚讜 诪爪讚 讛诪诇讜' 砖讜讘 讛诇讜讛 诇讗讜 讘注"讚 讚讬讚讬' 砖讬讜讻诇 诇讞讝讜专 砖讬转谞谞讜 诇讜 砖讛讜讗 讬讞讝讬专谞讜. 讗"讻 讗祝 讗讬 诇讗 讗"诇 讛讜诇讱 专拽 讝讻讬 讙"讻 讛讚讬谉 讻谉 讚讗讬"诇 砖专拽 讬讝讻讛 讜讬讞讝讬专谞讜 讚砖讜讘 驻拽注 讻讞讜 讜讗祝 讚讛讬讻讗 讚谞砖讗专 讞讬讜讘 讗讞专讬讜转 诇讗 砖讬讬讱 诇讗讜 讘注"讚 讚讬讚讬讛 讻讚讗诪专 驻' 诪砖讛"谞 讚讜拽讗 讚诪砖转注讬 讻讜' 讘讗讞专讬讜转 讻讜'. 讛讬讬谞讜 诇注谞讬谉 诇讚讜谉 注诪讜 注"砖 讗讘诇 砖讬讜讻诇 诇讞讝讜专 诪砖讬讛讬讛 讘讬讚讜 讬"诇 讚诇讗 诪讛谞讬 讗祝 砖讘讗讞专讬讜转讜 讻谞"诇 讻讬讜谉 讚讗谞谉 住讛讚讬 讘讗诇讜 注砖讗讜 砖诇讬讞 讜砖讜讘 诇讛讬驻讜讱 讗讬谉 讛讜讻讞讛 砖讬专爪讛 诪诇讜讛 砖讬讞讝讜专 讛砖诇讬讞 诇诇讜讛 诇驻拽讚讜谉 讻谞"诇 讜讗驻砖专 讘讗祝 讚讗讬谞讜 专讙讬诇 诇讛驻拽讬讚 讗爪诇 讛砖诇讬讞 讙"讻 讗诪专讬谞谉 讻讬讜谉 讚讙讜祝 讛讝讻讬讛 讛讜讬 讝讻讜转 砖讜讘 讛讜讬 讻砖诇讬讞 讜讗"讬 砖讬讛讬讛 讝讻讜转 砖讬讞讝讬专谞讜 诇讝讛. 讜讗祝 讘诇讗 讛讜讞讝拽 讻驻专谉 讻谞"诇 讜诇讗 讗诪专讬谞谉 砖讬讛讬讛 讻讗诇讜 讛驻拽讬讚 驻拽讚讜谉 砖讛讬' 讘讬讚讜 讚讛讬讛 讛讚讬谉 诇讛讞讝讬专 诇诪驻拽讬讚 讻讬讜谉 砖诇讗 谞转谉 讘转讜专转 驻拽讚讜谉 专拽 讘转讜专转 讝讻讬讛 讻谞"诇 讜砖驻讬专 讗"爪 诇讛讞讝讬专 诇讜 讻谞"诇 专拽 讘驻拽讚讜谉 驻专讬讱 砖驻讬专 讗讬谉 专爪讜谞讬 讻讜' 讚驻拽讚讜谉 讗讬谉 讻讗谉 砖讜诐 讝讻讜转 讘讙讜祝 讛诪注讜转 讚诪讛 讞讬诇讜拽 讘讬谉 砖讛讜讗 讗爪诇 诪讬 砖讛驻拽讬讚 讘注爪诪讜 讗讜 讗爪诇 讗讞专 讜诇讻讱 诇讗 诪砖谞讬 讘讛讬' 专讙讬诇 诇讛驻拽讬讚 讚诇讗 砖讬讬讱 讗讬谉 专爪讜谞讬 讻讜' 讚诪讻诇 诪拽讜诐 讗讬谉 砖讜诐 讝讻讜转 讘讝讛 讜注"讻 诪讜拽讬 专拽 讘讛讜讞讝拽 讻驻专谉 讻讜' 讚讛讜讬 讝讻讜转 讝讛 注爪诪讜 砖讬爪讗 诪转"讬 讻谞"诇. 诪砖讗"讻 诪诇讜讛 讚讙讜祝 讛讚讘专 讝讻讜转 砖讬讛讬讛 诇驻专注讜谉 砖讜讘 讬"诇 讚诇讗 诪讛谞讬 讗讬谉 专爪讜谞讬 讻讜' 砖讬讛讬讛 讞讬讬讘 诇讛讞讝讬专. 讚讚讬注讘讚 讗讬谞讜 驻砖讬注讛 讘砖讜诪专 砖诪住' 诇砖讜诪专 诇专讘讗 讚拽讬"诇 讻讜' 讜诇讗讘讬讬 讗驻砖专 讘讗诪转 讻谞"诇 讚驻诇讬讙讬 专拽 砖讬讜讻诇 诇讞讝讜专 诪讙讜祝 讛诪注讜转. 讗讜 讘专讙讬诇 诇讛驻拽讬讚 讗爪诇讜 讗讜 讘讛讜讞讝拽 讻驻专谉 讻谞"诇:


砖诐 讙诪专讗 诇讬诪讗 讘讛讜诇讱 讻讝讻讬 拽诪讬驻诇讙讬 讜讻' 转讜住' 讚讗"讻 讛讱 诪转讜讱 讚讗诪专 砖诪讜讗诇 讗讬谞讜 注讬拽专 讛讟注诐 讻诇诇 专拽 诪砖讜诐 讚诇讗讜 讻讝讻讬 注"砖 讜讚讜讞拽 讙讚讜诇 讜谞专讗讛 诇注"讚 讚讬"诇 讚讛讗 拽砖讛 诇讛专讗"砖 砖讻' 讚转讜驻住 诇讘注"讞 诪讛谞讬 诪讚讬谞讗 讘讗讬谞讜 讞讘 诇讗讞专讬诐 讗"讻 讗祝 讗讬 讛讜诇讱 诇讗讜 讻讝讻讬 诪讛谞讬 转驻讬住转讜 砖讗"讬 诇讞讝讜专. 讜注"讻 讚讻诪讜 砖讻' 讛专讗"砖 讚讬讻讜诇 诇讜诪专 拽讘诇 注诇讬讱 讗讞专讬讜转 注"砖. 讜讛讬讬谞讜 讙诐 讗讞专讬讜转 讗讜谞住讬谉 讘诪诇讜讛 注"砖. 讻谉 讻讗谉 讻讬讜谉 讚讗讬谉 讛砖诇讬讞 诪拽讘诇 注诇讬讜 专拽 讻砖"讞 讗"讬 诇转驻讜住 讻诇诇 讚砖讜讘 讞砖讜讘 讞讘 诪讛 砖讞讜讘 诇诇讜讛 讙讜驻讬讛 讚讘砖诇诪讗 诇注谞讬谉 讙讜祝 讛讞讬讜讘 讻讬讜谉 砖诪讞讜讬讘 诇驻专讜注 诇讗 诪拽专讬 讞讘. 讗讘诇 讘讗讜驻谉 讝讛 砖讬砖讗专 讞讬讬讘 讘讗讞专讬讜转 讜讗"讬 诇讞讝讜专 讗讬谞讜 诪讞讜讬讘 诇驻专讜注 讘讗讜驻谉 讝讛 诇讛讬讜转 诇讜 讘' 讛专讬注讜转讜转 讜砖讜讘 诪讬拽专讬 讞讘 砖讗"讬 诇转驻讜住. 讜讗"讻 讗祝 砖讛讜诇讱 诇讗讜 讻讝讻讬 爪专讬讱 讛讟注诐 诪转讜讱 砖讞讬讬讘 讘讗讞专讬讜转讜 讻讜' 讞讜讝专 讻谞"诇. 讗讜 讬"诇 诇诪"砖 讛专"谉 诇注讬诇 讚讛讜诇讱 讜转谉 讻讜' 讗祝 讗讬 诇讗讜 讻讝讻讬 诪"诪 拽驻讬讚讗 讗讬谞讜 讜讻讬讜谉 讚讗诐 讛讬讛 诪诇讜讛 注讜砖讛 砖诇讬讞 讗讞专 诇拽讘诇 诪讝讛 讛讬讛 诪讛谞讬 讗祝 砖讗诪专 转谉 讚砖诇讜讞讜 讻诪讜转讜 注"砖 讙讘讬 砖讟专 砖讬讞专讜专 讘专"谉 讜讗"讻 讗祝 讚讛讜诇讱 诇讗讜 讻讝讻讬 诪"诪 讝讻讬谉 诇讗讚诐 讻讜' 讜谞注砖讛 讗讞"讻 砖诇讜讞讜 诇讝讻讜转 诪讬讚 注爪诪讜 讻讗诇讜 注砖讛 诪诇讜讛 砖诇讬讞 讜诪讛谞讬 讚讘诪诪讜谉 诇讗 讘注讬谞谉 讞讝专讛 砖诇讬讞讜转 讗爪诇 讘注"讚 讻谞"诇 专拽 讚讛讬讛 爪专讬讱 砖讬讻讜讬谉 讗讞"讻 诇讝讻讜转 讗讞专 砖拽讬讘诇 讚讘拽讘诇讛 诇讞讜讚 诇讗 讝讻讛 注讚讬讬谉 讗讘诇 讗讞"讻 讛讬讛 诪讛谞讬. 专拽 诪砖讜诐 讚讞讘 诇诇讜讛 讻谞"诇 砖讬讛讬讛 讘讗讞专讬讜转讜 讜诇讗 诪讛谞讬 讝讻讬' 讛讬讻讗 砖讞讘 讜砖驻讬专 爪专讬讱 讟注诐 诪转讜讱 讻谞"诇. 注讜讚 驻砖讜讟 谞专讗讛 讻讬讜谉 讚讘诪转谞讛 讛讜诇讱 诇讗讜 讻讝讻讬 专拽 讘讞讜讘 诪砖讜诐 讚诪讞讜讬讘 讗"讻 讗讜驻谉 讝讛 讗讬谞讜 诪讞讜讬讘 诇驻专讜注 砖讬讛讬讛 注讚讬讬谉 讞讬讬讘 讘讗讞专讬讜转 讻谞"诇 讜砖讜讘 讛讜讬 讻诪转谞讛 讚讗讬谉 讻讝讻讬. 讜砖驻讬专 讟注诐 讚诪转讜讱 砖讞讬讬讘 讘讗讞专讬讜转 讛讜诇讱 诇讗讜 讻讝讻讬 讻谞"诇:


注讜讚 谞专讗讛 讚讛讗 讜讚讗讬 讗诐 诇讗 讛讬讛 讞讬讬讘 讘讗讞专讬讜转 诇讗 讛讬讛 讞砖讜讘 讝讻讜转 讻诇诇 讘讛讜诇讱 讚讛讗 讙诐 讗诐 诇讗 讬讝讻讛 讬讜诇讬讱 诇讜 专拽 讚讬讻讜诇 诇讞讝讜专 讜注讻"驻 讬讛讬讛 讘讗讞专讬讜转 诇讜讛 诪砖讗"讻 讻砖讬驻讟讜专 诪讗讞专讬讜转 讜讬讛讬' 讛诪讜诇讬讱 砖"讞 讜讚讗讬 讚讗讬谞讜 讝讻讜转 讜专拽 诪砖讜诐 讚讛讜讗 砖诇讗 诪讚注转 讜注讚讬讬谉 诇讜讛 讞讬讬讘 讘讗讞专讬讜转 讛讜讬 讝讻讜转 砖讬讝讻讛 讘砖讘讬诇讜. 讜讗"讻 讛讗 讘讻诇 讚讘专 讚讬砖 讝讻讜转 讜讞讜讘讛 讘拽讚讜砖讬谉 讜砖讞专讜专 诇专"诪 讚诇"讗 讝讻讬谉 砖诇讗 讘驻谞讬讜 诪砖讜诐 讛爪讚 讞讜讘讛. 讜拽砖讛 诇诪讛 讛讗 讘讻诇 讝讻讜转 拽讬"诇 讛讙讚讬诇讜 讬讻讜诇 诇诪讞讜转 讜讗"讻 讛讜讬 砖讜讘 转诪讬讚 讝讻讜转 讚讗诐 诇讗 讬专爪讛 讬讜讻诇 诇诪讞讜转 讜讗诐 讬专爪讛 讬讝讻讛 讜注"讻 讚讛讗 讟注诪讗 讚讝讻讬谉 砖诇讗 讘驻谞讬讜 专拽 诪砖讜诐 讗谞谉 住讛讚讬 讚讛讬讛 注讜砖讛讜 砖诇讬讞 讗诇讜 讬讚注 讻诪"砖 专砖"讬 讜讗"讻 讘讝讛 讚讬砖 爪讚 讞讜讘讛 专拽 讚讛讝讻讜转 诪砖讜诐 讚讛讜讗 砖诇讗 诪讚注转讜 讜讗"讻 诇讗 砖讬讬讱 讗讬 讛讜讬 讬讚注 讛讬' 注讜砖讛讜 砖诇讬讞 讚讗诐 讛讬' 讬讜讚注 讛讬' 讞讜讘 讜诇讗 讛讬' 注讜砖讛讜 砖诇讬讞 诪讚注转 讻诇诇 讜诇讗 诪讛谞讬 砖诇讗 诪讚注转 砖讬讞砖讘 讝讻讜转 讘砖讘讬诇 砖讛讜讗 砖诇讗 诪讚注转 讻谞"诇 讜讝讛 诪讜讻专讞. 讜讗"讻 讘讛谞"诇 讚讗诐 讛讬' 注讜砖讛讜 砖诇讬讞 讛讬' 诇讜讛 谞驻讟专 诪讗讞专讬讜转 讜诇讗 讛讬' 讝讻讜转 讻诇诇 讗"讻 砖讬讛讬' 讝讻讜转 专拽 诪砖讜诐 砖砖诇讗 诪讚注转 诇讗 诪讛谞讬 讻诇诇. 讜砖驻讬专 讗诪专 诪转讜讱 砖讞讬讬讘 讘讗讞专讬讜转 讻讻诇 诇讜讛 诪诪讬诇讗 诇讗 讛讜讬 注讜砖讛讜 砖诇讬讞 砖讬讛讬' 谞驻讟专 讛诇讜讛 诪讗讞专讬讜转 讜砖讜讘 诇讗 砖讬讬讱 讝讻讬谉 砖诇讗 讘驻谞讬讜 砖诇讗 讬讜讻诇 诇讞讝讜专 讜诪诪讬诇讗 讬讻讜诇 诇讞讝讜专 讻谞"诇. 讜讘砖诇诪讗 讗诪专 讝讻讬 讗"讻 诇讗 讬转谉 讻诇诇 讗诐 诇讗 讬讝讻讛 讗驻砖专 讚讞砖讜讘 诇讝讻讜转 讚谞注砖讛 诪谉 诪诇讜讛 驻拽讚讜谉 讻讬讜谉 砖谞讜转谉 专拽 注"转 砖讬讝讻讛. 讗讘诇 讘讛讜诇讱 讚讙诐 讗诐 诇讗 讬讝讻讛 讬讜诇讬讻谞讜 诇讜 专拽 住' 讞讝专讛 讜讚讗讬讚讗讬谉 讝讻讜转 讗诐 诇讗 讬讛讬' 讞讬讜讘 讗讞专讬讜转 讜砖驻讬专 诪转讜讱 砖讞讬讬讘 讜注"讬 讛讝讻讬讛 讗诐 讛讬' 诪讚注转 讛讬' 谞驻讟专 砖讜讘 诇讗 讛讜讬 讝讻讜转 讻诇诇 讜讬讻讜诇 诇讞讝讜专 讜讗"砖. 讗诪谞诐 讘讛讜讞讝拽 讻驻专谉 谞专讗讛 讚讙诐 砖讬讛讬' 谞驻讟专 诪讗讞专讬讜转 诪"诪 讛讜讬 讝讻讜转 诪讛 砖拽讬讘诇 讝讛 讜诇讗 讬讜讻诇 诇讞讝讜专 讻谞"诇. 讜砖讜讘 讛讜讬 讝讻讜转 讙诪讜专 讚讗谞谉 住讛讚讬 讚讙诐 讗诇讜 讬讚注 讛讬' 注讜砖讛讜 砖诇讬讞 讻谞"诇. 讜砖讜讘 讗讬谞讜 讬讻讜诇 诇讞讝讜专 讜诪"诪 讞讬讬讘 讘讗讞专讬讜转讜 讻讬讜谉 砖讛讜讗 砖诇讗 诪讚注转 讙诐 诇砖诪讜讗诇 讻谞"诇 讻诪讜 讘讻诇 讝讻讜转 讚讬讻讜诇 诇诪讞讜转 讻砖谞注砖讛 讞讜讘 讻谞"诇. 讜诪"诪 砖驻讬专 讗"讬 诇讞讝讜专 讻讬讜谉 讚讙诐 讗诐 讛讬' 谞驻讟专 诪讗讞专讬讜转 讛讬' 讝讻讜转 讜砖讬讬讱 讗谞谉 住讛讚讬 讻谞"诇. 讜诪讬讜砖讘 诇注"讚 讘讝讛 讚讗诪专 转谞讬讗 讻专讘 讘转专 讚讚讞讬 讚诇讗 驻诇讬讙讬 讘讛讜诇讱 讻讝讻讬 讜讙诐 诇讗 诪拽砖讛 讻诇诇 讗砖诪讜讗诇 专拽 转谞讬讗 讻讜'. 讜诇讛谞"诇 诪讬讜砖讘 讚讗讬 驻诇讬讙讬 讘讛讜诇讱 讻讝讻讬 诇讗 拽砖讛 讻诇诇 讗砖诪讜讗诇 讚砖诐 讚转谞讬 驻拽讚讜谉 讜注"讻 讘讛讜讞讝拽 讻驻专谉 讜讘讝讛 砖驻讬专 讙诐 讘诪诇讜讛 讛讚讬谉 讚讞讬讬讘 讘讗讞专讬讜转 讜讗"讬 诇讞讝讜专 讻谞"诇. 诪砖讗"讻 讘诇讗 讛讜讞讝拽 讻驻专谉 讚讻诇 讛讝讻讜转 专拽 诪砖讜诐 讚讞讬讬讘 讘讗讞专讬讜转 讻谞"诇 专拽 诇诪讗讬 讚讚讞讬 讚讻"注 讛讜诇讱 讻讝讻讬 专拽 讗诪专讬谞谉 诪讬讙讜 讜讛驻讬' 诇讛讬驻讜讱 诪砖讜诐 讚讞讬讬讘 讘讗讞专讬讜转 诇讻讱 讬讻讜诇 诇讞讝讜专 讜砖讜讘 讙诐 讘讛讜讞讝拽 讻驻专谉 讻谉 讗诪专 砖驻讬专 转谞讬讗 讻专讘 讻谞"诇:


砖诐 讙诪' 讚讻"注 讛讜诇讱 讻讝讻讬 讻讜'. 诪讬讙讜 讻讜' 专砖"讬 讝"诇 驻讬' 讘诪转谞讛 讜讚讞讜 转讜住' 讚讛讗 拽讬"诇 讘诪转谞讛 诇讗讜 讻讝讻讬 注"砖. 讜讬"诇 讚讛讗 诇转讜住' 转诪讜讛 讚诪讚诪讬 讙讬讟讬谉 驻专拽 讛转拽讘诇 讚驻专讬讱 专讘 讗讚专讘 诪讙讟 讜讛讗 讙讟 讻诪转谞讛 讚诇"砖 讟注诐 砖讻' 转讜住' 讘砖讬讞专讜专 讜讗讬讱 诪讚诪讬 讞讜讘 诇讙讟 注"砖 砖爪专讬讻讬谉 诇讚讞讜拽 讛专讘讛 讜诇讻讱 讬"诇 诇专砖"讬 讻讚诪住讬拽 讛转诐 讚诪住驻拽讗 诇讬讛 诇专讘 讗讬 讛讜诇讱 讻讝讻讬 讜讘诪诪讜谉 诇拽讜诇讗 讚讗"讬 诇讞讝讜专 讜讘讙讟 诇讞讜诪专讗 注"砖. 讗"讻 讬"诇 讚讙诐 讘诪转谞讛 住驻拽 专拽 讚诪住驻拽 诪讜拽诪讬谞谉 讘讞讝拽转 诪专讗 拽诪讗 讻讚拽讬"诇 诇专讘谞谉 讘拽讬讬诪讗 讘讗讙诐 砖讗讬谉 讗' 诪讜讞讝拽 讘讛诪讞诇讬祝 注"砖. 讜讙诐 讻讗谉 砖转讜驻住 讘讞讝拽转 砖谞讬讛诐 讜住驻拽 讗讬 讝讻讛 讙诐 讘诪转谞讛 诇讗讜 讻讝讻讬 讘驻专讟 讚讛讜讬 讘专讬 讜砖诪讗 讚诪住转诪讗 讗诪专 砖讻讬讜谉 专拽 讛讜诇讱 讻谞"诇 专拽 讘讞讜讘 讻讬讜谉 讚讗祝 讗讬 讛讜诇讱 诇讗讜 讻讝讻讬 诪"诪 讛讗 讬讻讜诇 讘注爪诪讜 诇转驻讜住 诇讝讻讜转 诇诪诇讜讛 讚转讜驻住 诇讘注"讞 讘讗讬谞讜 讞讘 诇讗讞专讬诐 诪讛谞讬 讻谞"诇 讗讬 诇讗 谞讬诪讗 讻诪"砖 诇注讬诇 专拽 讚讬讻讜诇 诇讜诪专 诇转讜驻住 拽讘诇 注诇讬讱 讗讞专讬讜转. 讜砖讜讘 诇注谞讬谉 讝讛 讘住驻拽 讗"讬 诇讛讜爪讬讗 讻诇诇 诪讛讝讜讻讛 讚讘讝讛 砖讜讘 住' 诪诪讜谞讗 诇拽讜诇讗 讻讬讜谉 讚讘讬谉 讗讬 讛讜诇讱 讻讝讻讬 讗讜 诇讗讜 讻讝讻讬 讝讻讛 注讻"驻 讘砖讘讬诇 讛诪诇讜讛 专拽 诇讞讬讬讘讜 讘拽讘诇转 讗讞专讬讜转 砖讜讘 讗"讬 诇讛讜爪讬讗 诪住' 砖诪讗 讻讝讻讬 讜讝讻讛 讘诇讬 讗讞专讬讜' 讜讛讜讬 讻讛讗讬 讚驻"讘 讚讘"讘 住' 讗讬诇谉 拽讚诐 讻讜' 注"砖 讻"讚 注"讘 讜讘"诪 讚祝 拽"讬 讻讬讜谉 讚诪诪"谞 砖诇讜 专拽 讚诪讬诐 讻讜' 讛诪诪注"讛 注"砖, 讜诇讻讱 砖驻讬专 诪讛谞讬 讘住' 讜讛讜讬 讻诪住拽谞讗 讚讙讬讟讬谉 讚诪住驻拽' 诇讬讛 诇讻谉 讗诪专 讚讻"注 讛讜诇讱 讻讝讻讬 讚讛讜讬 住驻拽 讻谞"诇. 讜诪讬讜砖讘 转讬' 讛砖"住 诪住' 讗诪专讬谞谉 诪讬讙讜 讻讜' 讚诇讻讗讜专讛 转诪讜讛 讚讙诐 讘讝讻讬 砖讬讬讱 诪讬讙讜 讜注"讻 讚讛讗 谞转专爪讛 讻谉 讜讗"讻 讗讬 讛讜诇讱 讻讝讻讬 砖讬讬讱 讙"讻 砖谞转专爪讛 讻讚讬谞讜 诇讛讬讜转 讞讬讬讘 讘讗讞专讬讜转 讻谞"诇. 讜讗讬 讘讗诪转 讬"诇 讻谉 诇诪讛 谞拽讟讜 讛讜诇讱. 讜诇讛谞"诇 讬"诇 讟注诐 砖诪讜讗诇 讚讗诪专讬谞谉 诪讬讙讜 讛讬讬谞讜 讚转诇讬' 讛讗 讘讛讗 讜讗讬 诇讗讜 讻讝讻讬 讗"讬 诇转驻讜住 讜诇讝讻讜转 注讘讜专 讛诪诇讜讛 讻诇 砖诇讗 拽讘诇 注诇讬讜 讗讞专讬讜转 讗讬谉 讛转讞诇转 讝讻讬讛 讻诇诇 砖讬砖讗专 讞讬讜讘 讗讞专讬讜转 讗诇讜讛 讜砖讜讘 诪住驻拽 诪讜拽讬 讗讞讝拽转 诪"拽 讻诪讜 诪转谞讛 讻谞"诇 讜专讘 住"诇 诇讗 讗诪专讬谞谉 诪讬讙讜 讛讬讬谞讜 讚诇讗 转诇讬' 专拽 砖爪专讬讱 诇拽讘诇 讜讗诐 诇讗讜 爪专讬讱 诇讛讞讝讬专 诇讜 讗讘诇 讬讛讬' 专拽 讘转讜专转 驻拽讚讜谉 讗爪诇讜 讚讙讜祝 讛讝讻讬讛 诇驻专注讜谉 讻讘专 讝讻讛 讘砖讘讬诇 诪诇讜讛 专拽 诇讛讞讝讬拽 讻谞"诇. 讜砖讜讘 讛讜讬 讻讛讗讬 讚讗讬诇谉 拽讚诐 讻讜' 讚讗讬谉 讻讗谉 讞讝拽转 诪"拽 专拽 住驻拽 讗诐 讬讻讜诇 诇讛讜爪讬讗 讻谞"诇. 讜诪讚讜讬拽 讛诇砖讜谉 讗讬 讗诪专讬谞谉 诪讬讙讜 讻讜' 讛讬讬谞讜 讗诐 转诇讬讗 讛讗 讘讛讗 讜讗"砖 讻谞"诇:


讜诇诪"砖 诇注讬诇 讬"诇 讚讛驻讬' 诇砖诪讜讗诇 讚讗诪专讬谞谉 诪讬讙讜 讛讬讬谞讜 诪转讜讱 砖讞讬讬讘 讻讜' 讗"讬 诇转驻讜住 讚讞砖讜讘 讞讘 诇诇讜讛 讚讝讛 砖讬讛讬' 讘' 专讬注讜转讜转 注诇讬讜 砖讗讬谞讜 讬讻讜诇 诇讞讝讜专 讜讬讛讬' 讞讬讬讘 讘讗讞专讬讜转 讝讛 讗讬谉 讞讬讜讘 注诇讬讜 讜讛讜讬 讞讘 讻讞讘 诇讗讞专讬诐 讗"讻 讻诇 讝诪谉 砖讗讬谞讜 诪拽讘诇 注"注 讗讞专讬讜转 讗讬谉 转驻讬住转讜 诪讜注诇转 讻诇诇 讻谞"诇. 讜诇砖讬讟转 转讜住' 讬"诇 讻诪"砖 诇注讬诇 讚讗讜驻谉 驻专注讜谉 讝讛 砖讬砖讗专 讞讬讜讘 讗讞专讬讜转 注诇讬讜 讗讬谞讜 诪讞讜讬讘 讜讛讜讬 砖讜讘 讻诪转谞讛 讚诇讗讜 讻讝讻讬 诪砖讗"讻 讘讗讜诪专 讘驻讬专讜砖 讝讻讬 讻谞"诇:


注讜讚 谞专讗讛 讚讬"诇 讟注诪讗 讚砖诪讜讗诇 讚讛讗 讞讝讬谞谉 讘诪拽讞 讻诇 砖诇讗 诪砖讱 讬讻讜诇 诇讞讝讜专 讘讜 讜诪讞讜讬讘 诇讛讞讝讬专 讛诪注讜转 讚诇讗 拽讬"诇 讻专"砖 讚讻诇 砖讛讻住祝 讘讬讚讜 讻讜' 讚讻讬讜谉 讚谞转谉 讛诪注讜转 专拽 讘砖讘讬诇 讛讞驻抓 诇讗 诪砖讱 砖讬拽谞讛 诇讗 诪讛谞讬 讗祝 砖诪砖讱 讛诪注讜转 讻谞"诇 专拽 讘讞诇讬驻讬谉 讻谞"诇. 诪诪讬诇讗 讻砖谞讜转谉 诪注讜转 住转诐 讙诐 诇诪诇讜讛 注爪诪讜 讘注讚 驻专注讜谉 诇驻讟讜专 讞讜讘讜 诇讗 拽谞讛 讛诪注讜转 注讚 砖讬讛讬' 驻讟讜专 诪讞讜讘讜 砖诪讞讬诇转 讛诪诇讜讛 讛讜讗 转诪讜专转 讛诪注讜转. 专拽 讚驻专注讜谉 讘注"讻 砖诪讬' 驻专注讜谉 讜诪诪讬诇讗 谞驻讟专 诪讞讜讘讜 讗讘诇 讗讬 讛讜讬 诪砖讻讞转 砖诇讗 谞驻讟专 诪讞讜讘讜 讜诇讗 谞转谉 诇讜 专拽 诇驻专注讜谉 诇讗 诪讛谞讬 讻诇诇 诇讝讻讜转 讻谞"诇. 讜讗"讻 讗驻砖专 讚讙诐 讘讗讜诪专 讝讻讬 诪"诪 诇讗 拽谞讬 诪诇讜讛 注讚 砖谞讜讚注 诇讜 讜谞驻讟专 讛诇讛 诪讞讜讘讜 讻谞"诇 专拽 讚讗驻砖专 讚讛讜讬 讻诪驻专砖 砖诪讝讻讛 诪讬讚 讗祝 砖诇讗 谞驻讟专 诪砖讗"讻 讘讛讜诇讱 讻讜' 讜砖驻讬专 诪转讜讱 讻讜' 诪讬讙讜 讻讜' 讜专讘 住讘专 讚讛讜讬 讛讜诇讱 讙"讻 讻诪驻专砖 讻谞"诇:


砖诐 讙诪专讗 驻拽讚讜谉 讻讜' 讗讬谉 专爪讜谞讜 讻讜' 讘讛讜讞讝拽 讻驻专谉 讜诇讗 诪砖谞讬 讘专讙讬诇 诇讛驻拽讬讚 讚诇讗 砖讬讬讱 讗讬谉 专爪讜谞讜 讻讜' 讜讬"诇 讚诪"诪 诪讗讬 讝讻讜转 讛讜讗 砖讛驻拽讚讜谉 讗爪诇 讛讘' 诪讻砖讛讜讗 讗爪诇 讛专讗砖讜谉 砖讛驻拽讬讚 讗爪诇讜 讚讘砖诇诪讗 诪诇讜讛 讛讬' 讞讜讘 讜专拽 讙讜专诐 诇诪诪讜谉 讜注"讬 讝讻讬讛 砖诇讜 谞注砖讛 讙讜祝 讛诪诪讜谉 砖诇讜 讜讛讜讬 讝讻讜转 诪砖讗"讻 驻拽讚讜谉. 讗讜诇诐 讛专"谉 讻转讘 诇讛讚讬讗 讚讘专讙讬诇 讻讜' 讗"讬 诇讞讝讜专 注"砖. 讜讘讗诪转 诪讚讛讘讬讗 讛专讬"祝 诇砖讜谉 讛讙诪专讗 讛拽讜砖讬讗 讜讛转讬' 诪砖诪注 讚讚讜拽讗 诪砖讜诐 讗讬谉 专爪讜谞讜 讻讜' 讜拽砖讛 讻谞"诇 讜爪"诇 诪砖讜诐 讚讝讛 诪拽讘诇 注诇讬讜 诇讛讜诇讬讻讜 诇讜 讻讜' 讜诪"诪 讗讬谞讜 讟注诐 讚诇讗 砖讬讬讱 讝讻讬讛 讘讝讛 讜讬"诇 诪砖讜诐 讚讬讛讬' 讗讞专讬讜转 注诇 砖谞讬讛诐. 讜讙诐 讝"讗 讚讝讛 诪讞诪转 砖讛讜讗 砖诇讗 诪讚注转讜 讜诇讗 砖讬讬讱 讗诇讜 讛讜讬 讬讚注 讛讬' 注讜砖讛讜 砖诇讬讞 讚诇诪讛 讟讜讘 诇讜 讞讬讜讘 砖"讞 砖诇 讝讛 诪讝讛 讻讬讜谉 讚注讜砖讛讜 砖诇讬讞 谞驻讟专 讛专讗砖讜谉 讜诇讜诪专 砖讛讬' 注讜砖讛讜 砖诇讬讞 砖诇讗 讘注讚讬诐 讙诐 讝讛 讬砖 诇讚讞讜转 讘驻专讟 诇专诪讘"诐 讜诪住拽谞转 讛砖"讱 讚讗诐 注砖讗讜 砖诇讗 讘注讚讬诐 讙诐 讻谉 讻砖诪讜讚讛 驻讟讜专 注"砖:


砖诐 讙诪' 讗砖专转讗 讚住专讘诇讬 诪专砖"讬 诪砖诪注 讚讛讬' 注讬住拽讗 讜讛讬' 诪注讜转 讚讙"讻 诪诇讜讛 讜诇讻讱 讘诇讗 讛讜讞讝拽 讻驻专谉 讝讻讜转. 讗讘诇 转讜住' 驻讬' 驻拽讚讜谉 讜讻' 讚讗祝 讚诇讗 讛讜讞讝拽 讻驻专谉 诪"诪 讘讚讬谉 诇讗 讛讬讜 讬讻讜诇讬谉 诇讻讜驻讜 诇讛讞讝讬专 讻讬讜谉 讚讗诪转 砖讛讬' 砖诇讬讞 注"砖. 讜讛讗 讻讬讜谉 砖诇讗 讛讬' 注讚讬诐 讛讬讜 讬讻讜诇讬谉 诇讻讜驻讜 讜爪"诇 讚讛讜讬 拽砖讬讗 诇讛讜 讛讗 讚讗砖转诪讬讟 讻讬讜谉 讚注"驻 讚讬谉 爪专讬讻讬谉 诇讛讞讝讬专 讗讬讱 讛砖诪讬讟 讗"注 讚讘砖诇诪讗 讻砖讗讬谞讜 讻讚讬谉 讗祝 砖讛讘讟讬讞 讛讜讬 讻讟诇讬 讚讬谞专 讜讞诇讜祝 讻讜' 讚讬"诇 诪砖讟讛 诪砖讗"讻 讻砖讛讜讗 讻讚讬谉 讜讛讘讟讬讞. 讜诇讻讱 讻' 讻讬讜谉 砖讬讚注 讛讗诪转 砖砖诇讜讞讜 讛讜讗 讜诇讗 砖讬讬讱 讗讬谉 专爪讜谞讜 讻讜' 讜砖诇讗 讻讚讬谉 讬讜爪讬讗讜 讛讬' 专砖讗讬 诇讛砖转诪讟 讜讛讬' 诪讜讻讞 诪讝讛 讻砖讬讜讚注 砖讛讚讬谉 注诪讜 讗祝 砖注"驻 讚讬谉 讬讝讻讛 讛诇讛 诪爪讚 砖诇讗 讬讗诪讬谞讜 专砖讗讬 诇讛砖转诪讟 讚讚讜拽讗 讘讛讗 讚诪谞讬谉 诇讬讜讚注 讻讜' 诪讚讘专 砖拽专 讻讜' 讗讘诇 诇讛砖转诪讟 专砖讗讬 讻谞"诇:


砖诐 讙诪专讗 专' 讗讞讬 讻讜'. 诇讻讗讜专讛 讛讗 讛讬讛 讘' 讜拽讬"诇 讛谉 讛谉 砖诇讜讞讬讜 讛谉 讛谉 注讬讚讬讜 讗祝 注"讝 砖讛谉 砖诇讜讞讬诐 注"砖 讜砖诇讬讞 砖注砖讗讜 讘注讚讬诐 拽讬"诇 讚驻讟讜专 诪讗讜谞住讬谉 讜诇"诇 诇拽谞讜转. 讜讗"诇 讚讚讜拽讗 注讚讬诐 讗讞专讬诐 砖讬讬讱 诇讛讻讬 讟专讞 注"砖 讘"拽 讚讻砖诇讗 砖诇讞 讗' 专拽 讘' 砖讬讬讱 讙"讻 诇讛讻讬 讟专讞. 讜讬"诇 讚谞讛讬 讚讛谉 注讚讬诐 讗讞"讻 讚讗讝 讗讬谉 谞讜讙注讬谉 拽讜讚诐 讚转讬拽讜谉 讛讬住转 讚讬"诇 讗讛讚专讬谞讛讜 讻讜' 讗讘诇 诇注谞讬谉 诇讬转谉 诇讛诐 讛诪注讜转 讗讬谉 谞讗诪谞讬' 注"讝 砖讛谉 砖诇讜讞讬诐 讘转讜专转 注讚讜转 讚讛谉 谞讜讙注讬谉 砖讬转谉 诇讛诐 讛诪注讜转 讜专讜爪讬诐 诇讛讞讝讬拽 讜诇讗 讬砖诇诪讜 讚注讻砖讬讜 谞讙讬注讛 讙诪讜专讛 讚讗诇"讛 诇讗 讬转谞讜 诇讛诐 讻谞"诇 讜讛讜讬 讻砖诇讗 讘注讚讬诐 讜讗讬谉 诇讜诪专砖驻讬专 讬拽谞讜 讻谞"诇 讚注讚讬讬谉 讞讬讜讘 讗讞专讬讜转 讻谞"诇. 讜讘讝讛 诪讬讜砖讘 讚诇讻讗讜专讛 讗祝 砖诪讗讜讬讬诪讬诐 诪"诪 讛专讬 诇讗 讛讜讞讝拽讜 讻驻专谞讬诐 讗"讻 讘讚讬谉 讛讬讜 诪讜爪讬讗讬谉 诪诪谞讜 讜诇诪讛 诇讗 讗讛讚专 诇讛讜 讚讬"诇 讗讞"讻 砖讛讬讛 讻讘专 讘讬讚诐 讗讬谞诐 谞讜讙注讬谉 砖讜讘 讚讬"诇 讗讛讚专讬谞讛讜 讜砖讜讘 谞讗诪谞讬诐 砖讛诐 砖诇讜讞讬诐 讘注讚讬诐 讜讗"爪 诇讛讞讝讬专 讻谞"诇. 讜诇讻讱 讬"诇 讚砖讗诇 讗诐 拽专讜讘讬谉 讻讜' 讜讗祝 讚诪"诪 砖诇讗 讻讚讬谉 讗讬谉 专讗讬讛 砖讬注砖讜 讙诐 诪讛. 讙诐 诪讛 讚讗"诇 砖驻讬专 注讘讚转 讻讜' 讜诇诪"砖 讬"诇 讚砖讜讘 谞讜讙注讬谉 诪砖讜诐 讛砖谞讬 谞讞 诇讬 专讗砖讜谉 拽砖讛 讚讗诐 讬讗诪专讜 讗讛讚专讬谞讛讜 诇讻讜 讜讚讗讬 讚讛讬讜 讻讜驻专讬谉 讜砖讜讘 谞讜讙注讬谉 讜诪诪讬诇讗 注"驻 讛讬讜 爪专讬讻讬谉 诇讛讞讝讬专 讻谞"诇 讜讗"诇 砖驻讬专 注讘讚转.


诇讻讗讜专讛 讻讬讜谉 砖讛讜讗 讛讞讝讬专 讬讛讬讛 注讚 诪住讬讬注 讜诇讗 砖讬讬讱 讗转 诪讛讬诪谞转 讘砖讘讜注讛 讻讜' 讜讬讛讬讛 讛诐 驻讟讜专讬诐 诪讗讞专讬讜转 讚拽讬"诇 砖讜诪专 砖诪"诇 驻讟讜专 讜专拽 诪砖讜诐 讗转 诪讛讬诪谞转 讻讜' 讜诪诪讬诇讗 讙诐 诪专' 讬讜住讬 讘"讻 诇诪讛 专爪讜. 讗讱 诇注谞讬谉 讝讛 讬"诇 诇讻"注 诇讗 诪讛谞讬 注讚 讗讞讚 讗祝 讗讬 讚诇讗 讻讛专讗"砖 讙讘讬 砖讜诪专 砖诪住专 诇砖讜诪专 讛讬讬谞讜 诪砖讜诐 讚注讚 诪住讬讬注 砖谞讙谞讘 诇讗 砖讬讬讱 讛讬讗讱 诇讗 诪讛讬诪谉 讘砖讘讜注讛 讚讛讗 讗讬谉 讞讬讜讘 砖讘讜注' 讻诇诇 砖注"讗 驻讜讟专 讜诪诪讬诇讗 讗讬谉 讻讗谉 讞讬讜讘 诪诪讜谉 讗讘诇 讻讗谉 讚注"讝 诇讗 诪住讬讬注 讗诐 驻砖注 讗讜 诇讗 讚讗讬讱 讬讜讚注 专拽 注讚讜转讜 砖注砖讗讜 砖诇讬讞 讜驻讟讜专 讝讛 砖讜讘 注讚讜转讜 专拽 诇诪诪讜谉 讜诇讗 诪讛谞讬 讚讻讘专 讬砖 讞讬讜讘 诪诪讜谉 注"讬 讗转 诪讛讬诪谞转 讛讬讗讱 诇讗 诪讛讬诪谉 讻谞"诇:





砖注专讬 转讜专转 讘讘诇

(讬讚 讗 专砖"讬) 讚"讛 讗讬住转讬专讬 讝讜讝讬 住诇注讬 诪讚讬谞讛 住转诐 讗讬住转专讬 (驻讬' 住诇注 诪讚讬谞讛 讛讜讗 住转诐 讗讬住转专讬) 住诇注 爪讜专讬 讗讬住转专讬 讝讜讝讬 (驻讬' 住诇注 爪讜专讬 谞拽专讗 讗讬住转专讬 讝讜讝讬). 讜注讬' 专砖"砖 砖砖讙讛 讘讝讛 (专' 讗讛专谉 讚讜讚 讞讜专讙诇 讘讻谞住转 讛讙讚讜诇讛 讞"讚 爪讚 161).





讬诐 砖诇 砖诇诪讛

讚讬谉 专讗讜讘谉 砖讗诪专 诇砖诪注讜谉 诪谞讛 诇讬 讘讬讚讱 转谞讛讜 诇诇讜讬 讘诪注诪讚 砖诇砖转谉. 谞讛讬 讚拽谞讛 诇讜讬 诪"诪 诇讗 谞驻讟专 专讗讜讘谉 诪诇讜讬 诪讗讜转讜 砖讛讜讗 讞讬讬讘 诇讜 讗诐 诇讗 砖驻讟专讜 讘驻讬' 讜讗驻讬诇讜 砖转拽 诇讜讬 诇讗 谞驻讟专 专讗讜讘谉, 讗讘诇 诪讻诇 诪拽讜诐 诇讗 讬转讘注 讗转 专讗讜讘谉 转讞讬诇讛 讻"讝 砖讬讜讻诇 诇讙讘讜转 诪砖诪注讜谉. 讜讗诐 讛注谞讬 砖诪注讜谉 讗讞专 砖谞转专爪讛 诇讜讬 诇讬驻专注 讛诪谞讜 讗讬谞讜 讬讻讜诇 诇讞讝讜专 注诇 专讗讜讘谉. 讗讘诇 讗诐 讛讬讛 注谞讬 讘讗讜转讜 砖注讛 讜诇讗 讬讚注 诇讜讬 讛讬讛 诪拽讞 讟注讜转 讜讞讜讝专 注诇 专讗讜讘谉 讜诪讞专讬诐 住转诐 注诇 诪讬 砖讬讚注 砖注谞讬 讛讬讛 讜讻驻专 讜讗诐 讟注讜谉 诇讜讬 砖砖诪注讜谉 讛讬讛 注谞讬 讜讛讟注讛讜 讜专讗讜讘谉 讟讜注谉 注砖讬专 讛讬讛 讜讛注谞讬 讗诐 讛讬讛 讛讞讜讘 砖讞讬讬讘 专讗讜讘谉 诇诇讜讬 注"驻 谞讗诪谉 专讗讜讘谉 讘诪讬讙讜 讚驻专注转讬讱 讜讛讬讛 谞砖讘注 讛讬住转 讜谞驻讟专 讜讘谉 讛砖转讗 谞砖讘注 讛讬住转 讜谞驻讟专. 讗讘诇 讗诐 讛讬讛 诪诇讜讛 讘砖讟专 讗诐 讬砖 讘讜 谞讗诪谞讜转 讙讜讘讛 诇讜讬 讞讜讘讜 讘诇讗 砖讘讜注讛. 讜讗诐 讗讬谉 讘讜 谞讗诪谞讜转 讬砖讘注 诇讜讬 讜讬讟讜诇. 讜讗注"驻 砖讘讬讗专谞讜 砖诇讗 谞驻讟专 专讗讜讘谉 诪诇讜讬 讗"诇 砖驻讟专讜 讘驻讬' 诪"诪 讗诐 谞转专砖诇 诇讜讬 讜诇讗 转讘注 讗转 砖诪注讜谉 注讚 砖讛注谞讬 驻讟讜专:


驻住拽 讻转讜讘 讛专讗"砖 讘转砖讜讘' 专讗讜讘谉 砖讗诪专 诇砖诪注讜谉 诪讻讛 诇讬 讘讬讚讱 转谞讛讜 诇诇讜讬 讘诪注诪讚 砖诇砖转谉 谞讛讬 讚拽谞讛 诇讜讬 诪"诪 诇讗 谞驻讟专 专讗讜讘谉 诪诇讜讬 诪讗讜转讜 讞讜讘 砖讛讜讗 讞讬讬讘 诇讜 讗"诇 砖驻讟专讜 讘驻讬专讜砖 讗驻讬' 讗诐 砖转拽 诇讜' 讬讻讜诇 诇讜诪' 诇专讗讜讘谉 诇讟讜讘转讱 注砖讬转讬 砖谞转专爪转讬 诇拽讘诇 讛诪谞讛 砖讗转讛 讞讬讬讘 诇讬 诪砖诪注讜谉 讻讚讬 诇讛拽诇 诪注诇讬讱 讗讘诇 诇讗 驻讟专转讬讱 讗诐 砖诪注讜谉 诇讗 讬转谉 诇讬 讻讬 讘诪注诪讚 砖诇砖转谉 讛讜讗 诪讬诇转讗 讘诇讗 讟注诪讗. 讜驻讬' 专讘讬谞讜 讬爪讞拽 砖注砖讜 讗讜转讛 诇转拽谞转 讛砖讜拽 讚诪讬 砖拽讜谞' 住讞讜专讛 讜讗讬谉 讘讬讚讜 诪注讜转 诪注诪讬讚讜 讚讜 讗爪诇 讘"讞 讜讗"爪 诇讛诪转讬谉 注讚 砖讬拽谞讛 诇讜 讘拽谞讬谉. 讜注讜讚 讬驻讛 讻讞 讛诪诇讜讛 砖讗驻讬' 讘注诇 讻专讞讜 砖诇 讛诇讜讛 诪砖转注讘讚 讛讜讗 诇诪拽讘诇, 讗讘诇 砖讬注砖讜 转拽谞讛 砖讬驻讟专 专讗讜讘谉 诪诇讜讬 讗祝 讛诪拽讘诇 讘砖转讬拽讛 讘注诇诪讗 讗讬谉 讗讬谉 诇转拽谞讛 讝讜 住讘专讗 讜讟注诐 讗讘诇 讬专讗讛 砖诇讗 讬转讘注 讗转 专讗讜讘谉 转讞诇讛 讻"讝 砖讬讻讜诇 诇讙讘讜转 诪砖诪注讜谉 讻讬 讛讜讗 注讬拽专 讛讞讬讜讘 讜诇讗 谞砖讗专 讻诇诇 专讗讜讘谉 讗诇讗 讚讬谉 注专讻讗讜转. 讜讻谉 讻转讘 讘注诇 讛注讬讟讜专 砖诇讗 谞驻讟专 专讗讜讘谉 讗诐 诇讗 砖谞驻讟讜专 讘驻讬专讜砖. 讗讘诇 专讘 讗诇驻住 讻转讘 砖谞驻讟专 专讗讜讘谉 讜讛讘讬' 专讗讬' 诪讛讬专讜' 讜讘注诇 讛注讬讟讜' 讚讞讛 讛专讗讬' 砖诇讜 注"讻. 讜诪住转讘专' 讚讘专讬讜 讜讚讜诪讛 诇讝讛 驻住拽 讛转讜住驻' 讜讛专"讗砖 讘驻' 讛诪拽讘诇 讙讘讬 讛诪讞讛讜 讗爪诇 砖讜诇讞谞讬 砖讬讻讜诇 诇讞讝讜专 讜诇转讘讜注 诪讘"讛 讜讛讬讻讗 砖讛注谞讬 诇讗讞专 砖谞转专爪' 诇讛讚讬' 诇讛驻专注 讛诪谞讜 讻转讜' 讛讟讜' 讜讝"诇 讜讚讗讬 讗诐 讛注谞讬 砖诪注讜谉 诇讗讞专 砖谞转专爪讛 诇讜讬 诇讬驻专注 讛诪谞讜 讗"讬 诇讞讝讜专 注诇 专讗讜讘谉 讗讘诇 讗诐 讛讬' 注谞讬 讘讗讜转讜 砖注讛 讜诇讗 讬讚注 诇讜讬 讛讬' 诪拽讞 讟注讜' 讜讞讜讝专 注诇 专讗讜讘谉 讜诇讜讬 诪讞专讬' 住转诐 注诇 诪讗谉 讚讬讚注 诇讝讛 讚注谞讬 讛讜讗 讜讛砖转讗 拽讗 讻驻专 讘讬讛, 讜讗诐 讟注谉 诇讜讬 砖砖诪注讜谉 讛讬' 注谞讬 讜讛讟注讛讜 讜专讗讜讘谉 讟讜注谉 注砖讬专 讛讬' 讜讛注谞讬. 讗诐 讛讬' 讛讞讜讘 砖谞转讞讬讬讘 专讗讜讘谉 诇诇讜讬 注"驻 谞讗诪谉 讘诪讬讙讜 砖讗诐 讛讬' 讗讜诪专 驻专注转讬 讜讛讬讛 谞砖讘注 讛讬住转 讜谞驻讟专 讻讬 讗诪专 谞诪讬 讛讛诪讞讗讛 砖讛诪讞讬转' 讗爪诇 砖诪注讜谉 讘讚讬谉 讛讬转讛 谞讗诪谉 讘砖讘讜注讛. 讗讘诇 讗诐 讛讬' 讛讞讜讘 讘砖讟专. 注诇 专讗讜讘谉 诇讛讘讬讗 专讗讬' 砖诇讗 讛讟注讛讜 讜讗诐 诇讗 讬讘讬讗 专讗讬' 讗诐 讬砖 谞讗诪谞讜转 讘砖讟专 讙讜讘讛 诇讜讬 讞讜讘讜 讘诇讗 砖讘讜注讛 诪专讗讜讘谉 讜讗诐 讗讬谉 讘讜 谞讗诪谞讜转 讬砖讘注 诇讜讬 讜讬讟讜诇 砖讗驻讬' 讗诐 讛讬' 砖讜讘专 讘讬讚 专讗讜讘谉 讛讬' 爪专讬讱 诇拽讬讬诪讜. 讗祝 讻讗谉 爪专讬讱 诇讘专专 讘注讚讬诐 砖诇讗 讛讟注讛讜 注"讻. 讜讻转讘 讛专"谉 讘驻' 讛诪拽讘诇 讜讝"诇 讻转讘 讛讙讗讜谉 讘转砖讜讘讛 讚讗注"讙 讚讚讬谞讗 讛讜讗 讚诪诇讜讛 诪爪讬 诪讛讚专 讘讬讛 注诇 讛诇讜讛 讗诐 谞转专砖诇 诪诇讜' 讜诇讗 转讘注 诇讗讜转讜 砖讛诪讞讜讛讜 讗爪诇讜 注讚 砖讗讬专注 诇讜 注谞讬讜转 诇讜讛 驻讟讜专. 讚讛讜讛 诇讬讛 讻诪讜 砖讛专讗讛 诇讜 诪拽讜诐 砖讬砖 讘讜 爪专讜专转 诪注讜' 讜讗"诇 讟讜诇 诪砖诐 讜拽讘诇 注诇讬讜 讜驻砖注 讜诇讗 谞讟诇 注讚 砖讗讬专注 讘讛谉 诪注讜专注 讚讜讚讗讬 驻讟讜专 注"讻:


讚讬谉 讗诐 讛谞驻拽讚 讗讜 讛诇讜讛 注讻讜"诐 讜讗诪专 诇讜 讬砖专讗诇 转谞讛讜 诇讬砖专讗诇 讗讞专 讘诪注诪讚 砖诇砖转谉 诇讗 拽谞讛. 讜讗诐 讛谞驻拽讚 讬砖专讗诇 讜诪拽讘诇 诪转谞讛 讛讜讗 注讻讜"诐. 讗讝 讻诇 讝诪谉 砖讬砖专讗诇 讛谞讜转谉 讗讬谞讜 讞讜讝专 讬讻讜诇 诇讬转谞讜 诇注讻讜' 讜讗诐 讞讝专 讘讜 讛谞讜转谉 讗注"驻 砖讗诪专 讘诪注诪讚 讙' 诇讗 讝讻讛 讘讜 讛注讻讜"诐 讜讞讬讬讘 讛谞驻拽讚 诇讛讞讝讬专讜 诇诪驻拽讬讚 讜诪讬讛讜 讗诐 讗讬谉 讛谞驻拽讚 讬讻讜诇 诇讛砖诪讟 诪谉 讛注讻讜"诐 讗讝 讬转谉 诇注讻讜'. 讜讗诐 讛谞讜转谉 注讻讜' 讜讛谞驻拽讚 讜讛诪拽讘诇 诇讛诐 讬砖专讗诇 拽谞讛 讛讬砖专讗诇 讜讬讜讻诇 诇讛讜爪讬讗 诪讬砖专讗诇 讘讘"讚. 讜讗诐 诪诇讜讛 讛讜讗 讜讛注讻讜"诐 讗谞住 讜讛讜爪讬讗 讘讻讞 诪讬砖专讗诇 拽讜讚诐 砖驻专注 诇讬砖专讗诇 讞讬讬讘 讛诇讜讛 诇驻专注 讙诐 诇讬砖专讗诇 讜讗诐 驻拽讚讜谉 讛讜讗 讜谞讻谞住 讛注讻讜"诐 诇讘讬转, 讛谞驻拽讚 讜诇拽讞 讘讞讝拽讛 讗讬谞讜 讞讬讬讘 诇砖诇诐 诇讬砖专讗诇 讜讗驻讬诇讜 讗谞住讜 注讚 砖讛讘讬讗 讛驻拽讚讜谉 诇讘讬转 注讻讜' 讗驻"讛 驻讟讜专:


驻住拽 专"转 讚讘诪注诪讚 砖诇砖转谉 讚转拽讬谞讜 讞讻诪讬诐 讛讬讬谞讜 诇讙讘讬 讬砖专讗诇 讗讘诇 讘注讻讜' 诇讗 转拽讬谞讜 诪注诪讚 砖诇砖转谉 讚讻讬讜谉 讚讛诇讻转讗 讘诇讗 讟注诪讗 讛讜讗 讛讘讜 讚诇讗 诇讜住讬祝 注诇讛. 讜讛讜住讬祝 专"讬 诇讘讗专 讚讙' 讞诇讜拽讬诐 讬砖 讘讚讘专 讚讗诐 讛谞驻拽讚 讗讜 讛诇讜讛 讙讜讬 讜讗诪专 诇讜 讬砖专讗诇 转谞讜 诇讬砖专讗诇 讗讞专 讘诪注诪讚 讙' 诇讗 拽谞讛 砖讛专讬 讗驻讬' 讝讬讻讛 诇讜 注"讬 讙讜讬 讝讻讬' 讙诪讜专讛 诇讗 拽谞讛 讜诇讗 注讚讬祝 诪注诪讚 讙' 诪讝讻讬' 讙诪讜专讛 讜讗诐 讛谞驻拽讚 讬砖专讗诇 讜诪拽讘诇 诪转谞讛 讛讜' 讛注讻讜' 讻"讝 砖讗讬谉 讛讬砖专讗诇 讞讜讝专 讬讻讜诇 讛讜讗 诇讬转谞讜 诇注讻讜' 讚讗驻讬' 讗诐 讗诪' 诇讜 讘讬谞讜 诇讘讬谉 注爪诪讜 诪讛 砖讬砖 讘讬讚讱 转谞讛讜 诇注讻讜' 驻砖讬讟' 砖讬转谞讛讜 诇讜 讻"讝 砖讗讬谉 讛讬砖专讗诇 讞讜讝专 讘讜. 讗讘诇 讗诐 讞讜讝专 讘讜 讬砖专讗诇 诇讗. 讗注"驻讬 砖讗诪专 诇讜 讘诪注诪讚 讙' 诇讗 拽谞讛 讛注讻讜' 讜讞讬讬讘 讛谞驻拽讚 诇讛讞讝讬专 诇诪驻拽讬讚 讜诪讬讛讜 讗诐 讗讬谉 讛谞驻拽讚 讬讻讜诇 诇讛砖诪讟 诪谉 讛注讻讜' 砖诇讗 讬驻专注 诇讜 诇驻讬 砖讘讚讬谞讬讛诐 讛讜讗 讞讬讬讘 诇讜 讻讬讜谉 砖讗诪专 诇讜 诇讬转谉 讗讝 讜讚讗讬 讬转谉 诇注讻讜' 讜驻讟讜专 诪谉 讛诪驻拽讬' 讚讗讬讛讜 讛讜讗 讚讗驻住讬讚 讗谞驻砖讬' 讻讬 讬讚注 砖讬爪讟专讱 讛谞驻拽讚 诇讬转谉 诇讙讜讬. 讜讗诐 讛谞讜转谉 讛讜讗 讙讜讬 讜讛谞驻拽讚 讜诪拽讘诇 诪转谞讛 讬砖专讗诇 拽谞讛 讬砖专讗诇 讜讬讜讻诇 诇讛讜爪讬讗讜 诪讬讚 讬砖专讗诇 讘讘"讚 讚讻讬讜谉 讚讛驻拽讬注 讞讻诪讬诐 诪诪讜谞讜 砖诇 讬砖专讗诇 注"讬 诪注诪讚 讙' 讻"砖 诪诪讜谉 讛讙讜讬 讜注讜讚 砖讛专讬 讙诐 讘讚讬谞讬讛诐 讛讜讗 讻讱 注"讻. 讜讛讜住讬祝 讛专讗"砖 注诇 讚讬谉 讛讗讞专讜谉 讗诐 诪诇讜讛 讛讜讗 讛讙讜讬 讜讗谞住 讜讛讜爪讬讗讜 讘讻讞 诪谉 讛诇讜讛 拽讜讚诐 砖驻专注 诇讬砖专讗诇 讞讬讬讘 讛诇讜讛 讙"讻 诇驻专讜注 诇讬砖专讗诇 砖讛专讬 讻讘专 谞转讞讬讬讘 诇讬砖专讗诇. 讜讗诐 讛注讻讜' 讗谞住 讜讙讝诇 讗转 讛诇讜讛 讗讬谉 讛讬砖专讗诇 诪驻住讬讚 讘讻讱. 讜讗诐 驻拽讚讜谉 讛讜讗 讜谞讻谞住 讛讙讜讬 诇讘讬转 讛谞驻拽讚 讜谞讟诇讛 讘讞讝拽讛 讗讬谞讜 讞讬讬讘 诇砖诇诐 诇讬砖专讗诇 讚讗讬谞讜 讗诇讗 砖讜诪专 诇砖谞讬 讻诪讜 砖讛讬讛 诇专讗砖讜谉 讜驻讟专 诪谉 讛讗讜谞住 讜讗驻讬' 讗诐 讗谞住 注讚 砖讛讘讬讗 讛驻拽讚讜谉 诇讘讬转 讙讜讬 驻讟讜专 讜讗讬谉 讝讛 诪爪讬诇 讗转 注爪诪讜 讘诪诪讜谉 讞讘讬专讜. 讜讚诪讬 诇讛讗 讚讗诪专讬谞谉 讘讛讙讜讝诇 讘转专' 讛讛讜讗 讚讗驻拽讬讚' 讙讘讬 讻住讗 讚讻住驻讗 住诇讬拽讜 注诇讬讛讜 讙谞讘讬 讬讛讘讬谞讛 谞讬讛诇讬讬讛讜 讗转讗 诇拽诪' 讚专讘讗. 驻讟专讜讛讜. 讗"诇 讗讘讬讬 讛讗讬 诪爪讬诇 讗转 注爪诪讜 讘诪诪讜谉 讞讘讬专讜 讛讜讗. 讗诪' 专讘 讗砖讬 讞讝讬谞谉 讗讬 讗讬谞讛 讚讗诪讜' 讛讜讗 注诇讬讛讜 住诇讬拽讜 讜讗讬 诇讗 讗讻住讗 讚讻住驻讗 住诇讬拽讜. 讗讘诇 讘诪诇讜讛 诇讗 砖讬讬讱 诇诪讬诪专 讛"讟 讚诪诇讜' 诇讛讜爪讗讛 谞讬转谞讛 讜讻讗诇讜 讗讜谞住讜 诇讬转谉 诇讜 诪诪讜谉 讗讞专 注"讻:


讚讬谉 讗诐 诇讗讞专 砖谞转专爪讛 讛诇讜讛 讗讜 讛谞驻拽讚 诇讬转谉 诇诪拽讘诇 讘诪注诪讚 砖诇砖转谉 讗诪专 注讬讬谞转讬 讘讞砖讘讜谞讬 讜讟注讬转讬 讘诪讛 砖讛讜讚讬转讬, 讗诐 诇讗 讛讬讛 讘驻谞讬 注讚讬诐 砖讛讜讚讛 诇讜 诪讛讬诪谉. 讗讘诇 讛讬讛 讘驻谞讬 注讚讬诐 讗驻讬诇讜 讘诇讗 拽谞讬谉 诇讗 诪讛讬诪谉 讗驻讬诇讜 讘诪讬讙讜 讜诪讛 砖讻讜转讘 讗讚诐 讘驻谞拽住讜 讬讻讜诇 诇讜诪专 讟注讬转讬 讗讞专 讛讜讚讗转 讘注讚讬诐 讗讜 砖讛讬讛 讘诪注诪讚 讙'. 讜讘驻谞讬 注讚讬诐 砖讜讘 诇讗 讬讻讜诇 诇讜诪专 讟注讬转讬 讗驻讬诇讜 讬砖 注讚讬诐 诪住讬讬注讬 讗诐 诇讗 砖讛讛讜讚讗讛 讛专讗砖讜谞讛 讛讬讛 砖 注"驻 讛讞砖讘讜谉 讜住讬驻讜专 讚讘专讬' 讚讘讻"讛讙 讗诐 讬砖 注讚讬诐 砖诪讘专专讬' 砖讟注讜转 讛讬讛 讘讞砖讘讜谉 讗驻讬诇讜 诇讗 讛讜讚讛 讛讘"讚 诪讛讬诪谉, 讜讛讬讻讗 砖谞注砖讛 砖讜讘专 讗驻讬诇讜 讘拽谞讬谉 讜谞诪爪讗 砖讘讟注讜转 讛讬讛 诇讗 诪讛谞讬 讛砖讜讻专. 讜注讜讚 讞讬诇讜拽讬' 讘砖讜讻专 砖谞转谞讜 讛拽讛诇 诇讬讞讬讚 讘注谞讬谉 讛诪住:


讛谞讬 讙讬谞讗讬 讚注讘讬' 讞讜砖讘谞' 讘讛讚讬 讛讚讚讬 驻砖 讞诪砖 讗讬住转讬专讬 讚讝讜讝讬 讙讘讬 讞讚 诪讬谞讬讛讜 讗诪专讬 诇讬讛 讬讛讘讬谞讛讜 谞讬讛诇讬讛 诇诪专讬 讚讗专注' 讘讗驻讬 讚诪专讬 讗专注讗 讜拽谞讛 诪谞讬讛 诇住讜祝 注讘讚 讞讜砖讘谞讗 讘讬谉 讚讬诇讬讛 诇谞驻砖讬讛 诇讗 驻砖 讙讘讬 讜诇讗 诪讬讚讬. 讗转讗 诇拽诪讬讛 讚专"谉 讗诪专 诇讬讛 诪讗讬 讗讬注讘讬讚 诇讱 讞讚讗 讚讗诪专 专讘 讛讜谞讗 讗诪专 专讘 诪谞讛 诇讬 讘讬讚讱. 转谞讛讜 诇驻诇讜谞讬 讘诪注诪讚 讙' 拽谞讛 讜注讜讚 讛讗 拽谞讜 诪讬谞讱. 讗诪专 诇讬' 专讘讗 讗讟讜 讛讗讬 拽讗诪专 讚诇讗 讬讛讘讬谞讗 讚诇讬讻讗 讙讘讗讬 拽讗诪专. 讗"诇 讗"讻 拽谞讬谉 讘讟注讜转 讛讜讗 讜讻诇 拽谞讬谉 讘讟注讜转 讞讜讝专. 讜讻转讘 专讬"祝 讜专"讞 讜专"转 讚讜拽讗 讚讗讬讻讗 住讛讚' 讚拽诪讬讬讛讜 注讘讚 讞讜砖讘谞讗 讜讗讬砖转讻讞 讚讟注讜转 讛讜讗 讗讜 砖讛讜讚讜 诇讜 讘注诇讬 讚讬谞讬诐 砖讻讱 注诇讛 讛讞砖讘讜谉 讗讘诇 诪谞驻砖讬' 诇讗 诪讛讬诪谉 诇讜诪专 讟注讬转讬 讗驻讬' 讘诪讬讙讜 砖驻专注转讬 讜专讗讬' 诪讛讗 讚转谞谉 讘砖讘讜注讜转 诪谞讛 诇讬 讘讬讚讱 讗"诇 讛谉 诇诪讞专 讗"诇 转谞讜讛讜 诇讬. 谞转转讬 诇讱 驻讟讜专, 讗讬谉 诇讱 讘讬讚讬 讞讬讬讘 讚讻诇 讛讗讜诪专 诇讗 诇讜讬转讬 讻讗讬诇讜 讗讜诪专 诇讗 驻专注转讬 讗诇诪讗 讚讗讬谉 诪讛讬诪谉 诇讜诪专 讗讬谉 诇讱 讘讬讚讬 诇驻讬 砖讟注讬转讬 砖讛讬讬转讬 住讘专 砖讗谞讬 讞讬讬讘 诇讜 讘诪讬讙讜 讚驻专注转讬 讜讛讬讬谞讜 讟注诪讗 讚讛讜讬 诪讙讜 讘诪拽讜诐 注讚讬' 讚讗谞谉 住讛讚讬 讗"诇 讚讚讬讬拽 诪注讬拽专讗 诇讗 讛讜讛 诪砖注讘讚 谞驻砖讬' 讜讻转讘 讛专"谉 讘砖诐 讛专讗讘"讚 讜诪讬讛讜 讛讬讻讗 讚诇讬讻讗 住讛讚讬 讗注"驻 砖诪讜讚讛 砖讗讜诪专 讘驻谞讬 讙' 讜拽谞讜 诪讬讚讜 谞讗诪谉 诇讜诪专 讟注讬转讬 讘讞砖讘讜谉 讜讚讜拽讗 讛讬讻讗 讚讗讬转讗 住讛讚讬 讛讜讗 讚讗诪专讬谞谉 讗讬 诇讗讜 讚拽讬诐 诇讬讛 诇讗 讛讜讛 诪砖注讘讚 讗讘诇 讘讚诇讬讻讗 注讚讬诐 诇讗 讚讬讬拽 讚诪讬诪专 讗诪专 讗讬 讟注讬谞讗 讛讚专讬谞讗 讘讬 讚诇讬讻讗 诪讗谉 讚诪住讛讬讚 注诇讬. 讜讻谉 讻转讘 讛讟讜专 讘砖诐 住"转 专拽 砖讛讜住讬祝 讜讻转讘 讚讜拽讗 讛诪讞讛讜 讘驻谞讬 注讚讬诐 讜拽讘注 诇讜 讝诪谉 诇讬转谉 诇讜 诇讝诪谉 讬讚讜注 讜讛讜讗 讘转讜讱 讝诪谞讜 讚注讻砖讬讜 讗讬谉 诇讜 砖讜诐 诪讙讜 讚诇讗 讬讻讜诇 诇讜诪专 驻专注转讬 讚讗讬谉 讗讚诐 驻讜专注 转讜讱 讝诪谞讜 讗讘诇 讛诪讞讜讛讜 砖诇讗 讘注讚讬诐 讗讜 讘注讚讬诐 讜诇讗讞专 讝诪谞讜 谞讗诪谉 诇讜诪专 讟注讬转讬 讘诪讬讙讜 讚驻专注转讬 讜诇讗 谞讛讬专讗 讚讛讗 讛讜讬 讻诪讬讙讜 讘诪拽讜诐 注讚讬诐 讻诪讜 砖讻转讘转讬 讜讻谉 讻转讘 讛讟讜专 讘砖诐 讛专讗"砖 讜诪"诪 讘讛讗 讚讻转讘 砖爪专讬讱 讛诪讞讛讜 讘注讚讬诐. 谞专讗讛 砖讬驻讛 讻转讘 讚讛讬讻讗 讚诇讬讻讗 注讚讬诐 谞讗诪谉 讘诪讬讙讜 讜诪讟注诪讗 讚驻专讬砖' 讚诇讗 讚讬讬拽 讻讜诇讬 讛讗讬 讜讻转讘 诪讛专讬"拽 讛"讛 诪讛 砖讗讚诐 讻讜转讘 注诇 驻谞拽住讜 讞砖讘讜谞讜转 讜注谞讬讬谞讬诐 砖谞讗诪谉 诇讜诪专 讟注讬转讬 讗驻讬' 讘诇讗 诪讬讙讜 诇驻讬 砖诇讗 讚讬讬拽. 讜讬驻讛 讻转讘 讗讘诇 诪讛 砖讻转讘 讙"讻 讘讗讜转讜 转砖讜讘讛 讗驻讬' 讛讜讚讛 讘驻谞讬 注讚讬诐 专拽 讚诇讗 诪砖注讘讚 谞驻砖讬' 诪讛讬诪谉 诇讜诪专 讟注讬转讬 讗驻讬诇讜 诇讬讻讗 诪讬讙讜. 讜讚拽讚拽 诪转讜讱 讚讘专讬 讛专讗讘"讚 讚诇注讬诇 砖讻转讘 讛讬讻讗 讚讗讬讻讗 住讛讚讬 讛讜讗 讚讗诪专讬谞谉 讗讬 诇讗讜 讚拽讬诐 诇讬讛 诇讗 讛讜讛 诪砖注讘讚 谞驻砖讬' 讻讜'. 讚诪砖诪注 讚讜拽讗 砖讬注讘讜讚 讘拽谞讬谉 讻讛讗讬 注讜讘讚讗 讚讙讬谞讗讬 讚拽谞讜 诪谞讬讛 讜讚拽讚拽 砖诇 讛讘诇 讛讜讗 讚讜拽讗 讙讘讬 讙讬谞讗讬 讚注讘讬讚 讞讜砖讘谞讗 讛讜讗 讚讗诪专讬谞谉 讗讬 诇讗讜 讚拽讬诐 诇讬讛 诇讗 讛讜讬 诪砖注讘讚 谞驻砖讬讛 讘拽谞讬谉. 讗讘诇 讘诇讗 砖注讘讜讚 讘拽谞讬谉 驻砖讬讟讗 讚讛讜讬 诪讛讬诪谉 讗驻讬' 讘诇讗 诪讬讙讜 讚诇讗 讛讜讛 讛讜讚讗讛 诪诪砖 讗诇讗 讘注住拽 讛注谞讬谉 诇驻讬 讛讞砖讘讜谉 砖讘谞讬讛诐 讛讜讛 讗诪专 讻讱 砖讛专讬 讛讬讜 注讜住拽讬诐 讘讗讜转讜 注谞讬谉 砖诇 讞砖讘讜谉 讜诪转讜讱 讝讛 注诪讚讜 讜诇讗 讚讬讬拽讬 讻讜诇讬 讛讗讬 讗讬 诇讗讜 讚诪砖注讘讚讬 谞驻砖讬' 讘拽谞讬谉 讗讘诇 讘讛讜讚讗讛 诪诪砖 讘驻谞讬 注讚讬诐 讗驻讬' 讘诪讬讙讜 谞专讗讛 讚诇讗 诪讛讬诪谉 诇讜诪专 讟注讬转讬 讚讛讜讚讗转讜 讘驻谞讬 注讚讬' 讛讜讛 讻诪讗讛 注讚讬'. 讜讗"讻 讛讜讛 讻诪讬讙讜 讘诪拽讜诐 注讚讬诐 讚讗诇"讻 讛讛讬讗 讚讘"讘 讻诇 讛讗讜诪专 诇讗 诇讜讬转讬 讻讜'. 谞诪讬 讬讛讗 谞讗诪谉 诇讜诪专 讟注讬转讬 讘诪讙讜. 讜讚讜讞拽 诇讜诪专 讚诪转谞讬转讬谉 讚砖讘讜注讜转 讗讬讬专讬 讚讜拽讗 讘诪砖注讘讚 谞驻砖讬' 讘拽谞讬谉 讜讗诐 讘讗 诇讞诇讜' 讘讬谉 讟注讬转讬 讘讞砖讘讜谉 诇讘讬谉 讟注讬转讬 诇讜诪' 砖诇讗 诇讜讬转讬 讗诇讗 诇讜讬转讬 讜驻专注转讬 讚讗讬谉 讚专讱 诇讟注讜' 讘讻讱 讗"讻 诪讗讬 诪讘讬讗讬' 专讗讬' 诇注讬' 讚诇讗 诪讛讬诪谉 诇讜诪专 讙讘讬 讛讱 讙讬谞转' 讟注讬转讬 讛讬讻讗 砖讗讬谞讜 诪讘专专 讘注讚讬诐 讗讜 砖讛讜讚讜 诇讜 讘注诇讬 讚讬谞讬诐 诪讛讗 讚砖讘讜注转 诪讛讗讜诪专 诇讗 诇讜讬转讬 讻讜'. 讗诇讗 砖"诪 讚诇讗 诪讞诇拽讬谞谉 讘讬谞讬讛' 注讜讚 谞专讗讛 讛讬讻讗 讚讗讬讻讗 讛讜讚讗讛 讘住讛讚讬 讚转讜 诇讗 诪讛讬诪谉 诇讜诪专 讟注讬转讬 讘注谞讬谉 砖讬讛讗 讛讻讞砖讛 谞讙讚 讛讜讚讗转讜 讗驻讬' 讗讬转讗 诇讬讛 诪讙讜 讜讙诐 讗讬讻讗 注讚讬诐 讛诪住讬讬注讬诐 诇讜 讻诪讜 砖讻转讘谞讜 讘驻"拽 讚讘"诪 住讬' 讚' 讻诪讜 讙讘讬 讗讜诪专 诇讗 诇讜讬转讬 讜讛"讟 讚讛讜讚讗讜转 讘"讚 讻拽' 注讚讬诐 讚诪讬. 讜诪讛 砖讻转讘 诇注讬诇 讚讜拽讗 讚讗讬讻讗 住讛讚讬 拽注讘讬讚 拽诪讬讬讛讜 讞讜砖讘谞讗 讜讗讬砖转讻讞 讚讟注讜转 讛讜讗 讗讜 讛讜讚讛 诇讜 讘"讚 讚诪砖诪注 讛讬讻讗 砖诪注讚讬诐 注讚讬诐 讚讟注讜转 讛讜讗 讘讞讜砖讘谞讗 讗驻讬' 诇讗 讛讜讚讛 诇讜 讘"讚 诪讛讬诪谉 讜诇讗 讗诪专讬谞谉 讛讜讚讗转 讘"讚 讻拽' 注讚讬' 讚诪讬. 砖讗谞讬 讛转诐 讚讛讜讚讗' 讚讛转诐 讛讜讛 诪讻讞 讞讜砖讘谞' 讚注讘讚讬 讜诪讗讞' 讚诪讘专专 讘注讚讬诐 讚讞砖讘讜谉 讘讟注讜转 讛讜讛 讗"讻 讛讛讜讚讗讛 砖讛讬' 讗讞"讻 讗驻讬诇讜 讘拽谞讬谉 讘讟诇讛 诇讙诪专讬. 讜诇讗驻讜拽讬 讛讜讚讗讛 砖讛讬讗 讘驻谞讬 注爪诪讜 讘诇讗 拽谞讬谉 砖诇驻谞讬讛诐 讜讗讞"讻 讗诪专 讟注讬转讬 讗驻讬' 注讚讬诐 诪住讬讬注讬' 诇讜 诇讗 诪讛讬诪谉 讛讬讻讗 讚讘"讚 诪讻讞讬砖 讛注讚讬诐. 讜诪讛 砖讻转讘讜 讚诇讗 诪讛讬诪谉 诇讜诪专 讟注讬转讬 讗驻讬' 讘诪讬讙讜 诇讛讻讞讬砖 讚讘专讬讜 讛讬讻讗 讚讛讜讚讗讛 讻讘专 讛讬讬谞讜 讚讜拽讗 砖讛讜讚讛 诇讜 注诇 注爪诪讜 诇讞讬讜讘 讜砖讜讘 讘讗 诇驻讟讜专 讗"注 讘讟注讜转 讟注讬转讬 讗讜 谞讝讻专转讬 讗讘诇 讛讬讻讗 讚诇讗 讞讬讬讘 讗转 注爪诪讜 讘讟注谞讛 专讗砖讜谞' 讗驻讬' 讞讬讬讘 诇讗讞专讬' 讬讻讜诇 诇讞讝讜专 讜诇讟注讜谉 讟注谞讛 讗讞专转 讜诇讜诪专 讟注讬转讬 讻诪讜 砖讻转讘谞讜 讘驻' 讞"讛 住讬' 谞"讗:


讻转讘 讛专砖讘"讗 讘转砖讜讘讛 注诇 诪讬 砖注砖讛 砖讜讘专 诇讞讘讬专讜 讜谞诪爪讗 讟注讜转 讘讞砖讘讜谉 讚讗讬谉 讛砖讜讘专 诪讜注讬诇讜 诇讜 讻讜'. 讜讗驻讬' 拽谞讜 诪讬讚讜 讻讚讗讬转讗 讘住"驻拽 讚讙讬讟讬谉 讘注讜讘讚讗 讚讙讬谞讗讬. 讜讻谉 讛讚讬谉 讘拽讛诇 砖注砖讜 砖讜讘专 诇讬讞讬讚 诪谉 讛诪住 讛讘讗 诇讛注转讬拽 讚讬专转讜 诪谉 讛注讬专 讜诪爪讗讜 讟注讜转 讘讞砖讘讜谞讜. 讗讘诇 讻讜驻专 讜讗讜诪专 讘讘讬专讜专 砖驻专注 讛讻诇 谞讗诪谉 诪驻谞讬 砖讛砖讜讘专 讘讬讚讜 讜讻讬讜谉 砖讛专讗砖讜谞讬诐 讛讜讚讜 诇讜 砖驻专注 讛讻诇 讜注砖讜 砖讜讘专 讗注"驻 砖讛砖谞' 诪爪讗讜 讟注讜转 讗驻砖专 驻专注 诇讬讚 讛专讗砖讜谞讬诐 讜砖讻讞讜 诪诇讻转讜讘 转砖诇讜诐 驻专注讜谉 砖讛砖讜讘专 诪讜讻讬讞 讜讛砖谞讬讬' 讗讬谞诐 讬讜讚注讬诐 讘讘讬专专 讜诇驻讬讻讱 讛讜讗 驻讟讜专 注讻"诇:


讚讬谉 讚讗诐 讗讞讚 砖讛讬讜 注讜诪讚讬谉 讘诪注诪讚 砖诇砖转谉 诪讜讚讛 诪拽讘诇 诇谞驻拽讚 砖讟注讛 讘讞砖讘讜谞讜 砖谞驻讟专 讛谞驻拽讚 诪讛诪拽讘诇, 讛诪拽讘诇 讞讜讝专 注诇 讛谞讜转谉 讜讛谞讜转谉 注诇 讛谞驻拽讚 讘砖讘讜注讛. 讗讘诇 讗诐 讛谞讜转谉 诪讜讚讛 诇谞驻拽讚. 讗诐 讬砖 诇谞讜转谉 谞讻住讬诐 谞讗诪谉 讜讙讜讘讛 讞讜讘讜 诪诪谞讜 讜讗诐 诇讗讜 讗讜 砖讛讜讗 讗诇讬诐 讗讜 砖讬讛讬讘 诇讬讛 讘诪转谞讛 讗 讗讬谞讜 谞讗诪谉:


驻住拽 讻转讘 讛专讬"祝 讚讜拽讗 讛讬讻讗 讚讗讬讻讗 住讛讚讬. 讗"讘 讚讗讜讚讬 诇讬讛 讚讛讻讬 讛讜讗 讞砖讘讜谞讜 讘讟注讜转 讻讜'. 讻转讘 讛专"谉 讜讝"诇 诪讛 砖讻转讘 讛专讬"祝 讗"谞 讚讗讜讚讬 诇讬讛 讻讜' 讚讜拽讗 讚讗讜讚讬 诇讬 诪专讗 讗专注讗 讚讻讬讜谉 讚讗讜讚讬 诇讬讛 讛"讛 谞驻讟专 诪诪谞讜. 讗讘诇 讛讬讻' 讚讗讜讚讬 诇讬讛 讙讬谞讗讬 讞讘专讬' 诇讚讘专讬 诪讬 砖讗诪专 砖讘诪注诪讚 讙' 讬讻讜诇 诇诪讞讜诇 讻讬 诪讜讚讛 诇讬' 讙讬谞讗讬 谞诪讬 讚诇讗 诪讞讬讬讘 诇讬讛 讜诇讗 诪讬讚讬' 诪讛讬诪谞讗 讻讚讗讬' 讘住讜讙讬' 讚砖谞讬' 讗讜讞讝讬谉 讘讟诇讬转 讚讗诪专讬谞谉 砖"诪 讗讬转讗 讚砖诪讜讗诇 讚砖诪注讬谞谉 诪谞讬' 讚讻诇 讛讬讻讗 讚讬讻讜诇 诇诪讞讜诇 诪讛讬诪谞' 谞诪讬 诇讜诪专 驻专讜注 讛讜讗. 讗讘诇 诇讚讘专讬 诪讬 砖讗诪专 讚讗讬谞讜 讬讻讜诇 诇诪讞讜诇 讻讬 讗诪专 谞诪讬 讚诇讗 驻讬' 讙讘讬' 讜诇讗 诪讬讚讬 谞诪讬 诇讗 诪讛讬诪谉 讜讗注"讙 讚讗讬讻讗 讞讚 住讛讚讬 讚诪住讛讬讚 讜诇讗 诪讞讬讬讘 诇讬讛 讜诇讗 诪讬讚' 讻讬讜谉 讚讛讗讬 诇讗 讬讚注 讜讗"讬 诇砖讘注 诇讛讻讞讬砖 讗转 讛注讚 讗讬谞讜 诪驻住讬讚 讚砖讘讜注转 注讚 讗讞讚 讛诪注讬讚 驻讬专注' 诪讚专讘谞谉 讘注诇诪讗 讛讜讗 讻讚讗讬转讗 讘驻' 讛讻讜转讘 讚讛讬讻讗 讚讗驻砖专 诪砖转讘注 讜讛讬讻讗 讚诇讗 讗驻砖专 诇讗 诪驻住讬讚 讜讻讬 诪讜讚讛 诇讬讛 诪专讬' 讗专注讗 砖讛讜讗 谞驻讟专 诪诪谞讜 讻讚讗诪专讬谞谉 诪专讬 讗专注讗 讗讬谞讜 讙讜讘讛 诪讙讬谞讗讬 讞讘专讬讛 讻讬讜谉 砖讛注诪讬讚 讗讬讚讱 讙讬谞讗讬 讗爪诇讜 谞驻讟专 诇讚注转 讛专讬"祝 讝"诇 砖讻讱 讻转讘 讘驻专拽 讛诪拽讘诇 讗讘诇 讚注转 专讘讬谞讜 讛讗讬 讙讗讜谉 讝"诇 讜专"转 讗讬谞讜 讻谉. 砖讛诐 住讜讘专讬' 砖讛诪讜诪讞讛 讗爪诇 讗讞专 讗讬谞讜 谞驻讟专 诪讛 砖讛讬' 讞讬讬讘 诇讜 讗诇讗 讗"讻 驻讟专讜 讘驻讬' 讜诇讚讘专讬讛诐 讗注"驻 砖诪专讬 讗专注讗 诪注讬讚 讚诇讗 驻砖 诇讬讛 讙讘讬讛 讜诇讗 诪讬讚讬. 诪专讬 讚讗专注讗 讞讜讝专 讜讙讜讘讛 诪讙讬谞讗讬 讜讙讬谞讗讬 谞诪讬 讙讜讘讛 诪讗讬讚讱 讙讬谞讗讬 讞讘专讬讛 讗注"讙 讚讗讬讚讱 讙讬谞讗讬 诪专讬 讗专注讗 诪注讬讚 注诇讬讜 砖讗讬谞讜 讞讬讬讘 诇讜 讻诇讜诐 讛"诇 注讚 讗讞讚 讜讬讟讜诇 讛诇讛 讘砖讘讜注讛 讻讬讜谉 砖讛讜讗 讬讻讜诇 诇砖讘注 讜讗注"驻 砖谞砖转注讘讚' 讛讗讬 讙讬谞讗讬 诇诪专讬 讗专注讗 讘专爪讜谉 讞讘讬专讜 讻讬讜谉 砖讗讬谞讜 驻讜专注 讻诇讜诐 诇诪专讬 讗专注讗 讗讬谞讜 谞驻讟专 诪诪谞讜 注讻"诇. 讜讛谞讛 转讞诇转 讚讘专讬讜 砖讻转讘 讛讬讻讗 讚诪讜讚讛 诇讬讛 讙讬谞讗讬 砖讟注讛 砖讗讬谞讜 谞讗诪谉 讜诇讗 谞驻讟专 诪谉 讛诪拽讘诇 驻住拽讜 谞诪讬 讛专讗"砖 讜讛讟讜专 讻诪讜 讻谉. 讜讛讜住讬驻讜 诇讘讗专 讜讝"诇 讜讗诐 讛谞讜转谉 诪讜讚讛 砖讟注讛 讘讞砖讘讜谉 讜讛诪拽讘诇 讗讬谞讜 讬讜讚注 讗诐 讟注讛 讗"诇 讗诐 谞转谞讜 诇诪拽讘诇 讘砖讘讬诇 讞讜讘 砖讛讬讛 诇讜 注诇讬讜 讜讛诪讞讜讛讜 讗爪诇讜 诇讬驻专注 诪诪谞讜 讗诐 讬砖 诇讜 谞讻住讬诐 诇谞讜转谉 砖讬讻讜诇 讛诪拽讘诇 诇讬驻专注 诪诪谞讜 谞讗诪谉 讛谞讜转谉 诇讜诪专 砖讟注讛 讜讬讞讝讜专 讛诪拽讘诇 讜讬讙讘讛 讞讜讘讜 诪谉 讛谞讜转谉. 讗讘诇 讗诐 讗讬谉 诇讜 谞讻住讬' 诇讗 讻诇 讻诪讬谞讛 诇讞讜讘 讛诪拽讘诇 讘讛讜讚讗转讜 讻讚讗讬转讗 讘驻' 讘' 讚讻转讜讘讜转 讚讗讬谉 讛诪诇讜讛 谞讗诪谉 诇讜诪专 砖讟注讜 讗诪谞诐 讛讜讗 讛讬讻' 砖讛讜' 讞讜讘 诇讗讞专讬' 讜讗驻讬' 讗诐 讬砖 诇讜 谞讻住讬' 讜讛讛讜讗 讙讘专' 讗诇诪讗 讜讛砖谞讬 谞讜讞 诇讜 诇讬驻专注 诪诪谞讜 诇讗 诪讛讬诪谉 讻讬讜谉 砖讬砖 诇诪拽讘诇 砖讜诐 讛驻住讚 讜讗诐 诪转谞讛 讛讜讗 讗讬谞讜 谞讗诪谉 讻诇诇 注"讻. 注讜讚 讛讜住讬祝 讛讟讜专 讜讻转讘 讜爪专讬讱 讛谞驻拽讚 诇转谞讜 诇诪拽讘诇 讜讞讜讝专 讜讙讜讘讛 讗讜转讜 诪谉 讛谞讜转谉 讻讬讜谉 砖诪讜讚讛 砖诇讗 讛讬讛 讘讬讚讜 讻诇讜诐 讜讘讙专诪转讜 讛讜讗 谞转讞讬讬讘 诇讬转谉 讘讝讛 讜讗讬谉 讘讝讛 讞讬诇拽 讘讬谉 讗诐 谞转谉 讛谞讜转谉 诇诪拽讘诇 讘砖讘讬诇 讞讜讘 砖讛讬讛 讘讬讚讜 讘讬谉 讗诐 谞转谉 诇讜 讘诪转谞讛 注讻"诇 讗讘诇 诪讛 砖讻转讘 讛专"谉 讘住讜祝 讚讘专讬讜 砖讗诐 诪讜讚讛 诪专讬 讗专注讗 讻讜' 砖讛讜讗 讞讜讝专 注诇 讙讬谞讗讬 讜讛讙讬谞讗讬 注诇 讙讬谞讗讬 讞讘讬专讜 讻讜'. 讜诇讗 驻住拽 讛讟讜专 讻谉 讗诇讗 讻转讘 讜讗诐 讛诪拽讘诇 诪讜讚讛 砖讟注讛 讘讞砖讘讜谉 讜讛谞讜转谉 讗讬谞讜 诪讜讚讛 讛谞驻拽讚 驻讟讜专 讘诇讗 砖讘讜注讛 砖讛专讬 诪讬讚 讻砖讛诪讞' 讛谞讜转谉 诇诪拽讘诇 讗爪诇 讛谞驻拽讚 讜谞转专爪讛 诇讬转谉 诇讜 谞住转诇拽 讛讜讗 诪诪谞讜 讜讚讬谞讜 注诐 讛诪拽讘诇 讜讛专讬 讛讜讗 诪讜讚讛 诇讜 砖讗讬谉 诇谞讜转谉 讘讬讚 谞驻拽讚 讻诇讜诐 讜讛谞讜转谉 爪专讬讱 诇砖讘注 砖讘讜注讛 诇诪拽讘诇 讘讚"讗 砖讛诪讞讛讜 讗爪诇讜 讘砖讘讬诇 讞讜讘 砖讛讬' 诇讜 讘讬讚讜 讗讘诇 讛诪讞讛讜 讘砖讘讬诇 诪转谞讛 驻讟讜专 讘诇讗 砖讘讜注' 讚讛讗 诇讬转 诇讬讛 讙讘讬' 讜诇讗 诪讬讚讬 讜讗驻讬' 砖讬讜讚注 讛谞讜转谉 砖诇讗 讛讬讛 诇讜 讘讬讚 讛谞驻拽讚 讻诇讜诐 讗讬谞讜 讞讬讬讘 诇诪拽讘诇 讜诪转谞讛 讘讟注讜转 讛讬转讛 注讻"诇 讜谞专讗讛 讚讘专讬 讛专"谉 注讬拽讜专 讚讗讬讱 谞驻讟专 讘砖讘讜注' 诪讗讞专 砖讬讻讜诇 诇讞讝讜专 注诇讬讜 诇住讘专转 讛专讗"砖 讻诪讜 砖讻转讘 讛讟讜专 讙讜驻讗 诇注讬诇 诪谞讬' 讙讘讬' 讛讬讻讗 砖讛谞驻拽讚 谞砖讘注 讛讬住转 诇诪拽讘诇 砖讟注讛 讜讗讝 讛诪拽讘诇 讞讜讝专 讜转讜讘注 诇谞讜转谉 诇住讘专' 讗"讗 讛专讗"砖 砖诇讗 谞住转诇拽 讛诪拽讘诇 诪注诇 讛谞讜转谉. 讜诇驻讬 讚注转讬 砖诇讗 讚拽 讜讻转讘 讗诇讬讘讗 讚讚讘专讬 讛专讬"祝 砖讻转讘 砖住讘专 砖谞住转诇拽 讗讜 讗讬讬专讬 砖拽讬讘诇 注诇讬讜 讘驻讬专砖 诇驻讟讜专 讛谞讜转谉 讻诪讜 砖驻讬' 诇注讬诇 讚讘讻讛"讙 谞砖讘注 讛谞讜转谉 讛讬住转 讜讗"讻 讬驻讛 讻转讘 讛专"谉 诪讗讞专 砖讞讜讝专 讛诪拽讘诇 注诇 讛谞讜转谉 砖讛谞讜转谉 讞讜讝专 注诇 讛谞驻拽讚 讜讗讬谉 诪讜注讬诇 诇讜 注讚讜转 讛诪拽讘诇 讜讻谉 讛讜讗 注讬拽讜专:


讚讬谉 讗诐 讗讞专 砖讛讬讜 注讜诪讚讬谉 讘诪注诪讚 砖诇砖转谉 诪讜讚讛 谞讜转谉 诇谞驻拽讚 砖讟注讛 讘讞砖讻讜谉 讗讬谞讜 谞讗诪谉 讻讚讗讬转讗 讘住讬诪谉 诇"讛 讗讬谉 讛谞驻拽讚 讞讜讝专 注诇 讛谞讜转谉:


驻住拽 诪讛 砖讻转讘 讛讟讜专 诇注讬诇 讞讜讝专 讜讙讜讘' 诪谉 讛谞讜转谉 诇驻讬 砖讘讙专诪讜转讜 谞转讞讬讬讘 讻讜' 诪诇转讗 讚转诪讜' 拽讗 讞讝讬谞讗 讘讜 讜讻讬 注讚讬祝 诪讙专诪讗 讘谞讬讝拽讬' 讚驻讟讜专 讜讗讬谉 讘讜 讞讬讜讘 讚讬谞讬 讚讙专诪讗 讗诇讗 讻讙讜谉 讛诪讝讬拽 讘讬讚讬诐 讻讙讜谉 砖讜专祝 砖讟专讜转 砖诇 讞讘讬专讜 讜讚讜诪讛 诇讜 讜谞讛讬 讚讞讬讬讘讬谞谉 诪讜住专 讜诪专讗讛 诪诪讜谉 砖诇 讞讘讬专讜 讚讘讚讬讘讜专讗 拽诇讬讬讛讜 讛讬讬谞讜 谞诪讬 诪讝讬拽 讘讬讚讬' 砖讘讚讬讘讜专讜 谞注砖讛 讛讛讬讝拽 诪讬讚 讻讬 讻讘专 讬讚讜注 砖诪讬讚 讻砖谞驻诇 诪诪讜谉 砖诇 讬砖专讗诇 讘讬讚讬讛诐 砖砖讜讘 讗讬谉 诪专讞诪讬' 注诇讬讜 讻转讜讗 诪讻诪专 讜讛"讛 讝讬讻讛 讗转 讛讞讬讬讘 讻讜'. 讗驻讬' 诇讗 谞讟诇 讜谞转谉 讘讬讚 讜讻谉 诪讜讻专 砖讟专 诇讞讘讬专讜 讜讞讝专 讜诪讜讞诇讜 讜讻诇 讻讛"讙 砖讘讚讬讘讜专讜 诪讬讚 谞注砖讛 讛讛讬讝拽 诪砖"讻 讘谞讬讚讜谉 讝讛 砖讗诐 诇讗 讛讬讛 讛谞驻拽讚 诪拽讘诇 注诇讬讜 诇讬转谉 诇讗 讛讬讛 诪转讞讬讬讘 讻诇讜诐 讘讚讬讘讜专讜 讜注讜讚 讛谞讜转谉 诇讗 讻讬讜谉 诇讛讝讬拽 讗诇讗 讟注讛 讜住讘专 砖讬砖 诪诪讜谞讜 讘讬讚讜 讜谞讛讬 讚讗讚诐 诪讜注讚 诇注讜诇诐 讛讬讬谞讜 讛讬讻讗 砖诪讝讬拽 诪诪砖 讗讘诇 诇讞讬讬讘讜 讘讚讬讘讜专讜 讛讬讻讗 讚诇讗 讻讬讜谉 讻诇诇 诇讛讬讝拽 诇讗 诪爪讬谞讜 讘转诇诪讜讚 诇讞讬讬讘讜 讜讗讬谉 讝讛 讚讜诪讛 诇讚讬讬谉 砖讟注讛 砖讞讬讬讘 讘讚讬讘讜专讜 讗祝 砖诇讗 讻讬讜谉 诇讛讝讬拽 砖讗谞讬 讛转诐 讚讞砖讘讬谞谉 诇讬讛 讻诪讝讬讚 诇驻讬 砖砖讙讙讜' 转诇诪讬讚 注讜诇讛 讝讚讜谉 讜讙讚讜诇讛 诪讝讜 讻转讘 专' 讗诇讬注讝专 诪讟讜诇讗 讗驻讬' 诪讜住专 讛讬讻讗 砖诇讗 讻讬讜谉 诇讛讝讬拽 讗诇讗 诇讛爪讬诇 讗转 砖诇讜 讚驻讟讜专 讜谞讛讬 砖讻转讘转讬 讘驻' 讛讙讜讝诇 讘转讜' 住讬' 诪"讞 讚诇讗 拽"诇 讻讜讜转讬' 诇注谞讬谉 转砖诇讜诪讬 诪诪讜谉 讛讬讬谞讜 诪砖讜诐 砖讛讜讗 诪讜住专 诪诪讜谉 讞讘讬专讜 讘讬讚讬 注讻讜"诐 讗讘诇 讘谞讬讚讜谉 讝讛 讘讜讚讗讬 讻"注 诪讜讚讛 讚驻讟讜专. 讜注讜讚 讗讬讱 讬注诇讛 注诇 讚注转 讗讚诐 砖讛讜讗 讞讬讬讘 讛谞讜转谉 诪爪讚 讚讬讘讜专讜 讛诇讗 讗讬讛讜 讙讜驻讜 谞诪讬 讟注讛 . 讜讗诪专 讬砖 诇讬 讜拽讬讘诇 注诇讬讜 诇讬转谉 讗"讻 讗讬讛讜 讚讗驻住讬讚 讗谞驻砖讬讛:


讚讬谉 诪注诪讚 砖诇砖转谉 注"讬 砖诇讬讞 砖砖诇讞 讛谞讜转谉 砖诇讬讞 诇谞驻拽讚 讜讗诪专 讛砖诇讬讞 讘驻谞讬 讛诪拽讘诇 砖讬转谞诐 诇讜 讗讜 讛诪拽讘诇 砖诇讞 砖诇讬讞 诇讛谞讜转谉 砖讬讝讻讛 诇讜 讜讬讝讻讛 诇讜 讘诪注诪讚 砖诇讬讞 讜谞讜转谉 讜谞驻拽讚 讗讬谞讜 诪讜注讬诇:


驻住拽 讻转讘 讛专讗"砖 讜诪注诪讚 砖诇砖转谉 注"讬 讛砖诇讬' 砖砖诇讞 讛谞讜转谉 砖诇讬 诇谞驻拽讚 讜讗诪专 讛砖诇讬讞 讘驻谞讬 讛诪拽讘诇 砖讬转谞诐 诇讜 讻转讘 讛专诪讘"谉 讝"诇 讚讗讬谞讜 诪讜注讬诇 讚讛诇讻转讗 讘诇讗 讟注诪讗 讛讜讗 讛讘讬 讚诇讗 诇讜住讬祝 注诇讛 讜专讗讬' 诇讚讘专 诪讗讬住讜专 讙讬讜专讗 讚讗诪专 专讘讗 讗讬 讘诪注诪讚 砖诇砖转谉 诇讗 讗讝诇讬谞讗 讗讘诇 诇讗 讛讬讛 讬专讗 专讘讗 砖诪讗 讬砖诇讞 讗讬住讜专 讙讬讜专讗 砖诇讬讞 讜讬讗诪专 诇专讘讗 砖讬转谞诐 诇专讘 诪专讬 讗讘诇 讘诪注诪讚 砖诇讬讞 讛诪拽讘诇 谞专讗讛 讚拽谞讛 讚诇注谞讬谉 讛驻拽注转 诪诪讜谉 诪谉 讛谞讜转谉 讛讘讬 讚诇讗 诇讜住讬祝 注诇讛 讗讘诇 诇注谞讬谉 讝讻讬讜转 讛诪拽讘诇 砖诇讜讞讜 砖诇 讗讚诐 讻诪讜转讜 注"讻, 讜讛谞讛 砖讗专 讛诪驻专砖讬' 讛讘讬讗讜 讚讘专讬 讛专诪讘"谉 讜诇讗 讞讬诇拽讜 讘讬谉 讛谞讜转谉 诇诪拽讘诇 讜讻谉 诪住转讘专 砖诇讗 诇讞诇拽 讻诇诇 讚讛讘讬 讚诇讗 诇讜住讬祝 注诇讛 砖讬讬讱 讘诪拽讘诇 讻诪讜 讘谞讜转谉 讜注讜' 诪讗讞专 讚转拽谞讜 诪注诪讚 讙' 讗"讻 讘诇讗 诪注诪讚 讙' 诇讗 住讙讬 讜讗诐 讘讗转 诇讜诪专 砖注"讬 砖诇讬讞 诪讛谞讬 讛"讛 讻诪讬 讘诇讗 砖诇讬讞 讚讝讻讬讛 诪讟注诪讗 讚砖诇讬讞 讛讜讗 讜讝讻讬谉 诇讗讚诐 砖诇讗 讘驻谞讬讜 讜讻讬 讛讬讻讗 讚讘诇讗 砖诇讬讞 驻砖讬讟讗 讚诇讗 诪讛谞讬 讘诇讗 诪注诪讚 讙' 讗"诇 砖讬讗诪专 讝讻讛 讜讬讛讬讛 讛诪诪讜谉 讘讬讚 讛谞驻拽讚 讛"谞 注诐 讛砖诇讬讞 讜讚讜诪讛 诇讝讛 讻转讘讜 讛转讜' 注诇 讛讗 讚转讜驻住 诇讘"讞 讘诪拽讜诐 砖讞讘 诇讗讞专讬诐 诇讗 拽谞讛 讛"讛 讛讬讻讗 讚砖讜讬' 砖诇讬讞 谞诪讬 诇讗 拽谞讛 讜诇讗 讗诪专讬' 砖讛讜讗 讻诪讜转讜 诪讟注诪' 讚驻专讬砖讬' 讛谞专讗' 讘注讬谞讬 讻转讘转讬:


讚讬谉 讚讛诪诇讜讛 讗讬谞讜 讬讻讜诇 诇注讻讘 诪诪讜谉 讛诇讜讛 拽讜讚诐 讝诪谞讜 讗诐 讗讬谞讜 诪讘讝讘讝 讜讗讬谞讜 讛讜诇讱 讘讚专讱 专诪讬讛 讜讻谉 诇讗 讬讻讜诇 诇转驻讜住 诇讘"讞 讻讛"讙 讻讜'. 讜讻驻讜诇 诇注讬诇 住讬诪谉 讟':


讗转诪专 讛讜诇讱 诪谞讛 诇驻诇讜谞讬 砖讗谞讬 讞讬讬讘 诇讜 讗诪专 专讘 讞讬讬讘 讘讗讞专讬讜' 讜讗诐 讘讗 诇讞讝讜专 讗讬谞讜 讞讜讝专 讜砖诪讜讗诇 讗诪专 诪转讜讱 砖讞讬讬讘 讘讗讞专讬讜转 讗诐 讘讗 诇讞讝讜专 讞讜讝专 讜诪住讬拽 诇讬诪讗 讚讘讛讜诇讱 讻讝讻讬 拽诪驻诇讙讬 诇讗 讚讻"注 讛讜诇讱 讻讝讻讬 讚诪讬 讜讘讛讗 拽诪驻诇讙讬 诪专 住讘专 讗诪专讬谞谉 诪转讜讱 讜诪专 住讘专 诇讗 讗诪专讬谞谉 诪转讜讱 讜讻转讘 讛专讗"砖 谞讛讬 讚讛讜诇讱 诇讗 讻讝讻讬 讚诪讬 讜讻讬 讙专注 诪转讜驻住 诇讘"讞 讚拽谞讛 讗驻讬诇讜 讘注"讻 砖诇 诇讜讛 讛讬讻讗 讚讗讬谞讜 讞讬讬讘 诇讗讞专讬诐 诪讻"砖 讛讻讗 讚诪讚注转 讜讗"讻 讗诪讗讬 讬讻讜诇 诇讞讝讜专 讜转讬专抓 讛专"专 诪砖讛 诪讗讬讘专' 讚讛讗 讚讗诪专 讛转讜驻住 诇讘"讞 拽谞讛 讛讬讬谞讜 讻砖讗讬谉 诇讜 诇诇讜讛 谞讻住讬诐 讗讞专讬诐 砖讬驻住讬讚 讛诪诇讜讛 讗讬 诇讗讜 讛讗讬 转驻讬住讛 讚诇讻讱 诪讛谞讬讗 转驻讬住讛 讜讛讻讗 诪讬讬专讬 讻砖讬砖 诇诇讜讛 谞讻住讬诐 讗讞专讬诐 讜讻讛"讙 讛转讜驻住 诇讘"讞 诇讗 拽谞讛 讚讗讬 诇讗 转讬诪讗 讛讻讬 诇讗 砖讘拽 讞讬讬 诇讻诇 讘专讬讗 砖讻诇 讗讚诐 讬转驻讜住 谞讻住讬 讞讘讬专讜 讻砖讛讜讗 讞讬讬讘 诇砖讜诐 讗讚诐 讜讬讗诪专 讘砖讘讬诇 讘注诇 讞讜讘讱 讗谞讬 转讜驻住 讜讛专讘 专' 驻专抓 讝"诇 转讬专抓 讚讛讻讗 诪讬讬专讬 砖拽讘注 诇讜 讝诪谉 诇驻专注 讜讘转讜讱 讛讝诪谉 砖诇讞 诇讜 诪注讜转讬讜 讜诇讗 砖讬讬讱 诇讜诪专 讛讻讗 讛转讜驻住 诇讘"讞 讻讬讜谉 砖讛诪诇讜讛 注爪诪讜 诇讗 讛讬' 讬讻讜诇 诇转驻讜住 讘转讜讱 讛讝诪谉 讜诇"谞 讚诇讗 拽砖讛 诪讬讚讬 讚讛转诐 谞诪讬 诪爪讬 讗"诇 诇讜讛 诇转讜驻住 讗讜 拽讘诇 注诇讬讱 讗讞专讬讜转 讗讜 讛讞讝专 诇讬 诪讛 砖转驻住转 讜讗驻讬诇讜 专讘 诪讜讚讛 讘讬讛 讻讬讜谉 砖转驻住 砖诇讗 诪讚注转 讛诇讜讛 讚诪爪讬 诇诪讬诪专 诇讬讛 诇讗 诪讛讬诪谞转 诇讬 讜讙诐 转讬专抓 讛专"专 诪砖讛 讗诪转 讗讘诇 转讬专抓 讛专"专 驻专抓 讝"诇 讗诐 讛讜讗 转讜讱 讝诪谉 讗诐 讗讬谉 诇讜 谞讻住讬诐 讗讞专讬诐 砖讬驻住讬讚 讛诪诇讜讛 讗讬 诇讗讜 讛讗讬 转驻讬住讛 诪讛谞讬 转驻讬住讛 注讻"诇 讜讗谞讬 讗讜诪专 砖讙诐 转讬专抓 讛专"专 驻专抓 讗诪转 讛讬讻讗 讚讗讬谞讜 诪讘讝讘讝 谞讻住讬讜 讜讗讬谞讜 讛讜诇讱 讘讚专讱 专诪讬讛 讜注拽诇转讜谉 砖诇讗 讬讻讜诇 诇转驻讜住 讜诇注讻讘 诪诪谞讜 拽讜讚诐 讛讝诪谉 讗驻讬诇讜 讛诪诇讜讛 讘注爪诪讜 讻诪讜 砖讻转讘谞讜 讘驻"拽 讚讘"拽 住讬诪谉 讘':


讚讬谉 讚讘诪诇讜讛 讗讜 驻拽讚讜谉 讛讜诇讱 讛讜讬 讻讝讻讬 讜讻砖讛讜讞讝拽 讻驻专谉 讘驻讬拽讚讜谉 讜诇讗 诪爪讬 讛讚专 讗讘诇 讘诪转谞讛 讘讬谉 转谉 讘讬谉 讛讜诇讱 诇讗 讛讜讬 讻讝讻讬 讜诪爪讬 讛讚专 讞讜抓 诪讝讻讬 注讘讚 讚转谉 讛讜讬 讻讝讻讬:


转谞讬讗 讻讜讜转讬讛 讚专讘 讛讜诇讱 诪谞讛 诇驻诇讜谞讬 砖讗谞讬 讞讬讬讘 诇讜 讛讜诇讱 诪谞讛 诇驻诇讜谞讬 驻拽讚讜谉 砖讬砖 诇讜 讘讬讚讬 讞讬讬讘 讘讗讞专讬讜转谉 讜讗诐 讘讗 诇讞讝讜专 讗讬谞讜 讞讜讝专 诇讬诪讗 诇讬讛 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讗"专 讝讬专讗 讻砖讛讜讞讝拽 讻驻专谉 讜讻转讘 讛专讬"祝 讜讛专讗"砖 讗讞专讬讜 讗讘诇 诇讗 讛讜讞讝拽 讻驻专谉 讗诐 讘讗 诇讞讝讜专 讞讜讝专 讜讻讬 拽讗诪专 讚讛讜诇讱 讻讝讻讬 讛"诪 讘诪诇讜讛 讗讜 驻拽讚讜谉 讻砖讛讜讞讝拽 讻驻专谉 讗讘诇 讘诪转谞讛 讛讜诇讱 诇讗讜 讻讝讻讬 讚拽"诇 讚砖诇讬讞 诪转谞讛 讻砖诇讬讞 讛讙讟 讻砖诐 砖砖诇讬讞 讛讙讟 讛讜诇讱 诇讗讜 讻讝讻讬 讻讱 砖诇讬讞 诪转谞讛 讛讜诇讱 诇讗讜 讻讝讻讬 讜讗讬 讘注讬 讛讚专 讘讬讛 诪爪讬 讛讚专 讘讬讛 注"讻 讜专"转 讻转讘 讚讗祝 转谉 诇讜 诇讗讜 讻讝讻讬 讘诪转谞讛 诪讗讞专 讚讘诪转谞讛 拽"诇 讚讛讜诇讱 诇讗讜 讻讝讻讬 讻讚诪讜讻讞 诇拽诪谉 讘住讜讙讬讗 讚讻"注 讛讜诇讱 诇讗讜 讻讝讻讬 讜讻谉 讗讬转讗 诇讛讚讬讗 诇拽诪谉 讘驻专拽 讛砖讜诇讞 讘住讬诪谉 讝' 讜讗诐 讗讬转讗 讚讘诪转谞讛 讛讜讛 转谉 讻讝讻讬 讻讬讜谉 讚转谞谉 讙讘讬 诪诇讜讛 讜驻拽讚讜谉 讚讛讜诇讱 讻讝讻讬 诇诪讛 诇讬讛 转讜 诇诪转谞讬 转谉 诪谞讛 诇驻诇讜谞讬 讚讛讜讬 讻讝讻讬 讚讛讬讬谞讜 讝讜 讜讗"爪 诇讜诪专 讝讜 讚讻讬讜谉 讚转谞谉 讚讛讜诇讱 讻讝讻讬 讘诪诇讜讛 讜讘驻拽讚讜谉 讗注"讙 讚讘诪转谞讛 诇讗 讛讜讬' 讻讝讻讬 讻"砖 转谉 讚讛讜讬 讻讝讻讬 讗诇讗 砖"诪 讚谉转 讜讛讜诇讱 讘诪转谞讛 砖谞讬讛诐 诇讗讜 讻讝讻讬 讜讘诪诇讜讛 讜讘驻拽讚讜谉 砖谞讬讛诐 讻讝讻讬 讜注讜讚 讛讗专讬讱 讘专讗讬讜转 诪谉 讛转讜住' 讜诪谉 讛讬专讜砖诇诪讬 讜讛讗 讚讗诪专 讙讘讬 注讘讚 转谉 讻讝讻讬 讗注"驻 砖诪专爪讜谉 诇讘讜 诪砖讞专专讜 讗"诇 讚注讘讬讚 诇讬讛 谞讬讬讞 谞驻砖讬' 诇讗 讬讛讬讘 诇讬讛 讜讬"诇 讚诇讗 讚诪讬 讚专讙讬诇讜转 讛讜讗 讻诪讛 驻注诪讬诐 砖讗讚诐 谞讜转谉 诇讗讜讛讘讜 讗注"讙 讚诇讗 注讘讬讚 诇讬' 谞讬讬讞 谞驻砖讬' 诪注讜诇诐 讗讘诇 讗讬谉 讚专讱 讗讚诐 诇砖讞专专 注讘讚讜 讘驻专讟 诪讗讞专 砖注讜讘专 注诇 诇注讜诇诐 讘讛诐 转注讘讜讚讜 讗讬 诇讗讜 讚注讘讬讚 诇讬讛 谞讬讬讞 谞驻砖讬' 讟讜讘讗 讜讻谉 讚注转 专"讬 讜专讗"砖 讜讻诇 讛讗讞专讜谞讬诐:


讚讬谉 讘讬讗专谞讜 讚诇讗 讘注讬谞谉 讛讜讞讝拽 讻驻专谉 讗诇讗 讘驻拽讚讜谉 诇注谞讬谉 讛讜诇讱 讻讜讻讬 讗讘诇 讘诪诇讜讛 讗驻讬诇讜 讘诇讗 讛讜讞讝拽 讻驻专谉 诇讗 诪爪讬 讛讚专:


讛讗 讚讗诪专 专讘 讞住讚讗 讻砖讛讜讞讝拽 讻驻专谉 讻转讘 讛专砖讘"讗 讛"讛 讗诐 砖诇讬讞 讝讛 讙讘专讗 诪讛讬诪谞讗 讛讜讗 诇讙讘讬 诪驻拽讬讚 讜讛讬讛 专讙讬诇 诇讛驻拽讬讚 讗讬讛讜 谞诪讬 讙讘讬' 讗讬谞讜 讬讻讜诇 诇讞讝讜专 讘讜 讚讛讗 讛砖转讗 诇讗 讬讜讻诇 诇讜诪专 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 讻讚讗讬转讗 讘诪爪讬注讗 讜讻谉 谞诪讬 讗讬 砖讚专 诇讬讛 讙讘专讗 诪讛讬诪谞讗 讗注"讙 讚诇讗 驻讟专讬' 讗"讬 诇讞讝讜专 讜讞讬讬讘 讜讻谉 讻转讘 讛专"谉 讜讛谞讛 诪讚讘专讬 讛讙诪专讗 诪砖诪注 讚讚讜拽讗 讘驻拽讚讜谉 讘注讬 砖讛讜讞讝拽 讻驻专谉 讗讘诇 讘诪诇讜讛 诇讗 砖讬讬讱 诇讜诪专 讗讬谉 专爪讜谞讬 砖讬讛讗 讛诇讜讗转讬 讘讬讚 讗讞专 讚诪讛 诇讱 讘讻讱 诪讗讞专 砖诇讗 讬爪讗 诪讗讞专讬讜转 讛诇讜讛 砖讛专讬 诇注讜诇诐 讞讬讬讘 讘讗讞专讬讜转 注讚 砖讬讘讗 讛诪注讜转 诇讬讚讜 讘砖诇诪讗 讙讘讬 驻拽讚讜谉 诇讗 谞讬讞讗 诇讬讛 砖讬讛讗 驻拽讚讜谞讜 讘讬讚 讗讞专 诪讗讞专 砖讛讜讗 讘注讬谉 讜讗驻讬诇讜 讛谞驻拽讚 诇讗 讬讜讻诇 诇砖诇讜讞 讘讜 讬讚讜 讗"讻 诪转讬讬专讗 砖诪讗 讬砖诇讞 讛砖诇讬讞 讬讚 讘驻拽讚讜谉 讜诇讗 谞讬讞讗 诇讬讛 砖讬讛讗 讘讬讚讜 讗驻讬诇讜 讛讬讛 讛驻拽讚讜谉 诪注讜转 讗讜 诪讟讘注 讗驻"讛 诪讗讞专 砖讛讜讗 讘注讬谉 诇讗 谞讬讞讗 诇讬讛 讘砖讗专 转砖诇讜诪讬谉 诪砖"讻 讘讛诇讜讗讛 砖诇讛讜爪讗讛 谞讬转谞讛 讜讻谉 诪砖诪注 诇讛讚讬讗 诪转砖讜讘转 专"转 砖谞讻转讘 诇拽诪谉 讚讚讜拽讗 讘驻拽讚讜谉 讘注讬谞谉 讛讜讞讝拽 讻驻专谉 讗讜 讙讘专讗 讚诪讛讬诪谞讗 讛讜讗 讜诪讛砖转讗 讗谞讬 讗讜诪专 诪讛 砖讻转讘讜 讛转讜住' 注诇 讛讗讬 注讜讘讚讗 讚专讘 砖砖转 讚讛讜讬 诇讬讛 讗砖专转' 讚住专讘诇讗 讘诪讞讜讝讗. 讜讗诪专 诇专' 讬讜住祝 讘讛讚讬 讚讗转讬转 讗讬讬转讗 谞讛诇讬' 讜讬讛讘谞讗 谞讛诇讬' 讜讗"诇 诇讬拽谞讬 诪讬谞讱 讜讗"诇 讗讬谉 讜诇讘住讜祝 讗砖转诪讬讟 诇讛讜 讜讻讜' 讜驻讬' 转讜住' 讜讝"诇 诪砖诪注 讚讘讚讬谉 诇讗 讛讬讜 讬讻讜诇讬' 诇讻讜驻讜 诇讛讞讝讬专 讗注"讙 讚诇讗 讛讜讞讝拽讜 讻驻专谞讬诐 讛讬讬谞讜 诪砖讜诐 讚讗诪转 讛讬' 砖讛讜讗 砖诇讜讞讜 讗诇讗 砖诇讗 拽讘诇 注诇讬讜 讗讞专讬讜转 讜诇讗 诪爪讬 讗诪专讬 讗讬谉 专爪讜谞讬 砖讬讛讗 驻拽讚讜谞讬 讘讬讚 讗讞专 注讻"诇. 诇驻讬 讝讛 诪砖诪注 讚讗祝 讘讛诇讜讗讛 讻诇 讝讛 讗讬谞讜 诇驻讬 诪讛 砖讻转讘转讬 讗诇讗 砖讟注讜转 谞驻诇 讘住驻专讬诐 讜讛讜讗 拽讗讬 注诇 诪注砖讛 讗讞专 注诇 讗住拽讜驻转 讚讻住驻' 讻讜' 讗讜 讗驻砖专 砖讛转讜住' 诇讗 讛讬讜 讙讜专' 讗砖专转' 讚住专讘诇讗 讗诇讗 驻拽讚讜谉 讚住专讘诇讬 讚讚讜讞拽 诇讜诪专 讚转讜住' 讞诇讜拽讬' 注诇 讚讘专讬 专"转 讜讻诇 讛专讗砖讜谞讬诐 诇讗 讻转讘讜 讛讜讞讝拽 讻驻专谉 讗诇讗 讘驻拽讚讜谉 讜诇讗 讘诪诇讜讛 讜讻谉 讚注转 讻诇 讛讗讞专讜谞讬诐 讜讻谉 讻转讘 讛讟讜专 诇讛讚讬讗 讜讝"诇 专讗讜讘谉 砖讛讬' 讞讬讬讘 诪谞讛 诇砖诪注讜谉 讗讜 砖讛讬' 诇讜 驻拽讚讜谉 讘讬讚讜 讜讗讜诪专 诇诇讜讬 讛讜诇讱 诪谞讛 讝讛 诇砖诪注讜谉 讗诐 讘讗 诇讞讝讜专 讜诇讬讟诇讜 诪诪谞讜 讗"讬 讚讛讜诇讱 讻讝讻讬 讚诪讬 讜诪讬讚 讻砖讛讙讬注 诇讬讚 诇讜讬 讝讻讛 讘砖讘讬诇讜 诇砖诪注讜谉 诇驻讬讻讱 讘讬谉 讗诐 诪转 诇讜讛 讘讬谉 讗诐 诪转 诪诇讜讛 讬转谞讜讛 诇讬讜专砖讬 砖诪注讜谉 讜诪"诪 专讗讜讘谉 讞讬讬讘 讘讗讞专讬讜转讜 注讚 砖讬讙讬注讜 诇讬讚 砖诪注讜谉 讜讗诐 讛讞讝讬专 诇讜讬 讛诪谞讛 诇专讗讜讘谉 讜讛注谞讬 讗讞"讻 讜诇讗 讛讬' 诇讜 诇讬驻专讜注 讘注谞讬谉 砖讛驻住讬讚 砖诪注讜谉 诇讜讬 讞讬讬讘 诇砖诇诐 砖讛讜' 驻砖注 讘诪讛 砖讛讞讝讬专 诇专讗讜讘谉 讜讗诐 诪讞诪转 讗讜谞住讜 讛讞讝讬专 诇专讗讜讘谉 砖讗讬讬诐 注诇讬讜 专讗讜讘谉 注讚 砖讛讜爪专讱 诇讛讞讝讬专讜 驻讟讜专 讜讛专诪讘"诐 讻转讘 讛讞讝讬专讜 诇讜 砖谞讬讛诐 讞讬讬讘讬诐 讘讗讞专讬讜转 注讚 砖讬讙讬注 诇讜 讞讜讘讜 讜讛讗 讚驻拽讚讜谉 讗"讬 诇讞讝讜专 讜诇讬讟诇讜 诪讬讚 诇讜讬 讚讜拽讗 砖讛讜讞讝拽 讛谞驻拽讚 讻驻专谉 讚讗讝 讝讻讜转 讛讜讗 诇诪驻拽讬讚 砖讬爪讗 诪转讞转 讬讚讜 讗讘诇 诇讗 讛讜讞讝拽 讻驻专谉 讬讻讜诇 讛讜讗 诇讞讝讜专 诇讬讟诇讜 注讻"诇 诪砖诪注 讗讘诇 讘讛诇讜讗讛 讗驻讬诇讜 诇讗 讛讜讞讝拽 讻驻专谉 讗讬谞讜 讬讻讜诇 诇讞讝讜专 讜讛讬讬谞讜 讻讚驻专讬砖讬转 讜讛谞讛 诪讛 砖讻转讘 讛讟讜专 砖讗诐 诪讞诪转 讗讜谞住 讛讞讝讬专讜 讻讜' 讻讱 诪砖诪注 诪转讜讱 讛住讜讙讬讗 讚讗"诇 讗"讛 砖驻讬专 注讘讚转 驻讬' 砖讛讞讝专转 讜讗讬谉 讝讛 诪爪讬诇 注爪诪讜 讘诪诪讜谉 讞讘讬专讜 讻诪讜 砖讻转讘 讛专讗"砖 诇注讬诇 讘住讬诪谉 诇"讜 讜诪"砖 砖讛专诪讘"诐 讻转讘 砖砖谞讬讛诐 讞讬讬讘讬诐 讘讗讞专讬讜转 讬驻讛 讻转讘 谞专讗讛 讚讘讜讚讗讬 诇讗 谞驻讟专 讛诪砖诇讞 诪谉 讛诪驻拽讬讚 讘注讘讜专 砖讝讛 讛砖诇讬讞 谞转讞讬讬讘 讘讗讞专讬讜转谉 砖驻砖注 讘诪讛 砖讛讞讝讬专 讜讻谉 驻住拽 讛讗"讝:

